Google 



This is a digital copy of a book that was prcscrvod for gcncrations on library shclvcs bcforc it was carcfully scannod by Google as part of a project 

to make the world's books discoverablc onlinc. 

It has survived long enough for the copyright to cxpirc and tbc book to cntcr tbc public domain. A public domain book is one that was never subject 

to copyright or whose legal copyright term has expircd. Whcthcr a book is in tbc public domain may vary country to country. Public domain books 

are our gateways to the pást, representing a wealth of history, cultuie and knowledge that's often difficult to discovcr. 

Marks, notations and other maiginalia present in the originál volume will appear in this flle - a reminder of this book's long journey from the 

publishcr to a library and finally to you. 

Usage guidelines 

Google is proud to partner with libraries to digitize public domain materials and make them widely accessible. Public domain books belong to the 
public and we are merely their custodians. Nevertheless, this work is expensive, so in order to keep providing this resource, we have taken steps to 
prevent abuse by commercial parties, including piacing technical restrictions on automated querying. 
We alsó ask that you: 

+ Make non-commercial use ofthefiles We designcd Google Book Search for usc by individuals, and we request that you use these files for 
personal, non-commercial purposes. 

+ Refrainfrom automated querying Do nol send automated queries of any sort to Google's system: If you are conducting research on machine 
translation, optical character recognition or other areas where access to a laige amount of text is helpful, please contact us. We encourage the 
use of public domain materials for these purposes and may be able to help. 

+ A/íJí/iííJí/i íJíírí&Hííon The Google "watermark" you see on each flle is essential for informingpeopleabout this project andhelping them lind 
additional materials through Google Book Search. Please do not remove it. 

+ Keep it legal Whatever your use, remember that you are lesponsible for ensuring that what you are doing is legal. Do not assume that just 
because we believe a book is in the public domain for users in the United States, that the work is alsó in the public domain for users in other 
countries. Whether a book is still in copyright varies from country to country, and we can'l offer guidance on whelher any speciflc use of 
any speciflc book is allowed. Please do not assume that a book's appearance in Google Book Search means it can be used in any manner 
anywhere in the world. Copyright infringement liabili^ can be quite seveie. 

About Google Book Search 

Google's mission is to organize the world's information and to make it universally accessible and useful. Google Book Search helps rcaders 
discovcr the world's books while helping authors and publishers reach new audiences. You can search through the full icxi of this book on the web 

at |http : //books . google . com/| 



"<5llABi^' 




'V 



\ 



Sajtó alatt: 

TÁRSADALOMTUDOMÁNYI KÖNYVTÁR 

I. KÖTET 

SPENCER HERBERT 
FILOZÓFIÁJÁNAK KIVONATA 

IRTA COLLINS F. HOWARD 

AZ ÖTÖDIK ANGOL KIADÁS UTÁH FORDÍTOTTÁK: 

JÁSZrOSZKiR, SOMLÓ BÓDOG fe VÁMBÉRY RUSZTEM 

Ara angol vászonkőtésben 12 korona 

£ munka oly berendezésű, hogy a rendszer minden egyes szakasza, 
körülbelül tizedrésznyi terjedelemre redukáltatott, miáltal a több mint 
5000 oldalas mű lényege mintegy 500 oldalon van összefoglalva és pedig 
lehetőleg ugy, hogy mindig Spencer saját szavai maradtak meg. 

Ennek a rövidítésnek két nagy előnye van. 

Az egyik az, hogy a laikus közönség is szakithat magának annyi 
időt, a mennyi a rendszer fő elveinek megismeréséhez szükséges. A másik 
főleg azoknak fog javára szolgálni, kik bölcsészettel vagy társadalomtudo- 
mánynyal szakszertileg foglalkoznak. Ezeket ugyanis kutatásaikban a 
munka megkiméli attól, hogy minduntalan az eredeti mű rengetegében 
keressék fel Spencer valamelyik tanát és a kivonatban annál köny- 
nyebben igazodhatnak el, mivel a műhöz igen terjedelmes tárgymutató 
is csatolva van, a hol részletes vezérszók alatt fellelhető minden kérdés 
lapszáma, melyben Spencer állást foglalt. 

A kivonat gyakorlati értékét mi sem bizonyitja jobban, mint az, 
hogy belőle körülbelül 10 év leforgása alatt, 5 angol és 2 amerikai kiadás 
mellett, franczia, német és orosz forditás is jelent meg. 

n. kötet j)R. SOMLÓ BÓDOG ^'* * ^^^^ 

ELŐSZÓ. 

A történehni mater ialismus állambölcselete szinte 
kihívja az érdeklődést. A modern socialismus tudo- 
mányos fegyvertárának ezt a részét még nem vizs- 
gálták meg a szükséges rendszerességgel. Pedig a 
feladat annál fontosabbnak látszik, mennél inkább 
ingadozókká lesznek a történelmi materialismus köz- 
gazdasági alapjai. Különösen Marx hires értékelmé- 
lete már alig állja ki a támadásokat. 

Nem valami „polgár-közgazda", holmi „harmonia- 
és moráltanitó", hanem a történelmi materialismus egyik 
oszlopa és e mellett a tudományos socialismus egyik 
legönzetlenebb elöharczosa, Achille Loria volt az, a ki 
6zt az értéktant logikátlannak és absurdnak nevezte el* 

Egyéb közgazdasági feltételei is egyre hevesebb 
vita tárgyát képezik magában a socialista táborban. 
A socialismus reform szárnya, Bemstein-nel az élén, 
végleg szakított a gazdasági erők automatikus fejlő- 
dése, a yyVerelendimgs- és Zusammenbruchstheorie^\ a 
forradalmi taktika dogmáival. Ilyen viszonyok között 
egyre nő fontosságban az a kérdés : minő jelentőség 
tulajdonítandó a történelmi materialismus állambölcse- 

* V. ö. Le basi echonomiche della constituzione sociale. Torino 
1902. 434. 1. 

leti tanainak? mennyiben tekinthetők azok a socia- 
lismus tudományos igazolásainak ? 

A történelmi materialismus irodalma ma már 
tekintélyes könyvtárra rug. Az álláspontok, hivei 
között is, igen eltérők, ugy hogy gyakran nagyon nehéz 
megállapitani : mi tekinthető egyes véleménynek és 
mi az iskola véleményének ? E munka keretei nem 
engedték meg, hogy minden felhangzott érvre és 
ellenérvre kiterjeszkedjem. Az alábbi dolgozatokban 
ép azért csak az iskola főképviselőinek tanaival fog- 
lalkoztam, főleg Engels Írásaival, melyeket a socialismus 
ma is „klasszikusoknak" tekint. 

Persze igy is csakhamar tapasztalni kellett Bern- 
stein állitásának igazságát, a ki azt mondja, hogy 
Marx és Engels munkáiból ma már minden ^bebizo- 
nyitható''. Természetesen ellenmondásokra bukkanva 
kötelességemnek tartottam azokat kiemelni, avagy 
közülök azt fogadni el, mely iróik szellemének és 
végleges meggyőződésének legjobban látszott megfelelni. 

E tanulmányok körében nem volt lehetséges, 
hogy a velük összefüggő összes kérdéseket mindig 
megfelelő részletességgel tárgyalhassam, mert arra az 
Uető probléma monographikus feldolgozása lett volna 
szükséges. Azért néha meg kellett elégednem azzal, 
hogy egy-egy kérdést csak körvonalazzak, (pl. az 
erkölcsi eszmék szerepét a társadalom fejlődésében 
vagy az uj életre kelt aranykor-elméleteket) s meg- 
oldásuk irányát — végleges Ítélettől tartózkodva — 
csak jelezzem, teljes kidolgozásukat külön munkák 
számára tartva fenn. 

Budapest, 1902 deczember hava. 






I. 

«y A TÖETÉNELMI MATERIALISMUS 

1. §. A történelmi materialismus neve alatt ismert 
elmélet a Marx nevéhez fűződik. Legteljesebben és leg- 
szabatosabban a T^Zur Kritik der politischen Oekomonie^L ez. 
munkája előszavában fejtetne ki. A kérdéses rész igy szol: 
» Vizsgálódásom abban az eredményben végződött, hogy jog*^ 
viszonyok ép ugy, mint államformák sem önmagukból meg 
nem érthetők, sem áz u. n. emberi szellem általános fejlő* 
déséből, hanem hogy ellenkezőleg azok az anyagi élet- 
viszonyokban gyökereznek, melyeknek összeségét Hegel a XYIII. 
század angolai és francziái mintájára » polgári társadalomi 
név alatt foglalja össze, hogy igy a polgári társadalom 
anatómiája a nemzetgazdaságban keresendő. 

Életük társadalmi termelésében az emberek határozott, 
szükségszerű, akaratuktól független viszonyokba, termelési 
viszonyokba mennek bele, melyek anyagi termelési erőik bizo- 
nyos fokának felelnek meg. Az anyagi élet termelési módja általá- 
ban meghatározza a socialis, politikai és szellemi életfolyamatot. 
Nem az emberek öntudata az, mely létüket, hanem megforditva 
társadalmi létük az, mely öntudatukat meghatározza. Fejlődésük 
bizonyos fokán a társadalom anyagi termelési erői ellentétbejut- 
nak a létező termelési viszonyokkal, avagy a mi csak jogi kife- 



jezés e helyeit, a tulajdonviszonyokkal, melyek keretében eddig 
működtek. A termelési erők fejlődési formáiból ezek a viszonyok 
bilincsekké lesznek. Ekkor a socialis forradalom korszaka 
következik be. A gazdasági alap változásával az egész óriási 
felépítmény (üeberban) lassabban vagy gyorsabban átalakul. 
Az ilyen átalakulások szemléleténél mindig meg kell külön- 
böztetni az anyagi, természettudományi hűséggel megállapít- 
ható változást a gazdasági termelési viszonyokban a jogi, 
politikai, vallási, művészeti vagy bölcseleti, egy szóval 
ideológiai formáktól, melyekben az emberek ezen ellentét 
öntudatára jutnak és ezt kiküzdik. A mily kevéssé lehet azt, 
hogy az egyén micsoda, abból megítélni, a mit magáról tart : 
ép oly kevéssé lehet az ilyen átalakulási korszakot öntuda- 
tából megítélni, hanem inkább ezt az öntudatot kell az 
anyagi élet ellenmondásaiból, a létező ellentétből a társadalmi 
termelési erők és termelési viszonyok között megmagyaráznia 
Egy társadalmi alakulás sohasem tűnik el előbb, mint a mig 
mindazon termelési erők kifejlődtek, a melyek számára elég 
tág, és uj magasabb termelési viszonyok sohasem lépnek 
helyére, a mig azok anyagi létfeltételei magában a régi 
társadalomban ki nem keltek. Ennélfogva az emberiség 
magának mindig csak oly feladatokat szab, melyeket meg- 
oldhat, mert pontosabban szemlélve, mindig azt fogjuk 
találni, hogy a feladat maga csak ott merül fel, hol meg* 
oldásának anyagi feltételei már léteznek, avagy legalább 
kialakulásuk folyamatában vannak. Nagy körvonalakban az 
ázsiai, antik, feudális és modem polgári termelési viszonyokat 
jelölhetjük meg, mint a gazdasági társadalom-képződés prog- 
ressiv korszakait. A polgári termelési viszonyok a társadalmi 
termelési folyamat utolsó ellentétes formája; ellentétes nem 
az egyéni antagonismus értelmében, hanem az egyének 



társadalmi életfeltételeiből kinövő antagonismus értelmében: 
de a polgári társadalom ölében kifejlődő termelési erők 
egyidejűleg megteremtik az anyagi feltételeket ezen anta- 
gonismus megszüntetésére. Ezzel a társadalom-alakulással bezá- 
rul az emberi társadalom bevezető-története (Vorgesehichte).* 

2. §. A történelmi materialismns, mint Hegel iskolá- 
jának (melyhez Marx is egy ideig tartozott) tudományos 
reactiója jelentkezik. A spirituális álláspont helyett, mely az 
emberiség történelmében egy transcendentalis Eszme külön- 
böző jelentkezési formáit látta, Marx az emberi társadalom 
anyagi feltételeiből és ezen feltételek változásából vezeti le 
az emberiség történelmét. Minden a mi ebben a történelemben 
reális: a társadalom gazdasági struktúrája; a mi benne 
eszmei (vallás, erkölcs, bölcselet és művészet) csak ezeknek 
a gazdasági viszonyoknak visszatükröződése az emberek 
fejeiben. A gazdasági viszonyok a társadalmi rend alapjai; 
a kor eszmei tartalma, ideológiája csak felépitmény, »Üeber- 
bauc, melynek léte az alap lététől függ. 

A társadalmi fejlődés ezek szerint nem az eszmékben 
és azok változásaiban, hanem a gazdasági erőkben s főleg 
az ezek alapját képező termelési viszonyokban és ezek vá^ 
tozásaiban keresendő. 

Az elmélet eredeti formájában az eszmei rugóknak 
semmiféle önálló szerepkört nem tulajdonit, azokat a gaz- 
dasági erők puszta reflexeinek tartja. 

A társadalmi fejlődés igy a termelési erők változásá- 
ban áll, mely a létező viszonyokkal ellentétbe jutván, azokat 
szétrepeszti, átalakitja és az uj termelési viszonyokkal együtt 
uj ideológiát hoz létre. Az elavult viszonyok megdöntése és 
átalakítása a történelemben osztályharcz formájában vivatik 

• V. ö. J. mű. Stuttgart 1897 X. XI, Xü 1. 

ki» Marx elmélete tehát a társadalom gazdasági erőinek, mint 
a társadalom összes jelenségei végokainak, merev, kizáró- 
lagos hangoztatása. 

Ujabban meglehetősen divatban van ennek az elmé- 
letnek apaságát Marx-iól elvitatni. Maga Loria egy egész 
sereg régi irót sorol fel, kik a gazdasági struktúra 
alapvető fontosságát hangsúlyozták. Tangorra kimutatta, 
hogy Macchiavelli a maga történetét már osztáJyharczokra 
alapitotta; Kowalewszky Montesquieu-re vezeti vissza e 
tant; Ferraris Lorenz Stein-i tartja az iskola úttörőjének, 
ki a Marx túlzásai nélkül, de egészen tisztán felismerte a 
gazdasági erők főfontosságát a történelemben; mi több, 
ő és iskolája nemcsak elméletben jutott ez eredményre, 
hanem számos részletkutatásban az elméletet gyakorlatilag 
alkalmazta is. Sőt — mint ilyen vitáknál mindig szoká- 
sos — Plató és Aristoteles neveit is kezdik már emlegetni 
{Eoherty), 

Mi ezeknek az apasági vitáknak nagyobb jelentőséget 
nem tulaj donitunk. Kétségtelen, hogy már mások is észre- 
vettek egyetmást abból, a mit Marx látott ; de az is kétség- 
telen, hogy az elmélet Marx-niX vált ható erővé. Innen 
kezdve járta be a történelmi materialismus forradalmi útját 
a tudományban és a politikában. Ekkor 7 ette fel határozottan 
körvonalozott, következetesen keresztülvitt alakját: ötletekből 
és sejtelmekből, ekkor tömörült szilárd doktrínává. 

3. §. Marx elméletének jelentősége rendkivüli. 

Az a megismerés, hogy a gazdasági erők a társadalom 
összes életnyilvánulásainak alapjai, hatalmas módszertani 
eszközt ad a társadalomtudomány minden terén kutatónak. 
A jog- és az állambölcseletet is teljesen uj alapra helyezi. 
Az u. n. történelmi iskola képtelensége vüágossá lesz, azé 



az iakolájé, melynek maga Marx adta kemény és igazságos 
bírálatát: »A világ minden részéből öntetszelgő gnnynyal 
adatokat hord össze annak bebizonyítására, hogy semmi 
észszerű szükségszerűség nem nyilvánul a pozitív intéz- 
ményekben í'pl. a tulajdonban, alkotmányban, házasságban 
stb., sőt hogy azok az észnek ellentmondanak, hogy leg- 
feljebb e mellett és ez ellen lehetne fecsegni. 



* 



Másik nagy érdeme az osztályharcznak, mint a társa- 
dalmat átalakító erők leghatalmasabbjának felismerése, mely- 
nek Engels, nem alaptalanul, a társadalmi tudományokban 
ugyanazt a jelentőséget tulajdonította, mint Darwin felfede- 
zésének a fajok történetében. 

üj és hatalmas bizonyitékát adta e mellett a spirituális 
álláspont képtelenségének, midőn kimutatta, hogy az eszmék 
történetében önproductio nincs, hogy az emberi elme nem 
transcendentalis eredetű ideák lerakódó helye, hanem minden, 
a mit tehet abban áll, hogy a külvilág viszonylatait rend- 
szerbe hozza és belőlük következtetéseket vonjon. 

Röviden kifejezve, Marx elméletének örök érdeme az a 
módszertani elv, mely igy volna formulázható : A társadalmi 

m 

jelenségek magyarázatánál csak az esetben szabad eszmei rugók 
(vallás, erkölcs, bölcselet) hatását segítségül hivni^ ha a gazda- 
sági erők önmagukban az illető jelenség megértésére nem 
elégségesek. 

4. §. Persze ez az eredmény sokkal kevesebb a törté- 
nelmi materialismus eredeti igényeinél és hivei ma is többet 
látnak benne, mint puszta módszertani eszközt. Eredmé- 
nyűnk már az iskola hibájainak és tévedéseinek figyelembe- 

• Y. ö. Das philosophische Manifest der historischen Rechtschule. 
(Gesammelte Schriften von Kari Marx und F. Engels) Stuttgart 1902. 269. 



vételét jelenti. Ezen hibák legnagyobbika mechanikai 
merevsége és egyoldalii materialismusa.* 

A spiritualismns reactiójaként keletkezvén, a m&sik 
végletbe, a legtnlzóbb materialismusba esett. Az emberek 
lelki életéről, gondolatairól, vágyairól, eszményeiről semmit 
sem akar tudni. A legcsekélyebb útmutatást sem ad arra 
nézve, hogy a termelési erők változása miként hozza létre a 
társadalmi felépitmény megváltozását. És a mi még ennél 
is nagyobb baj, a legcsekélyebb útmutatást sem ad arra 

* A materialismus és a spiritualismus harcza, véleményünk sze- 
rint, egyike a legmedd6bb tudományos vitáknak. Mindkét elnevezés 
egyformán szerencsétlen és egy csomó scholasticismust rejt magában. 
A ma uralkodó tudományos moniamus mellett egyikre sincs szükség. 
Kétségtelen, hogy anyag nincs erö nélkül és erö nincs anyag nélkül. 
Az anyagban nincs semmi materialistikusabb, mint az erőben és meg- 
forditva az erö semmivel sem transcendentalisabb valami, mint az anyag. 
Végső lényegében épen oly kevéssé ismerjük az egyiket, mint a másikat. 
Mindkettővel szemben a tudományos agnosticismus az egyedül helyes 
álláspont. 

Metaphysikai légvárépités helyett a tudomány tisztje nem lehet 
más, mint kipróbált módszereivel tovább dolgozni a világminden- 
ség megismerésén, kutatni annak két mindenütt együtt jelenlevő, 
egymástól elválaszthatatlan jelentkezési formáját: az erőt és anyagot. 
A mi igaz a philosophiai materi alismusra és idealismusra, ugyanez áll 

a társadalmira. Guülaume de Greef igen helyesén mondotta : , 

társadalmi idealismus, társadalmi materialismus, történelmi idealismus, 
történelmi materialismus ép oly hibás kifejezések, mint test és szellem 
a lélektanban, mintha feltételezhetnénk, hogy test és szellem valóságos 
és elválasztható egységek volnának." (V. ö. Annales de VInstitut intern, 
de Sociologie. Tome VIII. 146. 1.) 

Különben, ha Plechanow-nak hihetünk, a materiaUsmus minden 
komoly képviselője teljesen tisztában volt ezzel az alapkérdéssel. (V. ö- 
szerfelett élvezetes könyvét : , Beitrdge zur Geschichte des Mate^'ialismus 
Stuttgart, 1896.) 



nézve, hogy a gazdasági erSk változásait mi okozza ?* Mindig 
csak a gazdasági erők rejtelmes irányzatairól hallunk, melyek 
az embereket » határozott, szükségszerű, akaratuktól függet- 
len • viszonylatokba, mondjuk, rabszolgaságba, jobbágyságba, 
feudalismusba s socialismusba sodorják. 

Ferraris sikerülten lobbantja Loria szemére ugyanezt 
a módszert: »A tőke adókkal sújtja a munkásokat és a 
napszámokat a minimumra szállitja le és igy a nyereség 
állandóságát éri el, de öntudatlanul törekszik erre az ered- 
ményre — — — , majd önmagát sújtja és ekként meg- 
lassitja a saját maga felhalmozódását és a nyereség irány- 
zatát a minimum felé, de a tőke ezen önmegadóztatásának 
belső alapja titok marad maguk a tőkések előtt és azok 
öntudatában csak mint egy csoda jelentkezik, mely a tőke 
eme kizárólagos vagy túlnyomó megadóztatását, mint a leg- 
felsőbb igazságosság elvének alkalmazását tünteti fel előttük. 
Ez egy revelatio, melynek párja ama socialista revelatio, 
a bérmunkán alapuló gazdaság automatikus rendszeréről^ mely 
a rászedett munkásokban azt a hitet kelti fel, hogy a tőkés jog- 
szerűen vette bérletbe munkaerejét, ugy, hogy ki engedik magu- 
kat zsákmányolni^ mindaddig, a mig nem jön a socialismus, hogy 
levegye a kendőt szemükről és bennük állapotuk öntudatát 
felkeltse. így öntudatlanok a tőkések, midőn másokat és 
magukat megadóztatnak, öntudatlanok a munkások, midőn 
bérbeadják munkájukat, valamennyit egy titkos, ismeretlen 
erő mozgatja I Mily szerencse számukra és számunkra, hogy 

* Hibájául lehetne az iskolának felróni azt is, hogy a környező 
természet (éghajlat, flóra, fauna stb.) hatásait nem veszi figyelembe. 
De erre a mulasztására nem akarok túlságos súlyt helyezni, minthogy 
ezek a tényezők esetleg a , gazdasági erők* tágabb értelmezésébe befog- 
lalhatok. 

a történelmi materialiemas egy különleges fajtájú x Bugarat 
fedezett fel már Böntgen előtt és sikerült neki megcsinálni 
eme láthatatlan, társadalmi zsarnok, az öntudatlanság 
fotográfiáját. 



c 



* 



A gúny tényleg nem jogosulatlan és a történelmi 
materialismus Íróinak könyvei csak ugy hemzsegnek hasonló 
kritikákat kihivó kijelentésektől és felfogásoktól.'*'* 

Ezen felfogások alaphibája az, hogy az ember lelki- 
életét, idegrendszere működését teljesen figyelmen kivül 
hagyja, pedig nyilvánraló, hogy minden változást a socialis 
életben csak a kültermészet és az emberi idegrendszer 
együttes munkája ho2ott létre. 

Ezen tévedéseket bővebben az iskola némely állam- 
bölcseleti felfogása birálatánál lesz alkalmunk elemezni, hol 
helytelensége következtetéseiből még világosabban ki fog 
tűnni. 

5. §. Másik nagy tévedése az u. n. társadalmi i^ fel- 
építmény fL-re vonatkozó tanaiban áll, melynek, tehát az eszmei 
rugóknak, semmi önálló szerepet nem tulajdonit. A társadalom 
vallási, erkölcsi, jogi, bölcseleti, művészeti erői puszta visszfényei 
a gazdasági erőknek, melyeknek az események kialakulásában 
ép oly ferde volna önálló, aktiv szerepet tulaj donitani, mint a 

* V. ö. 21 materialismo storico e lo stato. Palermo, 1897. 61. és 62. 1. 
** £zen és hasonló tökéletlenségek egyik oka, mint E, de Boberty 
nagy fínomelméjüséggel kimutatta, abban áll, hogy a történelmi mate- 
rialismus csak az emberi ténykedésekkel szeret foglalkozni, mig az azo- 
kat elöhiTÓ bonyolult (gazdasági, erkölcsi, aesthetikai, vallási stb.) okokat 
negligáya ,A társadalmi tanulmányok körét igy egyedül az emberek 
által véghezvitt cselekedetekre korlátolva, azt hiszik, hogy objectiv 
sociologiát csinálnak : pedig a valóságban, megnyirbált, megcsonkított, 
csaknem lefejezett sociologiát csinálnak." (Y. ö. Annales de Vinstitut 
intern, de aociologie. Tome YIU, 263. 1.) 

szivárványnak az égi háborúban. Tüzetesebben meg kell 
vizsgálnunk ezt a felfogást. 

Hogy a jog, vallás, erkölcs, bölcselet, művészet nem 
elemi erők, nem rejtelmes utakon létrejött movensek a tár- 
sadalom életében : az a modem sociologiai kutatások positiv 
eredménye, melyet a deductio és az inductio egybehangzóan 
bizonyít. 

A jog és az erkölcs az emberi cselekvőséget szabá- 
lyozza a társadalom mindenkori szükségleteinek megfelelően, 
megteremtve a cooperatio kikényszeríthető szabályait, más- 
részt azon regulák tömegét, melyet a társadalom dicsérő 
vagy rosszaié közvéleménye tart fenn. Összefüggésük a kor 
gazdasági szükségleteivel nyilvánvaló és bebizonyított és 
annál nyilvánvalóbb, minél kezdetlegesebb viszonyokra térünk 
vissza ; ámde már itt is a szabályok tömege nem merül ki 
szorosan vett gazdasági viszonylatokban, hanem egészségügyi, 
vallási, ceremoniális szabályokkal is találkozunk. A bölcselet 
és a vallás a primitív ember életében még alig képez egy 
elválasztható tömeget, hanem a hidománynyal együtt a 
megismert dolgok egymáshoz való viszonyát kutatja és 
keresi a rejtelmes külerők, a jó és rossz szellemek megnyeré- 
sének és kibékitésének módozatait. A külvilág jelenségei 
azok, melyek az első vallásos, bölcseleti és tudományos 
eszméket létrehozták, melyek feleletek voltak az embert 
közelről érintő kérdésekre. Ei hozza az esőt, ki küldi a 
villámot, ki árasztja el a vidékeket, hová lesz az ember az 
álomban, az önkívületben, mi az a rejtelmes árnyék, mely 
lépéseit kíséri stb., egy sereg oly kérdés, mely az adott 
külviszonyokból természetszerűleg feltolult az ember agyába. 

Már a legkoraibb korszakokban, melyekről tudunk, 
adataink vannak arra nézve, hogy az ember ilyen és hasonló 

kérdésekre választ igyekezett adni. Ezen kérdések pedig nem 
állanak mind az éhség és a szomjúság közvetlen kielégité- 
eével összeköttetésben, vagyis már a fejlődés ezen légkor aibb 
szakaszaiban is az ember foglalkozott problémákkal, melyek 
létét közvetlenül nem érintették. Ezt jó lesz megjegyezni. 
Kétségtelenül mind materialis problémák abban az értelem- 
ben, hogy a külvilág jelenségeinek magyarázatára irányul- 
nak, de nem mind materialisak, ha ez azt akarja jelenteni, 
hogy a táplálkozással közvetlen összefüggésben állanának. 
Nem ismerünk ennélfogva történelmi korszakot^ melyben a gaz- 
dasági motívumok oly kizárólag uralkodók lettek volna ^ mint 
ezt a történelmi materialismus elméletéből a légkor aibb fokokon 
várni lehetne^ hanem már itt is határozottan mutatkozik az 
ember nyughatatlan törekvése minden jelenség okát adni, 
melylyel találkozik. A kutatás bizonyos fokú érdekmentessége 
már az ismert legkoraibb időkben is megállapitható. 

A művészet függése a kor technológiai eszközeitől 
beigazolt tény ; de viszont nem sikerült a művészeteket 
általános érvénynyel hasznossági okokra visszavezetni. 
A legősibb művészeti emlékek között a harczi énekek, a 
harczi táncz, az elrettentő vagy tájékoztató ábrázolatok, a 
harczi czélokat szolgáló zene mellett, ott van az emlékek egy 
ezeknél nem kisebb tömege, melyek hasznossági okokra nem 
vezethetők vissza, hanem tisztán aesthetikai örömérzetekre, 
melyek kellemes biológiai közérzetek felkeltésére irányulnak. 

Szóval már az ethnographia adataínak világitásában 
sem tekinthető az ember puszta thomo oeconomicus^-ndk, 
hanem gondolkodik napi táplálékától távolabb eső problémák- 
ról is, igyekszik a jelenségek összefüggéseit és okait kikutatni, 
örömet talál bizonyos aesthetikai élvezetekben, szereti a 
föltűnést és a mások hódolatát. 

A homo oeconomicus mellett már a fejlődés legkoraibb 
lépcsőin is ott van a homo philosophicuSf aesthetictis és morális. 
Az ember tehát sohasem yolt puszta táplálkozási gépezete 
A történelmi materialismus kedvelt érve y,primum vivere^ 
deinde philosophari'' kétségtelenül igaz, de oly fejlődési fokra 
vonatkozik, mely a magasabbrendü állatoknál is már tul- 
haladottnak tekinthető. Az idegrendszer bizonyos fejlettségi 
foka mellett az idegerő már nem merül ki a puszta élet- és 
fajfentartásban, hanem egy fölöslege támad, mely tőle sza- 
badon érvényesülhet, mint gondolkozás, mint tetszelgés, mint 
játék vagy aesthetikai alkotás. Persze a fölös idegerő a 
táplálkozás fölöslegétől is függ az idegrendszer bizonyos 
fejlettségén kivül. De ez a körülmény nem igazolása a tör- 
jkénelmi materialismus ama tételének, mely szerint az eszmei 
erőknek önálló szerepük nincs. Az emberi tevékenység leg- 
nagyobb része tényleg az ön- és faj fent artásban merült ki 
és merül ki ma is. De mindig létezett egy felesleg, mely a 
productio fejlődésével egyre növekedve, az anyagi létfentar- 
tástól független irányt vett s magasabbrendü biológiai szük- 
ségletek kielégitésére irányult. És ezek a magasabbrendü tevé- 
kenységek szükségkép befolyásolják és módositják a szorosan 
vett életfentartási, gazdasági tevékenységeket, 

A történelmi materialismus már a legkezdetlegesebb 
viszonyok között is túlzás, mondhatnám a magasabb állat- 
világban sem feltétlenül érvényesül.* Itt is van a tevékeny- 
ség egy köre, mely a szorosan vett élet- és faj fen tartástól 
független. 

* Joggal sóhajt fel Ferraris: ,Hát tényleg a tánadalmi tudo- 
mány sajátossága volna, hogy arra legyen kárhoztatva, hogy mindig 
egyoldalú és a végletekbe me^ö tételek között ingadozzék?" (V. ik 
I. m. XIU. 1.) 

Az emberi primitív közösségekben ez egészen nyilván- 
való. A gazdasági háborúk mellett a henczegés, a bosszú, az 
irigység, a szerelem is okai a vérengzéseknek. Az ember 
nemcsak jó élelmet akar, hanem szép és előkelő is akar 
lenni. Nemcsak vadászik, de tánczol is ; nemcsak kunyhót 
épit, de tam-tam-ján is muzsikál, nemcsak a tköbaltat feltalá- 
lásán töprenkedik, hanem a mag csírázásának problémáján 
is;. nemcsak húst akar enni, de hódolattal is szereti magát 
körülvenni. 

Ha már a legkezdetlegesebb viszonyok között is nyil- 
vánvalók az u. n. materialis szükségletek kielégítésére irá- 
nyuló gondolatoktól és tettektől független eszmék és cseleke- 
detek : akkor a priori a fejlődés törvényéből következik, hogy 
ezek egyre erősebbek és függetlenebjbek lesznek, karöltve 
begyakorlásukkal és a rendelkezésre álló idegerőfelesleg 
növekedésével. 

Nemcsak a Vart pour Vart igaz, hanem ép oly joggal 
lehetne beszélni a vallás, az erkölcs, a tudomány teljesen 
spontán, minden hasznossági szempontból ment kifejtéséről, 
tisztán ama biológiai gyönyörérzet kedvéért, mely velük jár. 

És ezek az erők olyan erősekké válhatnak, hogy a 
domináns gazdasági erőkkel szembe szállnak, azokat módo- 
sítják és befolyásolják. 

Ezek az erők ép oly autonómok — ha gyengébbek is 
— mint a gazdaságiak és a kor képét csak akkor fogjuk 
fel teljesen, ha mindezeket az egymásra ható és visszaható 
erőket figyelembe veszszük."" 

* Az eszmék szerepének realitását s a tulajdonképeni gazdasági 
erőkkel való összefüggését, sőt azoktól való elválaszthatatlanságát nagy 
meggyőző erővel mutatja ki Somló Bódog, (T. ö. Állami beavatkozás és 
individualtsmus, Budapest, 1902. 10—25. L). 

Egy társadalmi alakzatot nem értek meg teljesen gazda- 
sági erői eloszlásából, hanem tudnom kell amaz ideologikus 
erők intensitását és mikénti érvényestQését is. 

Az uj ideologikus erők mellett, melyek uj gazdasági 
struktúráknak felelnek meg, ott vannak a régi társadalom 
ideologikus erői folytonos harczban egymással. 

Ha igaz az a mély megfigyelés, hogy »a holtak inkább 
kormányoznak, mint az élőki — a minthogy kétségtelenül 
igaz — akkor azt csak amaz ideologikus erők tovább élő és 
autonóm munkája utján tehetik, melyeket rég eltűnt 
generatiók hoztak létre. 

A történelmi materialismus nagy érdeme, hogy fel- 
ismerte és nyomatékosan hangsúlyozta a gazdasági erők 
alapjelentőségét ; de tévedett, midőn az eszmei erők önálló- 
ságát és jelentőségét félreismerte. Az ideológiai faktorok 
állandóan munkában voltak és intensitásuk emelkedni fog 
az életfentartástól fel nem emésztett idegerő szaporodásával. 
Ez a helyesebb felfogás különben utat tör magában a törté- 
nelmi materialismus táborában is. 

Bernstein igen elterjedt véleményt fejez ki, midőn igy 
szól: »ki ma a materialista történelmi elméletet alkalmazza, 
köteles azt legkifejlettebb és nem eredeti formájában alkal- 
mazni ; vagyis köteles a termelési erők és termelési viszonyok 
kifejlődése és befolyása mellett az illető kor jogi és erkölcsi 
fogalmaival, történelmi és vallási traditióival, a földrajzi és 
egyéb természeti befolyásokkal, a melyekhez még az emberi 
természet szellemi képességei is tartoznak, a legteljesebben 
számolni c."*" 

• V. ö Die Voraussetzungen des Socialismus und die Aufgahen 
der Socialdemohratie. Stuttgart, 1899. 8. 1. 

Nidm tudnám jobban összefoglalni ezen meggondolások 
eredményeit, mint Toennies-nek^ a kitűnő psychologusnak 
következő rövid véleményében, melyet az e kérdésekkel 
foglalkozó legutóbbi intemationalis sociologiai congressu» 
elé terjesztett: 

»A történelmi materialismus igaz annyiban, a mennyi- 
ben azt a tudományos és positiv irányzatot fejezi ki, mely 
a magasabbat az alacsonyabból, a nemest a közönségesből, 
az összetettet az egyszerűből vezeti le. De hamis, ha elvét 
oly módon terjesztik ki és használják fel, hogy szembe 
állítják a társadalmi fejlődés lélektani magyarázatával. Ép 
ellenkezőleg ez az, a mit szolgálnia kell.* 

• V. Ö. Annales de Vinstitut internationál de sociologie, Tome 
Vm. Paris, 1902. 135. 1. 



II. 



AZ ÁLLAM KELETKEZESE. 



Dr, Jáflzi : A történelmi materialismus. 2 



1. §. A történelmi materialismus állambölcseletének 
kritikáját legczélszerübbnek látszik ezzel a problémával kez- 
deni, mert az erre vonatkozó gondolatok és felfogások mélyen 
belenyúlnak az államra vonatkozó többi kérdések eldöntésébe 
is. Sőt bizonyos értelemben azt lehet mondani, hogy az állam 
keletkezésének elmélete az, mely a socialista gondolkodók 
állambölcseletének egyenesen alapját képezi, melyből állam- 
bölcseletük egyéb tételei úgyszólván pusztán dedukálhatók. 

2. §. Marx ezt a kérdést ép ugy, mint az állambölcselet 
egyéb kérdéseit, systematikusan nem tárgyalta. Rendszere 
általános alapjait lerakva, annak közgazdasági oldala fog- 
lalta el érdeklődése és munkaereje legnagyobb részét, mig 
az állambölcselet és sociologia kérdéseivel csak mellékesen 
foglalkozott. 

Marx tanait, a szóban forgó kérdést illetőleg, Masaryk 
következőleg foglalja össze r"*" Marx szerint az állam uj intéz- 
mény. A középkori feudalismus szerinte nem állam. Akkor 
a keresztyénség uralkodott, még pedig oly következetesen, 

• V. ö. Die phüosophischen und sociologischen Grundlagen des 
Marxismus. Wien, 1899. 391., 392., 393. 1. (E tanokat kénytelen vagyok 
Masarykból átvenni, mivel „Die heilige Familie* czimü munkáját, mely 
azoknak egy részét tartalmazza, megszerezni nem sikerült.) 

2* 

hogy az állam szám&ra nem volt hely ; a keresztyénség az 
állam negatiója. A feudális társadalom, hogy gyakorlati szük- 
ségleteit kielégíthesse, különböző előjogos osztályokba szer- 
vezkedett, de ez nem volt állam — az egész élet a valláson 
nyugodott és az egyház által vezettetett. Csak azáltal, hogy 
a keresztyénség ezt a socialis hatalmát elveszítette, létesült 
a modern állam. Ez az állam a bonrgeoisie uralmát jelecti; 
nagyban és egészben a franczia forradalom hozta életre, 
különösen a Directorinm által. 

A forradalom megszüntette a feudális privilégiumokat 
ezzel szemben a vallás és az ipar stb. szabadságát prokla- 
málta; a privilégiumokat a jog, nevezetesen az u. n. ember- 
jogok helyettesitették ; az egyének az osztály- és czéhszabály- 
zatoktól megszabadíttattak — az állam lépett a vallás és 
az egyház helyébe. 

Az állam által biztosított szabadság pusztán negatív : 
az osztályprívilegíumok negatiója; positív tartalma a » fel- 
szabadultaki, az eddigi fejlődés által elrontott emberek egois- 
musa ; az uj jog, az emberjogok, a békóíktól szabadult egyének 
egoismusának codifícal;íója. A modern politikai állam az önző 
bourgeoísie eszköze. Osztályállam, a kapitalista osztály állama. 

Az állam által képviselt társadalom a pusztulásnak 
induló, degenerált társadalom. Egy fordulatnak kell beköszön- 
teni és ez meg fog történni, mihelyt az önző, individuális 
ember valóságos Feiierbach-i faji emberré, társadalmi emberré, 
igazi emberré, socíalístává, communistává lesz, mihelyt az 
állam és az osztályellentétek eltűnnek és a társadalom elől 
vissza fognak nyomulni. Az állam megszűnik, csak pusztán 
a » szabad emberek egyesületet fog fennállani. 

Marx szerint az állam így múló jelenség. Az őscom- 
munismus idejében nem létezett és a jövő communismusá- 



ban sem fog létezni. Az állam egy ideológia és pedig a 
gyakorlati ideológia, miként a vallás az elméleti. A politikai 
bourgeois-állam a durva egoismus puszta fictiója. lA munkás- 
osztály a fejlődés folyamán a régi polgári osztály helyébe 
egy assoeiatiót fog emelni, mely az osztályokat és ellentéteit 
kizárja és nem lesz többé tulaj donképeni politikai hatalom, 
mert ép ez a politikai hatalom az osztályellentét hivatalos 
kifejezése a polgári társadalmon belül. « 

Ezekkel a tételekkel kár volna tüzetesebben foglalkozni. 
A hegeli dialektika, a Feuerbach-féle materialismus és a 
XVIII. század rationalismusának épen nem szerencsés keve- 
rékei azok. Hogy oly gdnialis gondolkodó, mint Marx^ 
annyira rövidlátó legyen, hogy pl. a feudális társadalom- 
ban az állami hatalom — bár a jelenlegitől sokban 
eltérő, de azért nem kevésbbé világos — szervezettségét ne 
vegye észre, alig volna megérthető, ha emlékezetünkbe nem 
idéznők ezen tételek sporadikus keletkezését egyéb, fontosabb 
gondolatsorok közepett, a szerves összefügés hiányát közöttük 
s ha fel nem tételeznénk az » állam « szónak a rendestől 
eltérő — bár, fájdalom, zavaros és jogosulatlan — haszná- 
latát. Különben a kritikát Marx álláspontjával szemben 
annál inkább mellőzhetjük, mivel Engels^ az iskola másik 
feje, e tárgyban rendszeres vizsgálatokat folytatott, melyek- 
ben Ma7'x tételeinek életképes részei is feltalálhatók, mint 
egy szilárdabbul kiépitett állambölcselet épületének egy- 
egy köve. 

3. §. Engels tanainak nagy része az itt szóban forgó 
kérdést illetőleg tDer Ursprung der Familie^ des Privateigen- 
thums und des Staats^ czimü munkájában található meg, mely 
igy a történelmi materialismus állambölcselete főforrásaként 
tekinthető. Engels e könyvében az östörténelem nagy buvárá- 

nak, Morgan-ndik fejtegetéseit követi s igen nagy éleselmé- 
jtiséggel és ügyességgel tudja azokat iskolája javára érté- 
kesíteni. 

Az állam keletkezését illetőleg Engels nézeteit — 
melyeket nagyban és egészben még ma is a » hivatalos* 
történelmi materialismus tanainak kell tekinteni — fő voná- 
sokban a következőkben foglalhatjuk össze : 

Az irokesek alkotmányát, mint az ős nemzetségi szervezet 
typikus példáját tekinti és Morgan után hosszasan ismerteti, 
mivel »itt alkalmunk van egy oly társadalom szervezetét 
tanulmányozni, mely még államot nem ismert.* Az állam 
ugyanis a társadalom tagjainak összességétől különváltan 
szervezett közhatalmat feltételez és ez a jellemvonás (Engels 
szerint) az ős nemzetségi-szervezetben hiányzik. 

Ez a nemzetségi szervezet az emberiség valóságos arany- 
kora. »És csodálatos alkotmány minden gyermekességében és 
egyszerűségében ez a nemzetségi alkotmány. Katonák, zsandá- 
rok és rendőrök nélkül, nemesség, királyok, kormányzók, elöljá- 
rók vagy birok nélkül, börtönök, perek nélkül minden megy a 
maga rendezett utján. Minden veszekedést és viszályt azok 
összessége dönt el, a kiket illet, a gens vagy a törzs vagy az 
egyes gensek maguk között és csak mint felette ritkán 
alkalmazott eszköz fenyeget a vérbosszú, melynek a mi halál- 
büntetésünk csak civilisált formája, melyhez a civilisatio 
minden előnye és hátránya tapadt.** 

Ennek a dicső nemzetségi szervezetnek (melynek bámulói 
sorába a tulaj donképeni socialista párton kivül álló irók 
— köztük olyan nagy és előkelő szellem, mint Achille 
Loria — is tartoznak) lesz megölője az állam, 

* V. ö. I. m. Stuttgart, 1900. 88. 1. 
•• V. ö. I. m. 90. oldal. 

A nemzetségi alkotmány pusztulásának és az állam kiala- 
kulásának folyamata legtisztábban Athénben észlelhető, mely- 
nek történelme a részletekben is eléggé ismeretes előttünk. 
A görög hőskor a régi nemzetség-szervezet még világos nyomait 
mutatja. De már bomladozóban van. A magántulajdon kifej- 
lődött, a kereskedelem gyakorlatban van, a tengeri hajózás 
élénk. A föld vétele és eladása, a mind erősebb munka- 
felosztás folytán a gensek tagjai szétszóródnak. A nemzet- 
ségi felosztás bizonytalanná lesz. Az atyai hatalom, az 
örökösödés, a rabszolgaság kialakulnak. A háború rabló- 
hadjárattá fajul. A gazdagság és a szegénység fellépnek. 

•Még csak egy hiányzott : egy berendezés, mely nemcsak 
az egyesek újonnan szerzett gazdagságait a nemzetségi rend- 
szer communistikus hagyományaival szemben biztositaná, 
mely nemcsak az előbb oly kevésre becsült magántulajdont 
szentesitené és ezt a szentesitést minden emberi társadalom 
főczéljának jelentené ki, hanem a mely a tulajdonszerzés 
egymásután kifejlődött uj formáit is, tehát a gazdagság 
egyre gyorsitott gyarapitását, az általános társadalmi elis- 
mertség bélyegével látná el ; egy berendezés, mely nemcsak 
a társadalomnak jelentkező osztályokba való szakadását meg- 
örökitené, hanem a birtokososztály jogát a birtoktalan 
kizsákmányolására és amaz uralmát emez felett. 

És ez a berendezés eljött. Az államot kitalálták.!'*' 

A gazdagság nemességet hoz létre. »A főeszköz a köz- 
szabadság elnyomására — a pénz és az uzsora, c 

• A gyermekek eladása apjuk által — ez volt az atyai 
hatalom és a monogámia első gyümölcse ! És ha a vér- 
szipolyozó még akkor sem volt kielégitve, az adóst is elad- 

• V. ö. I. m. 103., 104. 1. 

hattá rabszolgának. Ez volt a ciyilisatio kellemes hajnal- 
hasadása az athenei népnél •* 

Az irokeseknél mindez nem történhetett meg: »A ter- 
melés a legszűkebb korlátok között mozgott — de a terme- 
lők uralkodtak saját termeivényük fölött. Ez volt a barbár 
productio óriási előnye, mely a civilisatio beköszöntésével 
elveszett és a mit visszaszerezni, de az emberek által kiküz- 
dött hatalmas uralom alapján a természet fölött és a most 
lehetséges szabad associatio alapján, a legközelebbi nemze- 
dékek feladata lesz.t** 

A nemzetségi szervezet pusztulása Athénben egyre teljesebb 
lett. Solon vagyoni censusa annak ujabb kudarcza. Kleis- 
thenes alatt a területi beosztás (a nemzetségi helyett) vég- 
leges lesz és ezzel az uj rend végleg kialakultnak tekinthető. 
Az állam a nép tömegétől elvált közhatalomban jelentkez- 
vén, tényleg Athénben a rendőri hatalom kialakul. A rend- 
őri csapatok a rabszolgákból kerültek ki. »Ez még a régi 
nemzetségi érzület volt, • teszi hozzá nyomatékosén Engels. Azuj 
rend egyszersmind pusztulása csiráit is magában hordta. 
• Nem a demokratia tette tönkre Athént, mint az európai 
udvaroncz-iskolamesterek állitják, hanem a rabszolgaság, 
mely a szabad polgár munkáját száműzte.**** 

Bómában ugyanez a processus ment végbe a némileg 
eltérő viszonyok által előidézett helyi különbségekkel. A nemzet- 
ségi szervezetet felváltó alkotmány alapvonásai is megegyeznek 
a görögével: «... ezen alkotmányon belül folyik le 
a római köztársaság története a patriciusok és plebejusok 
összes küzdelmeivel a hivatalok elnyeréséért és az állam- 

• V. ö. I. m. 108. o. 

*• V. ö. I. m. 109. 1. 

••• V. ö. I. m. 118. 1. 

birtokokban yaló részesedésért, melyek a patrícius nemesség 
felszívódásával végződnek a nagy földbirtokosok és pénz- 
emberek uj osztályába, kik lassanként a háborús szolgálat 
által tönkretett parasztok összes földbirtokait elnyelték, az így 
előállf óriási mezőgazdaságokat rabszolgákkal műveltették, 
Italiát elnéptelenítették és ezzel nemcsak a császárságnak nyitot- 
tak ajtót, hanem utódainak is, a német barbároknak «.* 

Ezen és más államalakitási tények mögött egy állandó 
lényeges folyamat rejlik, mely a királyok és csaták történet- 
íróinak figyelmét teljesen elkerülte: >A munkának első nagy 
társadalmi felosztása a munka termelőképességének fokozásá- 
val, tehát a gazdagsággal és a termelési kör kiszélesítésével, az 
adott történelmi összfeltételek mellett, szükségkép a rabszolgasá- 
got vonta maga után. Az első nagy társadalmi munkafelosztásból 
állt elő a társadalom első nagy szakadása két osztályra: urakra és 

rabszolgákra, kízsákmányolókra és kízsákmányoltakra. 

A gazdasági viszonyok ilyen változása a társadalmi élet 
molekuláját, a családot is revolutionálta : > ugyanaz az ok, 
mely az asszonynak előbbi uralmát a házban biztosította: 
a házi munkára való korlátoltsága, ugyanaz az ok most a 
férfi uralmát biztosította a házban: az asszony házi munkája 
most* elenyészett a férfi kereseti munkája mellett; ez volt 
minden, amaz csak jelentéktelen járulék. «""** 

A civilisatío a kereskedővel kezdődik, a ki már nem 
termel, hanem közvetít. iVele kiképződik az érczpénz, a 
préselt érem és az érczpénzzel egy uj eszköz a nemtermelők 
uralmához, a termelők és azok termelése felett.***** 

• V. ö. I. m. 131. 1. 

•• V. ö. I. m. 167. I. 

••• V. ö. I. m. 168. 1. 

•••• V. ö. I. m. 173. 1. 

Az ezen gazdasági eseményekből bekövetkező osztály- 
harcz képezi az állam keletkezésének tulajdonképeni okát. 
» Az állam tehát semmi esetre sem egy kivülről a társadalomra 
ráerőszakolt hatalom; ép oly kevéssé >az erkölcsi eszme 
valósága* »az ész képe és valósága*, mint Hegel állitja. 
Sokkal inkább a társadalom terméke bizonyos fejlődési fokon; 
bevallása annak, hogy ez a társadalom önmagával meg- 
oldhatatlan ellenmondásba bonyolódott, kiengesztelhetetlen 
ellentétekbe repedt, melyeket száműzni képtelen. Hogy 
azonban ezek az ellentétek — osztályok küzdő gazdasági 
érdekekkel — ne emészszék fel magukat és a társadalmat 
meddő küzdelemben, egy látszólag a társadalom felett álló 
hatalom vált szükségessé, mely az összeütközést csillapítsa, 
a »rend* korlátai között tartsa fenn; és ez a társadalomból 
előállt, de magát a föle helyező, magát tőle jobban és jobban 
elidegenítő hatalom, az állam, c'^ 

A régi nemzetségszervezettel szemben főleg három intéz- 
mény jellemzi az államot: 1. az alattvalók területi beosztása 
a nemzetségi helyett; 2. közhatalom létesítése a népösszes- 
séggel szemben; 3. az adók, ezen hatalom fentartására. 

Az állam további jellemvonásai keletkezése okaiból 
következnek: » Minthogy az állam abból a szükségletből 
állt elő, hogy osztályellentéteket korlátok között tartson; 
minthogy azonban egyidejűleg ezen osztályok összeütközésé- 
nek közepette jött létre : ennélfogva rendszerint a leghatal- 
masabb, gazdaságilag uralkodó osztály állama, mely általa 
politikailag is uralkodó osztálylyá válik és igy uj eszközöket 
szerez az elnyomott osztály fékentartására és kizsákmányolá- 
sára, így az antik állam mindenekélőtt a rabszolgatartók 
állama volt a rabszolgák fékentartására, miként a feudális 

• V. ö. I. m. 178. 1. 

állam a nemesség szerve a röghöz kötött és szabad 
parasztok fékentartására és a modern képviseleti állam a 
bérmunka kizsákmányolásának eszköze a tőke által. Kivéte- 
lesen azonban előfordulnak korszakok, midőn a küzdő 
osztályok egymást annyira közel egyensúlyban tartják, hogy 
az állami hatalom, mint látszólagos közvetitő, pillanatnyira 
bizonyos önállóságot tud mindkettővel szemben fentartani. 
így a XVII. és XVIII. század absolut monarchiája a nemes- 
séget és a polgárságot egymással szemben ellensúlyozza ; igy az 
első és különösen a második franczia császárság bonapartismusa, - 
mely a proletariátust a polgársággal és a polgárságot a prole- 
tariátussal szemben játszottaki. A legújabb ilyen fajtájú produc- 
tio, melynél uralkodó és uralom alatt álló egyaránt komikus 
szerepet játszik, Bismarck nemzetének uj német birodalma: 
itt kapitalisták és munkások egymással Ezemben egyensúly- 
ban tartatnak és egyformán kizsaroltatnak az elzüllött porosz 
•Krautjunkert-ek javára.** 

Ez az állapot azonban majdan meg fog szűnni. » Ameddig 
az elnyomott osztály, tehát a mi esetünkben a proletariátus, 
még nem érett meg önmegszabaditására, addig többségében 
a jelenlegi társadalmi rendet az egyedül lehetségesnek fogja 
tartani és a kapitalista-osztály farka, annak legszélsőbb bal- 
szárnya fog lenni. Abban az arányban azonban, melyben 
önfelszabaditása felé megérik, abban az arányban mint önálló 
párt szervezkedik, saját képviselőit választja meg, nem pedig 
a kapitalistákéit. 

Az általános szavazati jog ezek szerint a munkásosztály 
érettségének mértéke. Több nem lehet és nem is fog lehetni 
a mai államban ; de ez elég is. Azon a napon, melyen az 
általános szavazti jog hőmérője a munkásoknál a forrpontot 

• V. ö. I. m. 180. 1. 

fogja jelezni: tudni fogják ők is, a kapitalisták is, hogy 
hányadán vannak. «* 

■ Az állani tehát — ebben foglalja össze Engels con- 
clnsióit — nem létezik öröktől fogva. Voltak társadalmak, 
melyek nélküle is el tudtak lenni, melyeknek az államról 
és államhatalomról semmi sejtelmük sem volt. A gazdasági 
fejlődés egy bizonyos fokán, mely a társadalom osztályokba 
való szakadásával szükségkép egybe volt kötve, ezen szakadás 
következtében az állam szükségesség lett. Most gyors léptek- 
kel a termelés oly fejlődési fokához közeledünk, melyen ezen 
osztályok léte nemcsak megszűnt szükségesség lenni, hanem 
a termelés positiv akadályává lesz. Le fognak dőlni ép oly 
elkerülhetetlenül, mint a hogyan létrejöttek. Velük elkerül- 
hetetlenül romba dől az állam. A társadalom, mely a ter- 
melést a termelők szabad és egyenlő associatiója alapján 
újjászervezi, az egész állami gépezetet oda helyezendi, a hová 
majd akkor tényleg illeni fog : a régiségek múzeumába, a 
szövőszék és a bronzbalta mellé. «'*'''' 

Az államelőtti fejlődés évezredeken át tartott ; az állam 
nincs még háromezeréves sem ; az állam a közel jövőben 
meg fog szűnni : ezek a történelmi materialismus állam- 
bölcseletének legjellemzőbb tanai, melyek rendszere egész 
képét meghatározzák. 

4. §. Bár az előbbi §-ban adott összefoglalás korántsem 
teljes, mégis azt hiszszük, hogy a történelmi materialismus 
államkeletkezési tanát illetőleg tájékoztatta az olvasót annyira, 
hogy most már ezen elmélet bírálatába bocsátkozhassunk. 

Engels igen helyesen az állam egy általános ismérvét 
keresi, illetőleg adottnak veszi, mert hisz arra a kérdésre, 

• V. ö. I. m. 182. 1. 
♦• V. ö. I. m. 182. 1. 

hogy mikor és hogyan keletkezett az állam, csak ugy vála- 
Bzolhatunk, ha tudjuk, hogy milyen intézmény, történelmi 
alakulat tekinthető államnak. 

Mint minden fogalomnak, ugy az állam fogalmának 
is lényeges tartalma az lesz, mely a legkülönbözőbb idők, 
viszonyok és fejlődési fokok megfelelő jelenségeinek meg- 
egyező elemeit magában foglalja. 

Ezen mértékkel mérve Engels definitióját, hogy az 
állam lényeges jellemvonásaként egy a nép egészétől többé- 
kevésbbé elvált közhatalom tekintendő : az előttünk helyesnek 
és elfogadhatónak látszik, mert oly jellemvonást emel 
ki, mely minden előttünk ismert történelmi államalakulat- 
ban fellelhető. A közkeletű defínitiók tudvalevőleg még legy 
határozott földterületet! is felvesznek az állam lényeges 
alkatelemei sorába. Ennek mellőzését az Engels-íéle meg- 
határozásban azonban csak szerencsésnek találjuk, mert bár 
a terület a jelenlegi és irott történelemmel biró álladalmak- 
nak tényleg lényeges alkateleme, nem szabad felednünk, 
hogy az az emberiség egy hosszú fejlődési korszakában, 
nevezetesen a nomád állattenyésztő népeknél, az állami 
hatalom attribútumai között nem szerepelt, holott a másik 
kettő (nép, főhatalom) ezeknél is föltalálható. Ha igy a 
modern államtant tárgyaló munkákban a területi elem 
lényegként való kiemelése feltétlenül helyes : ugy másrészt 
ép az államkeletkezési probléma vizsgálatánál hiba volna oly 
meghatározáshoz ragaszkodni, mely az emberiség legkoraibb 
korszakaiban még nem ismert, vagy nem lényeges alap- 
elemmel dolgozik. 

Elfogadva igy Engels kiindulási pontját, tanaival szem- 
ben elsősorban egy tisztán történelmi ténykérdés merül fel, 
Diely igy szól: Igaz-e az, hogy — miként Engels állitja — 

az emberiség történelmének leghosszabb korszakában, a törzs- 
szervezet idején, állam nem létezett, mert nem létezett la nép 
összességétől különyált közhatalomé ? 

Erre a kérdésre határozott nemmel kell válaszolnunk, 
még pedig — csodálatosképen — nem más, az Engels-éiSl 
elütő források alapján, hanem az Engels forrásai alapján, mi 
több, a nemzetségi szervezet azon megrajzolása alapján, melyet 
maga Engels adott. 

Engels előadja, hogy minden gens békebirót (sachem) 
és a háborúra hadvezért választ. Mihelyt beáll valamely 
egyéni hivatal szervezésének szüksége, az már eo ipsoj bizo- 
nyos, az összességtől elvált hatalmi jogositványt feltételez. 
Ezt maga Kngeh is kénytelen, legalább bizonyos esetekben 
elismerni. így: » Néhány törzsnél egy főnököt találunk, a 
kinek jogosítványai azonban igen csekélyek, ő a sachemek 
egyike, a ki oly esetekben, melyek gyors cselekvést igényel- 
nek, ideiglenes rendszabályokat alkalmaz addig az ideig, 
mig a tanács egybegyűlhet és véglegesen határozhat. Ez egy 
gyönge, de a későbbi fejlődésben többnyire terméketlen maradt 
kezdemény a végrehajtó hatalommal biró hivatalnokhoz; 

ez sokkal inkább a legtöbb esetben, ha nem 

mindenütt, a legfelsőbb hadvezérből fejlődött ki.*"" 

Ebből látható, hogy már itt is jelentkeznek a nép- 
összességtől elkülönült hatalmi jogosítványok. 

Ezen mit sem változtat, hogy »a sachem hatalma 
a gensen belül tisztán atyai, erkölcsi természetű volt . . . 
A háború főnöke csak a hadjáratoknál parancsolhatott 
valamint '^'^ sőt a második mondat ujabb hatalmi jogosítvá- 
nyokra mutat. 

• V. ö. I. m. 86. I. 
•• V. ö. L m. 77, l 

Engels azt is kimutatja, hogy a gensek egyesületeinek 
a phratriák-nak és a phratriák egyesülésének, a törzsnek 
határozottan körvonalozott összetételű tanácsai voltak, melyek 
nem estek össze a nép összességével. így a sachem-ekből 
és hadvezérekből alakult törzsi tanács dönt a háború és béke 
ügyében. Vagy mi más pl. a vérboszu részletes szabályozása 
a gensek között, mint a genseken felül megalakult közhata- 
lom jelentkezése? Ha a kiengesztelési ajánlat nem fogadta- 
tott el, »a megsértett gens egy vagy több boszulót nevezett 
ki, kik kötelezve voltak a gyilkost elfogni és agyonütni. 
Ha ez megtörtént, az agyonütött gensének nem volt joga 
panaszkodni, a dolog ki volt egyenlítve. « 

Vagy az Engels által részletesen ismertetett adoptatio- 
nalis és örökösödési (túlnyomóan coUectiv jellegű) szabályok 
mi mást jelentenek, mint meghatározott hatalmi jogosítvá- 
nyok létezését, mert csak ilyenek alkalmazásával (legyenek 
azok most már jogi vagy erkölcsi sanctio által biztosítottak) 
tartható fenn ama szabályok keresztülvitele. 

Szóval már magának Engels-neik előadása után isme- 
rünk tanácsokat, sachem-eket, főnököket, hadvezéreket, vagyis 
a népi közhatalomtól határozottan elválasztható szerveket, 
melyek bizonyos összműködési szabályok keresztülvitelét 
biztosítják. 

A mennyire a néprajzi irodalmat ismerjük, az a véle- 
ményünk, hogy egy részletes vizsgálat még további bizonyí- 
tékokat nyújtana Engels fölfogása ellen. Erre azonban itt 
nincs terünk, hanem csak egy igen jellemző adat kiemelé- 
sére szorítkozunk, mely egymaga is bizonyítani fogja, hogy 
a tények olyan értelmezése, mint Engels teszi, legalább is 
kétes. A primitív alkotmányszerkezetek két legalaposabb 
ismerője Maine és Spencer azt a törvényt állapították meg. 



32 



hogy az emberiség a status állapotától a contractus állapota 
felé halad, értve ez alatt, hogy a primitiy időkben a köte- 
lező, állami jellegű szabályok tulnyomók, mig a civilisatió- 
yal egyre nagyobb tér jut az egyén szerződési szabadságának 
s akarata szabad érvényesülésének. Bár ez a még több 
más kitűnő gondolkozó által is elfogadott tétel — vélemé- 
nyünk szerint — ilyen feltétlen alakban nem állhat meg 
s legalább is correctnrára szorul : mégis ékesen mutatja, 
hogy a primitiy társadalmak egész complexumának szemlé- 
lete sokakat ép az engelsi tétel merő ellenkezőjére vezetett* 

Véleményünk ennélfogva tehát az, hogy a primitiv 
társadalmaknál — nevezetesen az Engels nemzetség-szervezeté- 
nél is — az állami szerv attribútumai teljes világosságban meg- 
különböztethetők s nincs semmi jogunk ezeket a korai 
alakulatokat, mint államnélkülieket tekinteni. 

Minden, a mi tudományosan mondható, csak annyi, 
hogy ezek az államalakulatok még nem a modern hatal- 
masan dififerencziálódott és integrálódott államok, hanem 
azok kezdetlegesebb képletei. Épen annyi hatalmi jogosit- 
vány válik el a társadalomtól az állami szerv számára, a 
mennyi ama kiskörű, kevés szükségletű, vérségi szálak által 
egybekapcsolt körnek megfelel. Ez az oka, hogy tulaj don- 
képeni jogi sanctióra még az esetek többségében nincs szük- 
ség (a megfelelő összmíiködést a vallási szabályok czementje 
és a törzsfőnöki tekintély atyaias hatalma eléggé biztositja), 
de az mindannyiszor felmerül, midőn az adott viszonyok 
vagy események a társadalmat veszélyeztetik (vérboszu, 
hadvezéri hatalom a háborúban). 

* V. ö. ezzel szemben Somló érdekes, de nem meggyőző kísérletét 
annak bebizonyítására, bogy az állami batáskör egyre növekszik a 
társadalom fejlődésével. {Állami beavatkozás stb. í. m. III. rész.) 

Engels maga ezt igen szépen megmondja egy helyen: 
»A nemzetségi alkotmány virágzásában (miként Amerikában 
láttuk) szerfölött fejletlen termelést feltételezett, tehát szer- 
fölött gyér népességet széleskiterjedésü vidéken, tehát az 
ember csaknem teljes leigázottságát a vele szemben idegenül 
és érthetetlenül álló külső természet által, mely a gyermekes 
vallási képzetekben tükröződik visszac.'*' 

Csak Engels azt nem akarta belátni, hogy ha a mai 
rendkivül bonyolult, 'nagykiterjedésű és a természet felett 
mind jobban uralkodó társadalmaknak egy bonyolult és 
nagykiterjedésű állami hatalom felel meg, az egyszerű és 
kicsinykörü társadalom logikus következménye és történel- 
mileg is jelentkező correlativuma nem az államtalanság, 
hanem az egyszerű és kicsinykörü állami hatalom. 

Ezek szerint az áll3;m nem a nemzetség-szervezet pusztulá- 
sának terméke, mint j^n^^ís állitj a, hanem minden társadalmi 
alakulat állandó, kisérő jelensége. 

Ha ez igy van, akkor az is nyilvánvaló, hogy az 
Engels által előadott történelmi folyamatok még az állam- 
keletkezés problémáját nem magyarázzák meg. A miket 
Engels leir, nem államkeletkezési tények, hanem az állam- 
hatalom kiterjedésének és módosulásának tényei. 

A kérdés tehát még mindig eldöntetlen: Hogy kelet- 
kezett az állam ? 

5. §. Az eddig előadottak után már nyilvánvaló; hogy 
az államkeletkezés történelmi meghatározása lehetetlen fel- 
adat. A történelmi időkben lefolyó egy államalakulás sem 
deríthet fényt erre a problémára, mert hisz a hóditó, a 
letelepülő, vagy colonisáló embertömegek, a dolog természete 

• V. ö. I. m. 92. 1. 

Dr. Jászi: A történelmi materialismus. S 

szerint, már — kisebb vagy nagyobb mértékben — egy a 
nép ösBzeségétől többé-keyésbbé elkülönitett közhatalom alatt 
állanak, pedig a kérdés épen ezen közhatalom mikénti 
megalakulására vonatkozik. Nagyon bölcsen mondotta Pulszky : 
iÉpen oly kevéssé lehet . . . történeti emlékezés utján az 
állami, mint egyéni eml^ezés utján az egyéni öntudat 
eredetét megállapitanic* Ugyancsak ő az itt szóban forgó 
probléma kereteit olyan praecisitáesal körvonalozta, hogy 
azokon nem fog változtathatni senki, mert azok elménk, 
úgyszólván, gondolkozási mechanismusából következnek : 
i. . . ma a kérdés, mint egyszerűén tudományos jelentőségű, 
ugy teendő fel, hogy ' miképen különzékült a társadalom 
körében a jogalkotó és jogfentartó közület, vagyis miképen 
vált ki az államszervezet ugy, hogy láthatólag állandóan és 
függetlenül megmaradhasson a keretét betöltő társadalmi 
anyag változása daczára «. 

Ez a kérdés pedig a történeti módszer segélyével nem 
oldható meg, » hanem ha a genetikai módszer segélyével a 
valót megközelitő feltevésekhez akar (valaki) jutni, a társa- 
dalmi együttlét és szervezkedés legősibb, legegyszerűbb és 
legáltalánosabb tényezőiből és nyilvánulásainak legkezdet- 
legesebb alakjaiból kell kiindulnia. Ezenkivül nem szabad a 
kérdést a világos és tiszta közösségi tudat megalakulása 
perczének fölfedezésétől függővé tenni, hiszen a tudat közön- 
ségekben és egyénben csak oly tényezők fokozódott hatása, 
a melyek már alsóbb fokon az érzetben és ösztönszerű eljá- 
rásban mutatkoznak, a melyet ismét folytonos és szakokra 
alig választható összeköttetés fonala kapcsol egybe a puszta 
benyomásokkal és a közvetlenül reflex cselekvőséggel; továbbá 
azt sem szabad feledni, hogy a tudat felébredését csak külső 

* Y. ö. A jog- és államböl csészét alaptanai. Bpest, 1885. 177. 1. 

nyilyánulásából ismerjük, a mely természetszerűleg nem egy- 
idejű alanyi keletkezésével, hanem azt utólag követi, c* 

Ilyen keretekben fogva fel a kérdést, az nyilvánvalólág, 
mint lélektani probléma jelentkezik és azon elemi lélektani 
tények felderitésére vonatkozik, melyek valamelyes legegy- 
szerűbb, esetleg csak ideiglenes közhatalom elismerésétől a 
mai nagy államok kialakulásához elvezetnek. 

6. §. A kérdés ezen másik oldalával is foglalkozott 
Engels^ Dühring bölcselete ellen irt munkájában. 

Engels ezen fejtegetéseiben különösen Dühring hatalmi 
elméletét támadja, mely a jog és az állam keletkezését az 
erőszakra vezeti vissza. Polémiája ránk nézve azért fontos? 
mert a contrario sejteni engedi az Engels saját álláspontját, 
melyet — a genetikai oldalról — önállóan nem fejtett ki. 

A birtokra és a tulajdonra ezt mondja: » Mindenesetre 
nyilvánvaló, hogy az rablásnak is lehet az eredménye, tehát 
erőszakon alapulhat, de semmi esetre sem szükségképen. . 
Munka, lopás, kereskedés, csalás utján is megszerezhető. 
Sőt mindenkép előbb munkával kell előállitani, mielőtt azt 
egyáltalán valaki elrabolhatná . . .c 

»A magántulajdon egyáltalán semmikép sem lép fel, 
mint a rablás és erőszak eredménye a történelemben. Ellen- 
kezőleg. Már az' összes kuiturnemzetek ősi, tőzsgyökeres 
községeiben is létezik, ha bizonyos tárgyakra korlátolva is. « *"* 

Még világosabban: tMindenütt, a hol a magántulajdon 
kifejlődött, ez a megváltozott termelési és kicserélési viszo- 
nyok következtében történt, a termelés emelése és a forgalom 
előmozditása érdekében — tehát gazdasági okokból. Az erő- 

* V. ö. I. m. 178. 1. 

•• V. ö. Herrn Eugen Dühring's UmwÜlzung der Wiasenschaft. 
Stuttgart, 1894. 166—167. 1. 

8* 

szak e mellett semmi szerepet sem játszik. Csak nyilványaló, 
hogy a magántulajdon intézményének már léteznie kell, 
mielőtt a rabló idegen jószágot magáévá tehetne ; tehát, hogy 
az erőszak a birtokállományt megváltoztathatja, de a magán- 
tulajdont, mint olyant, létre nem hozhatja.* 

A bérviszony sem az erőszak eredménye, hanem a 
productio és csereviszonyokban beállott változások szükség- 
szerli következménye. A bourgeoisie a gazdasági erők válto- 
zása következtében megdönti a feudális nemességet és létre- 
hozza a proletariátust, megteremti saját uralmát, de 
egyszersmind saját pusztulásának csiráit. ». . . és saját álla* 
potának ezt a fölforgatását és egy uj osztálynak, a prole- 
tariátusnak létrehozatalát végrehajtotta minden erőszak — 
hokuspokus nélkül, tisztára gazdasági utón. Saját tevékeny- 
ségének és küzdelmének ezt az eredményét semmi esetre sem 
akarta — ellenkezőleg az ellenállhatatlan erővel utat tört 
magának akarata és szándéka ellenére ; a saját maga terme- 
lési erői kinőttek vezetése alól és mintegy természeti szük- 
ségszerűséggel az egész polgári társadalmat a pusztulás vagy 

az átalakulás felé sodorják. 

A politikai hatalomra nézve ezt mondja : »Itt csak 
arról van szó : megállapitani, hogy a politikai uralomnak 
mindenütt egy társadalmi hivatali tevékenység képezte az 
alapját és a politikai uralom csak akkor volt tartós, ha ezt 



*** 



a társadalmi hivatali tevékenységét teljesítette. « 

A rabszolgaság azért áll elő, mert a hadifoglyot, kit 
kezdetben mint értéktelent megölték vagy megették, a gaz- 
dagság szaporulásával gazdaságosan felhasználhatták. 

• V. ö. I. m. 167—168. 1. 
•• V. ö. I. m. 171. 1. 
••• V. ö. I. m. 188. 1. 

iNem volna szabad sohasem felednünk, hogy egész 
gazdasági, politikai, intellectualis fejlődésünk oly állapotot 
feltételez, melyben a rabszolgaság ép oly szükségszerű, mint 
általánosan elismert volt. Ebben az értelemben jogunk van 
azt mondani: antik rabszolgaság nélkül nem volna modern 
socialismns. c * 

Egy más helyen még határozottabban fejezi ki magát : 

•Ezekután nyilvánvaló, hogy milyen szerepet játszik 
az erőszak a történelemben a gazdasági fejlődéssel szemben. 
Először minden politikai hatalom kezdetben egy gazdaság- 
társadalmi működésen alapszik és abban a mértékben 
fokozódik, a melyben az eredeti közösség felbomlásával a 
társadalom tagjai magántermelőkké válnak és igy a közös 
társadalmi tevékenységek igazgatása még jobban elidegenedik. 
Másodszor, miután a politikai hatalom a társadalommal 
szemben önállósult, szolgálóból úrnővé lett, két irányban 
működhetik. Vagy a törvényszerű gazdasági fejlődés irányá- 
ban működik. Ebben az esetben nincs küzdelem közöttük, 
a gazdasági kifejlődés gyorsul. Avagy ellene működik és 
ekkor kevés kivétellel elbukik a gazdasági fejlődéssel 
szembeni.** 

7. §. Engels előadása mindenekelőtt azzal lepi meg az 
embert, hogy az államkeletkezés általa adott történelmi magya- 
rázatával lényeges ellentétben van. Az eddigiekben mind- 
untalan hallottunk kizsákmányolásról, sőt az állam egyenesen 
^gy jelentkezett főjellemvonásaiban, mint az a hatalmi 
mechanismus, melylyel az uralkodó társadalom az uralom 
alatt levő társadalmi köröket fékentartja. 

* V. ö. I. m. 189. 1. 
•* V. ö. I. m. 192. 1. 

Most minderről szó sínes. Engels Dühringgel szemben 
ngyszólyán az állami hatalom védője lesz. Az erőszakot 

— legalább is mint lényeges elemet — kizárja a társadalmi 
fejlődés factorai közül. Engels ezen ellenmondásba kevere- 
dése (mely tényleg nincs humor biján) részletesen meg van 
világitva Masaryk-néX.^ Minket e helyen kevésbbé érdekel, 
hanem azt kell megvizsgálnunk, hogy micsoda Engels szerint 
a társadalmi és állami kialakulás alapoka, fő lélektani 
tényezője, ha az erőszakot teljesen jelentéktelennek tartja ? 

Az idézett helyek mindegyikéből az tűnik ki, hogy 
Engels ennek — összhangban a történelmi materialismus 
általános világfelfogásával — a gazdasági viszonyok átalaku- 
lását tartja. A gazdasági viszonyok — különösen a termelés 

— változása, megfelelő átalakulást idéz elő a jog- és állam- 
ban is, mint a többi » ideológiai c tényezőkben, mig kelet- 
kezése tényében » minden politikai hatalom eleinte egy 
gazdaság-társadalmi működésen « alapszik. Engels azonban 
adós marad azon folyamat meghatározásával, mely a gazda- 
sági viszonyok változásátólja jog és az állam változására 
vezet, teljesen homályban hagyja az első főhatalom kialaku- 
lásának mikénti végbemenetelét. Sőt, a mi még súlyosabb 
hiba, a legcsekélyebb világot nem vet magának a gazdasági 
viszonyok átalakulásának folyamatára. Mert még azt talán 
el lehetne képzelni, hogy a gazdasági viszonyok átalakulá- 
sával a társadalom u. n. eszmei tartalma, joga, erkölcse, 
állama, vallása, művészete önként megfelelően átalakul, 
minden közvetítő folyamat nélkül : de a legteljesebben érthetet- 
len, hogy maguknajc a társadalom alapját képező gazdasági 
viszonyoknak átalakulását mi okozza ? 

* y. ö. I. m. 402. és következő lapjai. 

Hogy ezekre a kérdésekre nem kisért meg feleletet 
adni, az egész történelmi materialismns legvégzetesebb 
hibája. A társadalmi élet jelenségei nála valami anthropo- 
m'orph szint öltenek. A gazdasági viszonyok valóságos 
démoni erővel bírnak, melyek vakon kergetik az emberi- 
séget rabszolgaságba, jobbágyságba, bérmunkába, socialis- 
musba. De miért jöttek létre ezek a fokozatos átalakulások ? 
Nem volna semmi közös vonás, semmi észrevehető törvény- 
szerűség az emberiség történelmének hosszú drámájában? 
De igen: a gazdasági viszonyok átalakulása — felel a 
materialismus történetirója. És ennek mi az oka? A tech- 
nikai eszközök átalakulása lesz a felelet. 

Nyilvánvaló, hogy ez nem válasz, hisz egy gazdasági 
jelenségre csak egy másik — bár kevésbbé bonyolult — 
gazdasági jelenséggel válaszoltak. De a válaszban nincs semmi 
törvényszerűség, nincs a mi a kutatónak megnyugvást 
adhatna, a minthogy az emberi lélekre megnyugtató — az 
emberi tudat kérdéseiben — csak oly felelet lehet, mely 
magának ennek a léleknek ismert alapelemeivel dolgozik. 
Hogy az alkotmányok nőnek, hogy azok fejlődnek, hogy a 
termelési erők szükségkép ide vagy oda vezetnek, tudomá- 
nyosan ép oly elfogadhatatlan magyarázatok, mint az isteni 
akaratra vagy egy metaphysikai princípiumra való utalás. 
Minden világtörténelmi esemény, minden socialis átalakulás, 
a társadalmi jelenségek minden nyilvánulása az emberi lélek 
és a kivüle álló universum összehatásának eredménye. 
Minden magyarázat, mely ezen két alkotó rész közül csak 
az egyikkel számol szükségkép tökéletlen, mint tökéletlen 
volna minden oly physikai magyarázat, mely a mágnes 
és a vas közötti összefüggést vagy az egyikből vagy a másik- 
ból, de nem mind a kettőből akarná meghatározni. A törté- 

nelmi materialismus, mely csak a gazdasági jelenségekből 
akarja a történelmet megconstruálni, ép oly hibás, mint a 
történelmi idealismns, mely abban csak eszméket lát, mig 
a dolgok realitását kétségbe vonja* Hogy az emberek gon* 
dolkoznak, éreznek, vágynak, törekszenek, elméleteket csi- 
nálnak stb., ép oly világos ténye a társadalmi jelenségek- 
nek, mint a gazdasági viszonyok, a termelés, fogyasztás, 
jövedelemeloszlás. Egyik jelenségsornak sincs a másik felett 
nagyobb realitása, hanem két különböző végei azok egy és 
ugyanazon dolognak. 

A lélektani kutatások elhanyagolása a történelmi mate- 
rialismus legtöbb hibájának az oka. A dolog természete 
szerint a gazdasági élet magyarázatainál a lelki élet tényeibe 
minduntalan beleütközve nem kerülhették el, hogy esetről- 
esetre magyarázatokat ne állitsanak fel, de ezeken a magyará- 
zatokon meglátszik azok esetlegessége, teljes összefüggésük- 
ben át nem gondoltsága. S tényleg minduntalan látjuk, hogy 
az iskola legnagyobb és legkisebb emberei sürün keverednek 
ellenmondásba, hol kifosztásról, hol bölcs meggondolásról 
beszélnek, hol a fejlődés kikerülhetetlenségéről, hol az állam 
mindenhatóságáról, hol annak képtelenségéről, hol a czéljai- 
val tisztában levő munkásosztály megteremtésének nélkülöz- 
hetetlenségéről, hol a munka és a harcz, hol a nihilizmus 
politikáját javasolják, hol erkölcsi kifakadásokba törnek ki, 
hol a teljes amoralismus szószólói lesznek stb. Mindennek 
közös oka a lélektani alap hiánya vagy bizonytalansága. 

8. §. A történelmi materialismus ezen, mondhatnám, 
szervi hibája az oka, hogy Engelsnél és a többi Íróknál is 
következetesen keresztülvitt államkeletkezési elméletet nem 
találunk ép oly kevéssé, mint a hogy a társadalmi átala- 
kulások és a fejlődés folyamata homályban marad. 

Az mindenesetre helyes megfigyelése Engels-nek, hogy 
az erőszak nem lehet a társadalmi átalakulások alapoka, de 
téved benne és iskolája számos tételével ellentétbe keveredik, 
midőn azt teljesen száműzni akarja. Ha az osztályküzdelem 
tana igaz — mint a hogy kétségtelenül igaz — nem lehet 
kétely az iránt, hogy az erőszak nem hiányzott soha ebben 
a küzdelemben. Csalódás volna azt hinni, hogy valamely 
társadalmi berendezés olyan értelemben szükségszerű, hogy 
az egyes osztályok lehető legczélszerübb hatalmi elrendez- 
kedését nyújtja. Midőn pl. a rabszolgaság, a hűbériség, a 
bérmunka rendszerének gazdasági szükségességéről beszélünk, 
ez alatt csak azt szabad érteni, hogy maga az adott intéz* 
meny az adott gazdasági viszonyok mellett elkerülhetetlen 
volt, nem pedig azt, hogy az intézményen belül az egyes 
osztályok jóléte és hatalmi köre az adott viszonyokhoz mérten 
a legjobb és legbölcsebb volt. 

Ép a történelmi materialismus történetiről és közgazdái 
(elsősorban Loria) számos, gyakran fényes lapon, bár kétség- 
telen túlzásokkal, mutatják ki, hogy az uralkodó osztály 
önzésé nem riad vissza a legdurvább erőszak alkalmazásától 
és hogy az erőszak csak oly arányban enyhül, a melyben 
épen önző érdeke folytán kénytelen azt fékezni. Félreismeri 
az a történelmet, a ki viszont a másik oldalon nem látja, 
hogy az elnyomott osztályok kezében az erőszak olykor az 
egyedüli fegyver volt sorsuk javítására és egy jobb alkot- 
mány kiküzdésére. Nem is lehet feltételezni, hogy Engels, 
ki — legalább egy időben — a socialis uj társadalom^iala- 
kulását csakis forradalmi ténytől várta, az erőszak szerepére 
nézve ilyen tévedésben lett volna. 

A mire ő Dühring elleni polémiájában gondol, nyilván- 
valóan az, hogy az erőszak nem alapoka a nagy történelmi 

intézményeknek és átalakulásoknak, hogy hiábavaló minden 
erőszak, ha mögötte megfelelő gazdasági átalakulás nem áll. 
És ez kétségtelenül igy is van, ha a gazdasági átalakulásba 
a szellemi, erkölcsi, aesthetikai stb. átalakulásokat is bele- 
értjük. Az a sok eredménytelen forradalom, lázadás, felkelés, 
melyet a történelem mutat, mind olyan erőszaki tényeket 
jelentenek, melyek eredménytelenek voltak, minthogy mögöt- 
tük nem állott a társadalom megfelelő strukturális átalaku- 
lása. A gépek feltalálásáig és velük kapcsolatos uj termelési 
mód kialakulásáig minden erőszak hiábavaló lett volna a 
társadalmi rend gyökeres ujjáalakitására. Sikeres erőszak 
csak ott gyakorolható, a hol megfelelő uj hatalmi erők 
állanak rendelkezésre. 

Ilyen értelemben véve teljesen igaz, a mit Engels az 
erőszak elmélete ellen mond. 

Bár az erőszak helyett Engels világos elméletet nem 
ád s megelégszik a gazdasági és társadalmi átalakulások 
közötti okozati viszony megállapitásával, idézett helyei leg- 
alább is egy helyes magyarázat sejtelmét nyújtják. 

Az a felismerés, hogy a magántulajdon kifejlődése 
•a megváltozott termelési és kicserélési viszonyok következ- 
tében történt, a termelés emelése és a forgalom elömozditása 
érdekében %, hogy a rabszolgaság eszköz volt a termelés 
intensivebbé tétele érdekében, hogy minden politikai hatalom 
egy i gazdaság- társadalmi működésen alapszik • stb : ezek és 
számos más kijelentések, melyekhez a történelmi materialis- 
mus több más elsőrangú képviselőinek igen sok azonos 
értelmű nyilatkozata volna fűzhető, szinte kényszeritőleg egy 
közös lélektani tényre, az emberi elme örökös tépelődő 
munkájára sorsa javítása érdekében, örökös küzdelmére 
élete jobbá, szebbé és hosszabbá tétele érdekében, szóval a 

belátás tenyéré utalnak. Ez az alapvető lélektani prineipium, 
melynek minden mást tnlhaladó jelentőségét minden korban 
számos nagy gondolkozó felismerte s melynek Ihering uj 
életet adott : épen irodalmunkban oly hatalmas kifejtésre, 
kibővitésre és az egész lelki élettel való összhangba hozatalra 
talált, mely ma egyedül áll a sociologiai irodalomban. Az 
a meggyőződésünk, hogy P/A:Zer Gyulának a jog keletkezéséről 
és fejlődéséről irott könyve a történelmi materialismusnak 
kiányzó vagy ingatag lélektani fundamentumát ujjal és 
erőssel cserélte ki, melynek segélyével az iskola ellenmondásai, 
következetlenségei sok tekintetben eloszlathatok volnának. 
A mi ebben a könyvben a legfontosabb, az annak a fel- 
ismerése, hogy a belátás a haladás egyedüli dynamikai factora. 
Ez az a tényező, mely az emberiséget, intézményről-intézményre 
előre viszi szükségleteinek mind jobb és jobb kielégitése 
érdekében. 

Teljesen igaza van Piklernek^ hogy a belátás folyamata 
nélkül az egész történelem érthetetlen volna. Az emberiség 
történelmének ugy, mint az egyén történelmének alaprugója 
az állandó, folytonos töprengés, szellemi erőmegfeszités, sorsa 
javitása, élete szebbé, gazdagabbá tétele, más szóval boldog- 
sága érdekében. Ez, azt hiszszük, elvitathatatlan megfigyelés. 

A belátásos elmélet túlzásaitól azonban óvakodnunk 
kell, mert azok könnyen tévedésbe ragadnak, mint a hogyan 
Pikler sem ment azoktól. Tévedése főleg két irányú. 

Először nem veszi tekintetbe azt a bonyolult psychosist, 
mely a belátástól a tettig elvezet : a belátás hosszas és 
fáradtságos küzdelmét a régibb belátásokon alapuló inveterált 
szokások, érzelmek és cselekvési módokkal szemben. 

Másodszor a belátásnak olyan teljesen tiszta és tökéletes 
fokát tételezi fel, mely nem létezik s annál kevésbbé létezeit 

a távoli időkben. Az emberiség történelme nála néha oly rationa- 
listiktLB alakot ölt, mely a valóságul ellentétben van. 

Gyakran feledi, hogy millió |s fdllió belátás combina- 
tiója az, mely a történelmi átalakulásoflatljlétrehozza, millió 
és millió ellentétes erő eredménye, melyef4lőre a társadalom 
legnagyobb » belátóit sem tudnak kiszámitanit annál kevésbbé 
azok a nagy tömegek, melyeknek vágyai s Vonályos szűk- 
ségletérzetei a történelem nagy erőmotorjai. Kétségtelen, 
hogy pl. a hűbériséget, a reformatiót, a franczia forradalmat 
stb. az emberi elme fáradságos munkája hozta létre, de ezen 
mozgalom nagy úttörői belőlük legfeljebb egyes homályos 
körvonalakat vettek észre, egy jobb társadalmi berendezés 
néhány alkatelemét látták át és semmikép sem ugy csinálták 
meg ezeket a történelmi korszakokat, mint a hogy részvény- 
társaságokat, vagy öntözővállalatokat csinálnak. És pedig 
nem azért, mintha lényegileg más lélektani processusok 
folynának le a társadalom átalakitási tényekben, mint egy 
kisebbszerü gazdasági vállalat létrehozásában, hanem azért, 
mert az előbbieknél az okok és erők oly szövevénye működik 
közre, melyeknek teljes kölcsönhatásait és következményeit 
átlátni nem lehet, nem is beszélve azokról az előre ki nem 
számitható bonyodalmakról, mik akkor állanak elő, midőn 
a belátásokból a tettek mezejére érünk. Hogy ez mennyire 
igaz, az abból látható, hogy a történelmi átalakulások néha 
ép az ellenkező eredményekre vezetnek, mint a mikre a kor 
vezető emberei törekedtek — egy tény, melyet sürün fel 
szoktak hozni a történelem rationalis magyarázata ellen az 
it öntudatlan philosophiájánaka vagy a vallási és metaphysikai 
gondolkodásnak emberei, holott ez csak a belátás túlzott 
alkalmazása ellen érvényesithető s mindössze azt jelenti, hogy 
néha a vezetők terveikben tévedtek s a kor alapszükségleteit 

rosszul ismerték fel. Az ilyen esetek e mellett határozottan 
kivételek s azért sem ié)Í7egesek, mert a belátás tana helye- 
sen felfogva nem egyj^h|.ny ember elméleteit, hanem millió 
és millió embeiO kicsiny és nagy, rövidlátó és messze a 
jövőbe né^ bel|ri!asait és ezen belátások harczát és küzdel* 
meit jeli 

E noldoz&t keretei nem engedik meg az itt körvonalo- 
zott felfwás részletes kifejtését, de azt reméljük, hogy ez 
a vázlatszerű kifejtés elegendő feladatunk szempontjából. 

Az/ állam keletkezésének problémája nyilvánvalóan 
általa megnyugtató megfejtésre talál. Az, a mi az embereket 
összességüktől különvált főhatalom elismerésére birta, egy 
szükséglet kielégitése czélszerübb módjának átlátása volt. 
Szóval közös érdek és ezen érdek többé kevésbbé tiszta belá- 

* Meglepő, hogy Engels egy a kilenczvenes években irt levelében 
az itt kifejtettekhez — ellentétben alaptanaival — milyen rokon ered- 
ményekre jutott: , Számtalan, egymást keresztező erők tehát, az erő- 
parallelogrammák végtelen csoportjai azok, melyek az eredményt, a 
történelmi eseményt, létrehozzák és ez az eredmény a maga részéről 
oly tényező termékének tekinthető, mely mint öntudatlan és akaratnél- 
küli tevékenység hat. Mert a mit minden egyes erő akart, meggátolja 
az összes többi és folytonos és kombinált hatásuk eredménye oly dolog, 
melyet senki sem akart közülök. " (Idézi Guillaume de Greef slz „Annales 
de VInstitut etc. I. m. 175. 1.) Csakhogy Engels feledi, hogy ép az 
osztályharczok következtében bizonyos főtendentiák felismerhetők és 
meghatározhatók az egymással küzdő erőkben. Ha ez nem igy volna, a 
socialismus minden tana a jövőt illetőleg puszta fantasmagoria volna. 
Még közelebb van álláspontunkhoz ez a helye : „Az emberek ugy csinál- 
ják történelmüket, bármint üssön is az ki, hogy mindenki a saját, 
öntudatosan akart czéljait követi és ezen számos különböző irányokban 
ható akaratok és a külvilágra gyakorolt változatos behatásuk eredménye 
épen az, a mit történelemnek nevezünk.* (Y. ö. Ludwig Feuerhach und 
der Ausgang der Hassischen deutscken Philosophie, 44. 1.) 

tása. Az első vadászvállalat vagy csata, melynél egyesek 
tanácsát vagy utasításait a többiek elfogadták vagy követ- 
ték ; az első gazdasági munka, mely az okosabbak vezetése 
mellett közös összeműködés alapján jött létre ; az első egész- 
ségügyi rendszabály, melyet — hasznosságát átlátva — a 
javasember tanácsára elfogadtak; az első imádság, melyet 
ugyanannak tanácsára a rossz szellem kiengesztelésére közö 
sen végeztek stb : az állami tekintély és hatalom kiválásának 
mindmegannyi primitiv ténye. Könnyű átlátni, hogy a szük- 
ségletek szaporodásával, a természeti erőkkel való küzdélem 
kiszélesedésével : egyre növekedtek a cooperatio szükségei, 
a vezetés nélkülözhetetlensége és az összesség érdekében 
szükséges eljárási módok kikényszerítésének a lehetősége. 
Mindezen tényezőkkel karöltve egyre szükségesebbé és 
kiterjedtebbé vált az állami szervezés és az állami főha- 
talom. 

A Rousseau államkeletkezési elmélete, túlzott ratio- 
nalismusa és a történelmi érzék hiánya daczára, mely benne 
nyilvánul, azzal a nagy előnynyel bir a korábbi theologikus 
és erőszak-elméletekkel szemben, hogy felismerte mégis a 
történelmi fejlődés leglényegesebb rugóját. Van Engelsnek 
egy helye, hol igen közel jut el az általunk helyesnek vélt 
állásponthoz : 

•A (jövedelem) eloszlásban való különbségekkel . . . 
az osztálykülönbségek lépnek fel. A társadalom előjogozott 
és hátrányban részesített, kizsákmányoló és kizsákmányolt, 
uralkodó és uralom alatt lévő osztályokra oszlik és az állam, 
melyre a rokontőrzsü közösségek 8si csoportjai kezdetben csak 
közös érdekek észrevételéből (jpl. öntözési munkálatok a Keleten) 
és a külellenségtÖl való védelem végett fejlődtek ki, mostantól 
kezdve ép annyira azt a czélt szolgálja, hogy az uralkodó 



47 



osztály élet- és uralmi viszonyait az uralom alatt állóval 
szemben erőszakkal fentartsa.«* 

Ez a gondolat igen nevezetes. 

Engels elismeri benne: 

1. hogy az állam már a nemzetség- szervezet idejében is 
létezett; 

2. hogy alakulásának első oka közös érdekek jobb elérése ; 

3. hogy csak később alakult át osztályérdekek biztositó 
eszközévé ; 

4. de még ekkor is az osztályérdekek mellett tisztán 
közösségi érdekeket is szolgál. (L. az tép annyira % kifejezést). 

Egy egész sereg dolog, melyre fejtegetéseink folyamán 
még vissza fogunk térni és a melyekről Engels államkelet- 
kezési elméletében nem akar tadni. 

Ilyen közel járt Engels az állam egy helyesebb fel- 
fogásához. A történelmi materialismus más irói is sokszor 
elismernek hasonló tételeket. Vajon miért nem helyezkedtek 
erre az alapra és miért nem építették fel ezen állambölcse- 
leti rendszerüket? 

Azt hiszszük azért, mert az osztályharcz elméletét 
ezzel a felfogással összeütközőnek találták és sokkal meg- 
felelőbbnek az államról, mint puszta kizsákmányolási mecha- 
nismusról beszélni. Történt pedig ez véleményünk szerint 
nem az agitatio érdekében, hanem azért, mert az osztály- 
küzdelem tana annyira foglalkoztatta ezen gondolkodókat, 
hogy az állam szerepét is csak ebből a perspectivából tekin- 
tették, mely mellett minden egyéb háttérbe szorult. 

Erre vonatkozó nézeteik tüzetesebb megvizsgálását a 
következő czikk adja. 

• V. ö. ^Uerrn Eugen Dühring' s Umwalzung der Wissenschaft." 
151. o. (A dűlt betűk az idézetben tőlem valók.) 



ffl. 



AZ ÁLLAM LÉNYEGE, 



Dr. Jászi : A történelmi materíaiismus. 



1 . §. A történelmi materialismxis államkeletkezési tanai- 
ban tulaj donképen az állam lényegére vonatkozó tanitásait 
is felismertük. Láttuk, hogy az állami hatalom kialakulását 
az osztályktLzdelem egyensúlyban tartása eszközének tekinti, 
egyszersmind oly mechanismusnak, melylyel az uralkodó 
osztály a kizsákmányoltakat féken tartja. Láttuk, hogy a 
kizsákmányolás a rendes állapot; mig az osztályok fölé 
egyensulyozóként az állami hatalom csak akkor emelkedik, 
ha a társadalomban az egyes osztályok hatalmi ereje többé- 
kevésbbé egyensúlyban van. Innen az egyes osztályok szün- 
telen küzdelme a politikai hatalomért, mert annak elnyerése 
oly jog és alkotmány létrehozatalát teszi lehetővé, mely a 
hatalmon levők érdekeinek — első sorban gazdasági érdekei- 
nek — legjobban megfelel. Az állam tehát, a történelmi 
materialismus felfogása szerint, egy kizsákmányolási szerve- 
zet, egyszersmind biztosító szelep az ellen, hogy a küzdő 
osztályok féktelen harczokban egymást és az államot fel ne 
emészszék. Osztályküzdelem és állam correlát fogalmak. 
A hol nincs osztályküzdelem, ott nincs állam, mint a hogy 
nem volt a nemzetség-szervezet idején és nem lesz a jövőben az 
uj, osztálymentes társadalom kialakulásával^ 

Eddigi bírálatainkban meggyőződrén arról, hogy az 
állam eredete az osztilyharczokkal nem esik egybe, hogy az 
az annyira magasztalt nemzetség-szervezet idejében is létezett, 
hogy annak igy legősibb jellemyonása nem a kizsákmányolás, 
hanem a yezetés melletti, kikényszerithető cooperatio, közös 
érdekek jobb biztosítása kedvéért: felmerül az a fontos kérdés, 
hogy az állam ez a — véleményünk szerint helyes — fel« 
fogása mennyire áll ellentétben azokkal a tanokkal, melyeket 
a történelmi materialismus felállított ? Eiengesztelhetetien 
ellentét áll-e fenn közöttük, avagy a két felfogás egymást 
nem zárja ki? 

2« §. Mindenekelőtt az a történelmi tény vizsgálandó 
meg, hogy a történelmileg ismeretes alkotmányok tekint* 
hetők-e osztályküzdelmek eredményeinek és állitható-e, hogy 
ezek a történelmi átalakulások főokai? 

Erre a kérdésre habozás nélkül igennel kell válaszol- 
nunk azzal a megszoritással, hogy az osztályküzdelmek, bá'r 
a történelmi átalakulások minden más tényezőt fontosságban 
messze túlhaladó mechanismusai, de hogy azok nem primar 
és egyszerű jelenségek és hogy mellettük egyéb tényezők is 
— bár kisebb jelentőségben — közreműködnek. 

Az osztályküzdelmek tana nem uj keletű. Mint Tangorra 
kimutatta, már Macchiavelli felismerte azok alapvető jelen- 
tőségét az emberiség történelmében.'*' Az eredet kérdésére 
azonban kár volna nagyobb súlyt helyezni, Valószinű, hogy 
még régibb időkre lehetne visszamenni és kimutatni számod 
Írónál rokon gondolatokat, mert igaz az, hogy » semmi sem 
uj a nap alatt c Viszont az is kétségtelen, hogy a nagy, jel- 
legzetes szellemi irányzatok határozott korokhoz fűződnek 

• V. ö. V. Tangorra : Saggi criiici d% economia poHtica. Roma, 
1901. ^IV. II pensiero economíco di Niccolö Macchiavelli.) 

oly értelemben, hogy az illető korokban jegeczesedett ki 
határozott formában az illető tan és ugyanakkor vált ható 
erővé. Ez a tétel az osztályküzdelmek tanára is igaz és az 
a történelmi materialismus iskolájának egyik legjellemzőbb 
és legtermékenyebb gondolata. Az a meggyőződésünk ugyanis^ 
hogy mikor hires értéktana, összeroskadási elmélete, vas^ 
bértör yénye, a » Verelendungstheorie^ és több más alaptétele 
régen átadódik a philosophia története kutatóinak: osztály- 
küzdelmi tana még mindig eleyen erő lesz, hatalmas mód- 
szertani vezére a történésznek, közgazdának, sociologusnak 
és államférfinak. 

Tényleg a tények azon halmaza után, melyet a történelmi 
materialismus iskolája egybegyűjtött, az osztály küzdelmek léte* 
zése és döntő ereje felett kételkedni objectiv vizsgálódó nem fog. 

Az Achille Loria genialis munkája: „Le hasi economiche 
della costituzione sociale^ egymaga elég volna ennek inductiv 
bebizonyitására, értve osztály küzdelmek alatt nemcsak az 
osztályok versengését a hatalomért, hanem az uralmon levő 
osztály azt a törekvését s rendszerint képességét is, a jogot 
és alkotmányt hatalmi és gazdasági igényeinek legmegfele« 
lőbben átalakitani. * 

3. §. Ha igy az osztályküzdelmek tanát az iskola 
inductiv kutatásai alapján teljesen megállapitottnak találtuk, 
annál inkább kötelességünk az emiitett, vele szemben alkal- 

* Egy rendkívül jellemző, szinte gyújtó világosságú példát EngeU 
exDÜt: Az amerikai alkotmányról és az általa proklamált emberjogokról 
beszélve igy szól: ezen emberjogok speciálisan polgári termé- 
szetére nézve jellemző, hogy az amerikai alkotmány az első, mely az 
emberjogokat elismeri, ugyanazon lélekzetvétellel a 82r»né«-bőrüeknek 
Amerikában fennálló rabszolgaságát megerősíti : az osztályelőjogok szám- 
űzetnek, a faji előjogok szentesittetnek.* (V. ö. Herm Eugen Dühring'a 
etc. I. m. 103. o.) 

mázni szükségeseknek vélt megszorításokat legalább fővoná- 
sokban körvonalazni: 

1. Az osztályküzdelmek nem elsődleges jelenségek, a 
társadalmi átalakulások nem végokai. A történelmi matéria- 
lismiis szeret velük — kifejezetten vagy hallgatagon — 
mint elemi erőkkel operálni. Ez helytelen. Az osztályküz- 
delem már felhalmozódott hatalmi erők: anyagi eszközök, 
belátások, érzelmek eredője, szóval generatiók anyagi és 
psychikai munkáját tételezi fel. Ha az osztályküzdelem a tár> 
sadalmi háború technikai felszerelése: az azokat mozgató 
erőket ép ugy, mint a lövő és robbantó anyagokat a társa- 
dalmi fejlődés hosszú, fokozatos munkája hozta létre. 

2. Az osztályküzdelem nem egyszerű jelenség, hanem 
rendkívül bonyolult és szövevényes. A történelmi mate- 
rialismus hajlandó a küzdő osztályokat egyszerű, lezárt 
tömegeknek tekinteni ugy, hogy szerinte 2 — 3 határozottan 
különzékült osztály között folyik a küzdelem. A való élet 
azonban az ilyen körülczirkalmazott kategóriákról nem tud 
semmit. A valóság az, hogy egy-egy u. n. osztályon belül 
számos egymással többé-kevésbbé ellentétes érdekkör létezik, 
ugj) hogy valójában nem 2 — 3 osztály, hanem igen számos 
érdekkör szövevényes harczárói lehet szó. Maga a prole- 
tariátus sem képez egy teljesen lezárt és homogén tömeget, 
hanem miként Bernstein — a kinek harcza a történelmi 
materialismus dogmái ellen egyéb tereken is rendkívül tanul- 
ságos és termékeny volt — meggyőzően kimutatta, az is 
nagy mértékben rétegezett és egymással több-kevesebb érdek- 
ellentétben álló köröket tartalmaz. * 

• V. ö. y,Zur Geschichte und Theorie des Socialtstnue* Berlin, 
1901. czimü könyvének „Classeiikampf-Dogma und Glassenkampf-Wirk- 
lichkeit* fejezetét. 

Bzekből következik, hogy a történelmi események oly 
magyarázata, mely csak 2 — 3 osztály harezával operál, szük- 
ségkép hézagos lei9z, hogy annak teljes megértéséhez az 
osztályokon belül létező körök egymáshoz való viszonyának 
ismerete is szükséges — egy tény, mely egymaga lehetetlenné 
tenné a történelmi események és intézmények pontos, rész* 
letes előre-kiszámitását. 

3. Ha igy az osztály küzdelem a történelmi átalakulások 
nem elsődleges oka, ugy másrészt magának a mechanis- 
mxisának nem egyedüli kereke. 

Erkölcsi, aesthetikai erők egyre jobban éreztetik 
hatásukat és oda hatnak, hogy a küzdelem formáit enyhitsék, 
a nagyobb explosiókat elkerüljék. E fontos és vitás kérdést 
ott lesz alkalmunk bővebben fejtegetni, hol a történelmi 
materialismus politikáját veszszük szemügyre. 

4. §. Ezek szerint — bár bizonyos megszorításokkal — 
kétségtelen, hogy az osztályküzdelmek a modern állami élet 
és átalakulások s főleg a socialis dynamika alapfontosságu 
tényezői. A jelen és a múlt mélyebb történelmi rugóinak 
kutatói előtt ez a jelenség annyira jellegzetes és kidomborodó 
volt, hogy mellette az állami tevékenység egyéb tényezői 
elhomályosultak és az állam pusztán, mint ezen osztályküz- 
delmek szülöttje jelentkezett. 

Ha igy a történelmi tények, az inductiv adatok könyv- 
tárokat betöltő sorozata az osztályküzdelmek döntő szerepét 
a mai és a történelmi társadalmakban igazolják, ugy más- 
részt, véleményünk szerínt, nem szabad szemet hunyni azon 
másik, ép oly nyilvánvaló tény előtt sem, mely azt bizonyítja, 
hogy még az osztályküzdelmek folytán legrétegezettebb 
társadalomban is az állam tevékenységének egy az előbb 
megismerttel legalább is egyenlő nagy része közös, egyetemes, 

a t&rsadalom legnagyobb részére egyaránt fontos érdekek 
biztosítására szolgál. Még ha a jelenleg létező legtökéletlenebb, 
mondhatnám legvisszataszitóbb állami alakulatokat szemléljük 
is és képzeletünkben megkonstruálni kíséreljük, az azok 
teljes eltörlésével szükségkép beálló következményeket : be 
kell látnunk, hogy még pl. az orosz állam is az illető 
társadalomra, még pedig nemcsak az egyes osztályokra, jobb, 
mint semmiféle állam, hogy megszűnése a közösségre a 
képzelhető legnagyobb katastrophát jelentené, még pedig 
akkor is, ha a nemzetközi védelemre nem is gondolunk, 
avagy egyidejűleg az összes többi álladalmak megszűnését 
tételezzük fel. Katastropha és veszedelem volna még akkor 
is, ha teljesen eltekintenénk a törvényes fékektől meg- 
szabadult emberi természet bestiálitásától és az embereket, 
mint átlag mérték szerint tisztességeseket és jóindulatuakat 
tételeznők fel. Ezekről a tényekről a történelmi materialismus 
gondolkodói minduntalan megfeledkezni látszanak, pedig 
mögöttük egy rendkívüli fontosságú igazság rejlik : Az állam 
kizsákmányolási szerepe mellett sohasem homályosult ei, söt azzal 
legalább is egyenlő fontosságú maradt dsíbb^ fundamentális 
szerepe, mely létének alapja, — a tervszerű vezetés melletti, 
kikényszerithetö cooperatio* 

* Bernstein munkái számos helyéből kitűnik, hogy 6 az állam 
cooperativ szerepkörét a legteljesebb mértékben elismeri; Labriola 
ellenben még teljesen a kizsákmányolási alapon áll : ,. . . • az állam 
annyiban létezik és tartja fenn magát, a mennyiben bizonyos határozott 
érdekek védelmére szervezve van a társadalom egy része javára, a 

társadalom összes többi része ellen, még pedig olyképen , hogy 

a leigázottak, a bántalmazottak és kizsákmányoltak ellenállása vagy 
eltűnjék a sokféle súrlódásban, vagy enyhülést találjon maguknak az 
elnyomottaknak részleges, bár nyomorúságos előnyeiben." (V. ö, Essai 
8ur la conception matériáliste de Vhistorie. Paris, 1897. 218. 1.) 

5. §. Az állam itt megismert mindkét szerepe egyaránt 
nyilvánvaló s már magából a tények megfigyeléséből meg- 
állapitható. Szóval az a szerepe, melyet a történelmi mate- 
rialismus egyre hangsúlyoz és az, melyet nem vesz észre, az 
egész történelemben, egymás mellett fordul elő. Az állam 
fogalma — legalább is az irott történelem korszakaiban — 
csak ezen kettős szerepe tekintetbevételével lehet teljes. 

Ha a történelem tanúsága ezt bizonyitja, igen érdekes 
kérdés, hogy mily módon magyarázhatók meg ezek a jelleg- 
zetes tények az államfejlődés ama genetikai folyamatából, 
melyet az előző lapokon felismertünk ; vajon az államkelet- 
kezés felállitott elmélete összeegyeztethető e azzal az osztály- 
küzdelmi mechanismussal, melyet a történelmi materialismus 
iskolája olyan kérlelhetetlen erővel kimutatott ? Más szóval : 
a belátás, az egyre uj érdekek s szükségletek jobb kielé- 
gitése lehetőségének felismerése elvezet-e az ősi idők osztály- 
uralmat nem ismerő nemzetség-szervezeteitől a történelmi ala- 
kulatok rétegezett, ádáz osztály küzdelmeket vivó álladalmaiig? 
Kétségtelenül. Maga a történelmi materialismus meggyőzően 
mutatta ki ezen fejlődés tényeit és fázisait, ha nem is lélek- 
tani folyamatát. A történelmi materialismus kimutatta azokat 
a gazdasági okokat, melyek az osztályok létrejöttét előidézték. 
Mihelyt a társadalomban gazdaságilag erősek, azaz függet* 
lenek és gazdaságilag gyöngék, azaz megélhetésükben, — a 
termelési erők egy kisebb kör rendelkezésébe jutása folytán — 
másokra utaltak keletkeznek (a mi ismét gazdasági okokra, 
a technikai eszközök változása folytán beállott változott 
gazdaság- socialis viszonyokra vezethető vissza) : az erősek a 
gazdasági munkában a gyöngékkel oly compromissumra 
lépnek, mely számukra a lehető legelőnyösebb és anyagi 
jólétük legnagyobb emelkedését biztositja, mig a gyöngék 

kénytelenek oly feltételekkel megelégedni^ melyek legalább 
megélhetésüket lehetőyé teszik. A puszta erőszak valamely intéz- 
mény létrehozatalához nem elegendő. A rabszolgaság intéz- 
ményének kialakulása e tekintetben különösen jellemző. Itt 
az* ember leginkább volna hajlandó puszta erőszakra gondolni. 
Pedig, mint Engels helyesen felismerte » mielőtt a rabszolga- 
ság lehetővé lesz, feltétlenül szükséges, hogy a termelés 
bizonyos foka eléretett legyen és a jövedelem eloszlásban 
az egyenlőtlenség bizonyos mértéke lépett legyen fel. És 
ahhoz, hogy a rabszolgamunka egy egész társadalom ural- 
kodó termelési módja legyen, a termelés, a kereskedelem 
és a gazdagság- i felhalmozás még sokkal magasabb fokozása 
szükséges. «* Mig az emberek ezt a gazdasági fokot el nem 
érték, hadifoglyaikat megölték, a helyett, hogy rabszolgáikká 
tették volna. 

Szóval minden socialis változást az emberi lélek ugyanaz 
az alaptendentiája kiséri : az adott viszonyok mellett bol- 
dogságát lehető legteljesebben biztosítani. 

Ugyanez az uralkodó törekvés mutatkozik a szorosan 
vett politikai életben is. Az emberek a politikai intéz- 
ményekkel ugyanarra törekszenek, mint a szorosan vett gaz- 
daságiakkal, helyesebben a politikai berendezésekben ujabb 
eszközök kinálkoznak a gazdasági előnyök fokozására. Mihelyt 
a társadalomban az első osztálykülönválás megtörtént, az 
osztályküzdelem előállása lélektani szükségszerűséggel követ- 
kezik be és ez a küzdelem annál durvább, mentől távolabbi 
korokra megyünk vissza, mert nem mérsékelik erkölcsi, 
aesthetikai és egyéb ideologikus rugók. És az osztályküz- 
delem, melyen belül ismét az egyének létért való küzdelme 
teljes erővel folyik, szükségkép nem marad meg a gazda- 

• V, ö, Uérm Eugtn Dühring's etc, I. m. 166. I. 

sági téren, hanem átcsap a politikaira, egyszerűen azért, 
mert mint Stammler éleselméjü vizsgálódásaiban kimutatta, 
gazdaság és politika nem két külön dolog, hanem két oldala 
egy és ugyanazon dolognak.* 

Mihelyt a gazdasági élet fejlődésével, egységesülésével 
és különbözősülésével különböző foglalkozású és érdekkörü 
csoportok állanak elő : nyilvánvaló, hogy az ősi, vérségi 
kapocs által összefüződött, egy és ugyanazt a primitív gazda- 
sági munkát végző, közös gazdálkodást folytató, néhány száz 
tagból álló társadalmak tökéletes érdekközössége megszűnik, 
hogy az egyes csoportok igen sok esetben a többitől eltérő 
érdekekkel birnak s czéljaik megvalósítására eltérő irányban 
akarnák működtetni a cooperatio szervét, az államot. S a 
társadalom tagjainak szerepe és eljárása az állammal szemben 
lényegileg ugyanaz, mint akármely technikai vagy termelési 
eszközzel szemben: a lehető legnagyobb mértékben igyek- 
szenek azt czéljaik érdekében felhasználni. Mentől számosab- 
bak és eltérőbbek lesznek a közösségi ügyek, mentől inkább 
növekszenek a cooperatio alkalmai és szükségessége, mentől 
inkább helyt ad az ősi vagyon viszonylagos egyenlősége a 
viszonylrgos egyenlőtlenségnek, mentől jobban szaporodik a 
köztevékenységeket teljesitők száma: annál nagyobb fontos- 
ságú hatalommá nő ki a közösség ügyeiben az állam, annál 
jelentékenyebb eszközzé lesz gazdasági előnyök biztosítására. 

Ezzel együtt szükségkép beáll a társadalom egyes körei- 
ben az a törekvés, hogy ezt a hatalmas eszközt a lehető- 
ségig saját maguk számára biztosítsák, a belőle eredő 
előnyöket mentől teljesebben élvezzék, mig a fentartásával 
járó terheket mentől teljesebben másokra hárítsák és meg- 

* V. Ö. Wirtachaft und Recht. Leipzig, 1896. czimü könyvének 
különösen ,Die Materié des socialen Lebens* fejezetét. 

felelő berendezéseket létesítsenek a kiküzdött előnyök fen* 
tartására. 

Ebből következik; hogy az állam tényleg a leghatal- 
masabb társadalmi kör állama lesz s csak oly mértékben 
kopik osztályjellege és válik egyensúlyozó mechanismussá, 
a mely mértékben más társadalmi kör vagy körök is az 
eddigi uralkodóval egyenlő vagy közel egyenlő hatalomra 
tesznek szert. 

Mindezt a történelmi materialismus tökéletesen helyesen 
vette észre. 

Egy pillantás a jelenlegi alkotmány-életekre elegendő, 
hogy ezt a következtetést igazolva lássuk. A jelenben létező 
álladalmak ugyanis azt mutatják, hogy az állam oly mér- 
tékben szűnik meg osztályállammá lenni, a mely mértékben 
a társadalom összes osztályai magukat tervszerű küzdelemre 
organisálják. És egy paradoxonnak látszó jelenséggel kerülünk 
itt szembe, mely igy formulázható: Mentől kifejlettebb egy 
társadalomban az osztályszellem és az osztályérdek^ annál 
jobban kopik magának az államnak osztályjellege, 

Európának a civilisatiót vezető országaiban azért leg- 
kevésbbé kirivó az állam osztályjellege, azért válik az állam 
mindinkább az » emberek lehető legnagyobb részének lehető 
legnagyobb boldogságát c biztosítani törekvő szervezetté, mert 
a társadalom minden köre, érdekeinek öntudatos keresztül- 
vitelére többé-kevésbbé (persze még mindig nagyon kevéssé) 
szervezve van. 

Mig mentől inkább haladunk kelet felé, annál vissza- 
taszitóbban domborodik ki az államnak osztályjellege. Pedig 
osztályküzdelmekről nem is hallunk, sőt vallási és erkölcs* 
bölcseleti elméletek buján teremnek, melyek a társadalom 
boldog összhangját hirdetik. Miért van ez igy? Egyszerűen 

lizért, mert nincs osztálykilzdelem, mert csak egy uralkodó 
osztály van, míg a társadalom többi körei a szolgaság 
és kizsákmányoltság az életet megölő, nyomasztó álmát 
aluszszák. * 

A németek modem történetirója és tudományuk egyik 
büszkesége Lamprecht — ki a sociologiai yilágnézet által 
megtermékenylilye, nemzete történelmének valódi rugóit 
kezdi feltárni a Banke-féle csata és diplomata-fondorkodási 
történelemmel szemben ^^ nagyon tisztán lát, midőn az 
érdekképviseletet jelöli meg, mint a parlamentarismus tör- 
ténelmi örökösét. 

Az angolok dicsőséges Trade-Unions mozgalma, a 
németek Gewerkschaft-törekyései, az olasz munkás-kamarák, 
a szövetkezeti mozgalom -~ ha nem is egészében, de leg- 
nagyobb részében < — és a többi jelentékeny törekvések a 
gazdaságilag gyöngék szervezésére, öntudatos osztályérdekük 
lehető legteljesebb kielégítésére : mindmegannyi nagyfontos- 
ságú jelenség, melyek megerősödve és tovább fejlődve jövőnk 
alkotmánytörténetét fogják meghatározni. 

6. §. Ezek szerint a történelmi materialismus iskolája 
egy rendkívül fontos jelenséget domborított ki akkor, midőn 
az állam lényegét osztályküzdelmi tanával összekapcsolta, de 

* A Bismarck hatalmas államférfiúi elméje ezeket a dolgokat 
tisztán látta. 1884 november 26-ki beszédében igy nyilatkozott: ,Ha 
nem volnának socialdemokraták és ha egy csomó ember nem félne 
tőlük, akkor azok a mérsékelt eredmények, melyeket egyáltalán a társa- 
dalmi reform terén eddig tettünk, még nem is léteznének és ennyiben 
a socialdemokratiától való félelem arra való tekintettel, kinek nincs 
szive szegény polgártársai iránt, egészen hasznos elem. (Idézi Bebél 
Der socialdemohratische Zukunftsstaat. Verhandlungen des deutschen 
Reichstages am 31. Január, 3., 4., 6. und 7. Február, 1893. 76. 1.) 
És ugyan hány embernek van hozzá szive? 

Bem határozta meg teljesen az állam lényegét. L&ttuk, hogy 
ez államkeletkezési tana hibás voltának az eredménye, mely 
az állam fogalmát fejlődése egy történeti szakára korlátozta. 

Tisztán logikailag nézve a dolgokat, azt kell mondanunk, 
hogy a kizsákmányolás az állam nem lényeges alkateleme, 
bár történelmileg tekintve kétségtelen, hogy az benne több- 
nyire helyet foglalt, sőt véleményünk szerint egy részletes 
ethnograpfaia kutatás kimutatná, hogy többé-kevésbbé a nemzet- 
ség-szervezet napjaiban is, melyekből a történelmi materialisták 
a teljes harmónia boldog korát szokták csinálni. 

Genetikailag nézve a dolgokat, nyilvánvaló, hogy az 
osztályállam ugyanazon folyamat eredménye, mely az állam 
keletkezését általában meghatározta. 

Ha a történelmi materialismus képe a nemzetség-szervezet 
ősi egyenlőségéről és szabadságáról hű, ha állameszménye a jövő 
osztálymentes társadalmairól igaz : akkor még nyilvánvalóbb, 
hogy az állam cooperativ jellege közös érdekek megvalósitá- 
sára lényegének alapvonása, mig az osztályuralom és kizsák- 
mányolás annak csak átmeneti, történelmi eleme. 

A történelmi materialismus állameszményének vizsgálata 
mélyebb betekintést fog engedni ebbe a problémába. 



IV. 



ALLAMCZEL, ÁLLAMI HATÁSKÖR, 
ÁLUMESZMÉNY. 



1. §. Az eddigi fejtegetéseink folyamán a történelmi 
materialismus czélelméleteit a múlt alakulataira nézve meg- 
ismertük. Láttuk, hogy szerinte a múltban az állam czélja, 
melyért az létrejött, a kizsákmányolás volt, az uralkodó- 
osztályok az a törekvése, hogy a leigázottakat mentől telje- 
sebben kizsákmányolják és ezen állapotukban féken tartsák. 
Ezen tan birálatát már megadtuk, correcturáját megkisér- 
lettük. 

Az államczél a gondolatok világában azonban nem- 
csak ilyen retrospectiv alakban szerepel. Minden korban az 
emberek nemcsak azt a kérdést tették fel maguknak, hogy 
ennek meg ennek a történelmi államalakulatnak mi volt a 
czélja, hanem azt is, hogy minő czélt tulaj donitsanak azon 
kor államalakulatának, a melyben élnek? Erre a kérdésre 
két különböző nézőpontból lehet feleletet adni^ Az egyik 
a múlt fejlődését tekintve, a társadalom meglévő berendezéseit 
birálva, a rendelkezésre álló hatalmi erőket mérlegelve, a 
társadalom akut bajait elemezve igyekszik e tárgyra vála- 
szolni. A másik ezzel nem elégszik meg, hanem a jelen 
adott viszonyaitól eltekintve, az emberi lélek legelemibb és 
a társadalmi együttlét általános tényezőiből, valamint az 
evolutio menetéből és várható irányából az emberi együttlét 

Dr. Jászi : A történelmi materíalismus. 5 

emberi agygyal felfogható legtökéletesebb állapotát, vagyis 
az állam eszményét, igyekszik megconstruálni és ehhez az 
eszményhez viszonyitva, illetőleg belőle határozza meg az 
állam jelenlegi céljait. Nyilvánvaló, hogy a két nézőpont 
egyesítése az, mely a tudományosan kiművelt elméket egyedül 
nyugtathatja meg. Egészen ugy áll itt a dolog, mint az 
egyén életében és fejlődésében. Kiki a saját maga életczélját 
kétféleképen határozhatja meg. Vagy csak közvetlenül adott 
bajaiból és szükségleteiből indulhat ki, esetleg hozzávéve 
még eddigi élete tapasztalatait, vagy lelke állandóbb és 
mélyebb tendentiáit kutathatja, melyekhez azok a gondolatok 
és érzelmek is járulnak, melyeket az ember rendelte- 
téséről, élethivatásáról táplál. S ha igy az egyik a közvetlen 
előnyért ^távolabbi jókról mond le, a másik közvetlen fáj- 
dalmakat áll ki egy szebb és boldogabb jövő kedvéért. 
Nyilvánvaló, hogy a kettő között csak mennyiségi különb- 
ség van, hogy a második eljárási mód a szellemi élet egy 
emelkedettebb fokától függ, nemcsak intellectualis, de morális 
tekintetben is. 

Es mennél inkább haladunk tényleg a gondolkozás 
lépcsőjén előre a primitív népektől a culturtársadalmak 
felé, annál kevésbbé elégszenek meg a gondolkozók a leg- 
közelebbi államczél meghatározásával, hanem annál inkább 
előtérbe lép az állameszmény gondolata. Mindkét irányú 
gondolkozást különben teljesen jogosultnak és tudományosnak 
találjuk és nem értünk egyet Pulszkyval^ ki az állam önczélu- 
ságát vitatva, az államczélelméletben az anthropomorph illetőleg 
teleologikus gondolkozás maradványát találja és azt hiszi, hogy 
•mig .... korábbi szakaiban a czél fogalmából indult ki 
a bölcselkedés az állam lényegének, körének és szerepének 
kitűzésére, addig ma az állam czélja mint azon viszony kife- 

jezésére szolgáló szerepel, a mely az állam és a tagjait 
képező egyesek, valamint az azokból alakult társadalmak 
között fennáll. «'*' Szóval Pulszky csak az állami hatáskör 
kérdését látszik tudományos problémának tekinteni, pedig 
véleményünk szerint erre megnyugtató felelet csak az állam 
czél és az állameszmény meghatározásával adható, melynek 
az állami hatáskör csak eszköze.** Pulszky az államot a 
szorosan vett természeti jelenségekkel azonositván, az eszmény 
és a czél kérdése nála szükségkép meddőnek jelentkezik, 
olyannak, mintha valaki a virág vagy a növény czélját és 
eszményét kutatná. Mihelyt egyszer azonban valaki az államot 
az emberi együttlét produktumának tekinti, az ember szük- 
ségleteiből eredő alakulatnak tartja, a czél és az eszmény 
kutatása ugy a múltra, mint a jelenre nézve életbevágó 
realitással bir, egészen ugy, mint egy épület, egy gyár, egy 
gőzeke czélja és eszménye, értve utóbbi alatt ezen berende- 
zéseknek emberi agygyal elképzelhető legtökéletesebb fokát. 
Természetesen távol áll tőlünk az eszményeknek absolut 
jelentőséget tulaj donitani. Azok nem jelenthetnek egyebet 
mint azt, hogy az erők bizonyos statikája mellett az emberi 
agygyal megconstruálható legjobb állapotok vagy berende- 
zések ilyenek meg ilyenek. Eosmikus érvényességről tehát 
nem lehet szó, de igenis érvényességről, bizonyos alaperők 
változatlanságának feltétele mellett. 

• V. ö. I. m. 212. o. 

** Kuncz, daczára hogy az államot önczélunak tartja, az állam- 
czélelméleteknek fontosságot tulajdonit. Igen, helyesen mondja: , Külö- 
nösen korunkban bir jelentőséggel az államczél megéUlapitása ; mert 
korunk nem a tekintély^ hanem a szabad kutatás kora. Az emberek 
tudni akarják, miért hoznak áldozatokat.^ (V. ö. ,J nemzetállam tan- 
könyve' Kolozsvár, 1902. 135. 1.) 

5* 

2. §. A történelmi materialismus állameszményét leg- 
tüzetesebben szintén Engels fejtette ki. 

Álláspontja azonban itt sincs önálló dolgozatban 
kereszttilvive, azért ismét leghelyesebb lesz e tárgyra vonat- 
kozó, lehetőleg számos gondolatát szó szerint bemntatni. 

A Dühring elleni polémiájában a jövő alakulására nézve 
többek között ezeket mondja: »Az emberi társadalom minden 
fejlődése az állati vadságon tul azon a napon kezdődik, a 
hol a munkát nem csak puszta élelmiszerek, hanem termelési 
eszközök előállítására lehetett fordítani. A munka-termék 
fölöslege a munka fentartási költségei felett és egy társadalmi 
termelés- és tartalékalap képződése és gyarapodása ezek 
fölöslegéből : volt és ma is az alapja minden társadalmi, 
politikai és intellectualis előhaladásnak. 

Az eddigi történelemben ez az alap egy kiváltságolt 
osztály birtoka volt, melynek ezzel a birtokkal a politikai 
hatalom és a szellemi vezetés is jutott. A küszöbön levő 
socialis átalakulás ezt a társadalmi termelés- és tartalékalapot, 
vagyis a nyersanyagok, termelési eszközök és élelmiszerek 
összességét csak most fogja igazán társadalmivá tenni az 
által, hogy azt ama kiváltságolt osztály rendelkezéséből 
kiveszi és az egész társadalomnak, mint közjavat átadja. c * 

Már Saint- Simon azon mondásában kifejezve találja 
az állam czélját, hogy az »az emberek feletti politikai kormány 
átviteléből a dolgok igazgatásába és termelési processusok 
vezetésébet áll. ** 

Innen már csak egy lépés az állam eszményéhez : 
»Az első ténykedés, melyben az állam valóban mint az egész 
társadalom képviselője lép fel — a termelési eszközök 

• V. ö. I. m. 205. 1. 
•* Y. ö. I. m. 277. 1. 

birtokbavétele a társadalom nevében — egyszersmind utolsó, 
önálló ténykedése, mint államnak. Az államhatalom beavat- 
kozása társadalmi viszonyokba egyik téren a másik után 
feleslegessé lesz, majd önként elalszik. A személyek feletti 
kormányzás helyébe a dolgok igazgatása és a termelési 
folyamatok vezetése lép. Az államot nem » rontják le «, éZAaZ. 
Ebből kell megítélni »a szabad nepáliamé frázisát, tehát ép 
ugy időleges, agitatorins jogosultságból, mint végleges tudo- 
mányos képtelenségből; ebből szintúgy az úgynevezett 
anarchisták következtetését, hogy az államot máról-holnapra 
kellene lerontani. « * 

Bókon gondolatokat tartalmaz az állam keletkezéséről 
Írott könyve is. Még emlékezünk arra a kijelentésére, mely 
a jövőben az államot a múzeumi régiségek közé sorozza, 
mihelyt a társadalom »a termelők szabad és egyenlő associatiója 
alapján « újra szerveződik. 

A történelmi materialismus állameszményeként különösen 
Morgan következő helyét szeretik idézni: 

»A eivilisatio kezdete óta a gazdaság növekedése oly 
rettenetessé, alakjai oly különbözőnemüekké, felhasználása 
oly terjedelmessé és igazgatása oly ügyessé vált a tulajdonosok 
érdekében, hogy ez a gazdagság a néppel szemben legyőzhetetlen 
hatalommá lett. Az emieri szellem tanácstalanul és meg- 
babonázva áll itt a maga tulajdon alkotása előtt. 

Mégis el fog jönni az idő, mikor az emberi ész meg 
fog erősödni a gazdagság feletti uralomra, midőn meg fogja 
állapítani ugy az állam viszonyát a tulajdonhoz, melyet 
oltalmaz, mint a tulajdonosok jogainak határait. A társadalom 
érdekei az egyéni érdekeket feltétlenül megelőzik és mind- 
kettőt igazságos, harmonikus viszonyba kell hozni. 

• V. ö. I. m. 301—303. 1. 

A puszta vadászat gazdagság után ndm yégrendeltetése 
az emberiségnek, ha különben a haladás a jövő törvénye 
marad, miként a múlté volt. A civilisatio kezdete óta eltelt 
idő csak kis törtrésze az emberiség lefolyt idejének; csak 
kis törtrésze annak, mely még előtte áll. A társadalom 
feloszlása fenyegetőleg áll előttünk, mint egy történelmi 
pálya befejezése, melynek egyedüli végczélja a gazdagság volt, 
mert az ilyen pálya magában hordja saját pusztulása elemeit. 
Demokratia a közigazgatásban, testvériség a társadalomban, 
a jogok egyenlősége, általános nevelés fogják a társadalom 
legközelebbi magasabb fokát megszentelni, mely felé tapasz- 
talás, ész és tudomány állandóan dolgoznak. 

Újra életrekelése lesz — de egy magasabb alakban — a 
régi gensek szabadságának^ egyenlőségének és testvériségének. * 
A párt hivatalos álláspontja e kérdésben még ma is 
teljesen ugyanaz, mint nagy mestereié. A német birodalmi 
gyűlés tanulságos n Zukunftstaats-débatte^^-ika a soeialista 
szónokok kivétel nélkül ezt a felfogást hirdették. 

így Bebel: ». . . végső kifejlődésében a soeialismust 
többé nem az állam érdekli, hanem az állam megszüntetése^ 
a közigazgatás olyan szervezetének megteremtése, melynek 
nem volna egyéb feladata, mint a termelési és kicserélési 
folyamatok vezetése, tehát egy szervezet, melynek a jelenlegi 
államhoz semmi köze sincs. « '*'* 

Liebknecht tökéletesen egyező véleményen van. 

Loria ugyanigy látja a dolgokat. A jövő társadalmáról 

beszélve, azt hiszi, hogy » az utolsó forma, melyet a gazdasági 

viszonyok fel fognak venni, mig egyrészt ezen viszonyok 

legnagyobb kifejlődését és legfelsőbb tökéletesülését fogja 

* Idézi Engels (Ancient Society 552. ].) 
•• Y. ö. I. m. 13. 1. 

mutatni, kevésbbé fog különbözni, mint bármelyik az előbbi 
gazdasági formák közül, a kezdetleges emberiség socialis 
szerkezetétől.* * 

Ha az államot Engelssal nem is utasitja a régiség- 
miizeiimba, mégis azt tartja, hogy a jövő eszményi társa< 
dalmában »végre valódivá fog válni a St Mill elve^ bogy 
az állam beavatkozása a kivétel lesz** és a laissez fairé a 
szabály.* *** 

»Ilyen az emberi nem történelme — összegezi gondolat- 
menetét Loria — mely a kezdetleges közösség vad boldog- 
ságától felemelkedett a tulajdon viharai és gyötrelmei közé 
és ezek jeleiben századokon tartó átmenetet csinál a harczokon 
és martiriumokon keresztül, mig nem jut szomorú útjából 
nyugodtabb levegőbe és nem találja fel egy megfelelő társa- 
dalmi formában a kezdetleges kor békéjét és igazságosságát 
megtermékenyitve a eivilisatio által «.**** 

3. §. Ha ezeken a gondolatokon végigtekintünk, nyilván- 
való, hogy az idézett irók nézetei nem fedik teljesen egymást. 

Ez különben természetes is; meglepőbb, hogy Engels^ 
ki szerint az állam elhal és a múzeumba kerül, helyesli 
Morgan véleményét, a ki pedig csak az állam reformjáról 
beszél. 

Az ellentétek mellett azonban megegyezések mutatkoz- 
nak főleg két pontra nézve. Az egyik az, hogy az ős nemzetség- 
szervezetet, mint eszményt állitják fel; természetesen a 
eivilisatio üdvös eredményeivel átgyúrt formában. A másik, 

* V. ö. Le basi economiche stb. I. m. 418. o. 
** Loria itt a szerencsétlen körülményeiknél fogva önfentartásukra 
képtelenek ellátására gondol. 
**♦ V. ö. I. m. 446. 1. 
♦•*• V. ö. I. m. 420. 1. 

hogy az állami hatalom csökkenését várják: Engels szerint 
az elhal, Loriá szerint a laissez fairé szabálylyá lesz, tehát 
szerintük a fejlődés iránya az, hogy az állami beavatkozás 
egyre kisebb körre szorul. 

Külön-külön kell megvizsgálnunk ezeket a véleményeket. 

Az ős nemzetség-szervezet dicsőitésével már találkoztunk. 
Az aranykor sejtelme a történelmi materialismus Íróinál 
tudományos tétellé lesz. Az emberiség fejlődése leghosszabb 
korát a szabadság, egyenlőség, testvériség jegyében töltötte 
— állam nélkül. Ide kell visszatérnünk felszerelve mind- 
azokkal a tudományos, gazdasági, művészeti erőkkel, melyeket 
a civilisatio folyamán megszereztünk. 

Ez az újra feléledt aranykor-elmélet mindenesetre meg- 
érdemelne egy külön tanulmányt, mert hivői igen jelentékeny 
következtetéseket fűznek hozzá. (Így Loria^ ki szerint minden 
bún a szabad föld megszűnése folytán jött a világra). Fájdalom, 
ez alkalommal nincs sem időnk, sem helyünk egy ilyen 
tanulmányra. 

Azonban néhány ellenvetést vele szemben már egy 
pár jól ismert tény és általános fejlődési irányelv alapján 
tehetünk. 

Az államnélküliség tanával már végeztünk. Láttuk, 
hogy a primitiv viszonyok között szükséges cooperatio 
keresztülvitelére a megfelelő állami szerv létrejött. 

Láttuk azt is, hogy magának Engels-nek magyarázata 
szerint a termelési viszonyok rendkivüli kezdetlegessége voh 
oka a társadalmi berendezések egyszerűségének, ugyanez a 
primitivitás az oka, véleményünk szerint, ama feldicsért 
erkölcsi tulajdonságoknak is. 

Ott, a hol nincsenek osztályok, ott, a hol mindenki 
részt vesz a közös termelésben a legszükségesebb élelmi- 

szerek létrehozatalára : ott egyenlőség van. Ott, a hol vér- 
közösség van (a rokoni fokok az anyán át számittatnak) : a 
néhány száz főnyi törzsben a testvériség tényleges állapota 
áll fenn. Ott, a hol közhatalom létesitésének csak ritka 
szükségei és alkalmai vannak, ott, a hol a szükségletek 
kielégítésének csak igen kevés könnyen elérhető módjai 
vannak: ott szabadság van. 

Ez az egyenlőség, testvériség és szabadság azonban ngy 
különbözik a kultúrember megfelelő fogalmaitól, mint az 
öntudatlanság az öntudatosságból. Végre is számos állatfajon 
belül is az egyenlőség, testvériség és szabadság állapota ural- 
kodik, k vezetés és szervezettség a legcsekélyebb, pusztán 
ösztönön és reflexszerű tevékenységen alapszik. A faj tagjai 
egyenlők. A testvériség a béke és egymás bizonyos, igen 
csekélymérvü támogatása állapotát jelenti. A szabadság 
inkább a természettel szemben való tökéletes szolgaság 
viszonyát fejezi ki. 

Az általunk ismert néprajzi kutatások alapján inkább 
ilyennek képzeljük amaz aranykort. A munka szüksége 
csekély volt, felosztása semmi. Az eledel mennyisége ele- 
gendő volt arra, hogy a » testvérisége ne csapjon át kanni- 
balismusba. 

A szabadság, egyenlőség és testvériség még csak tény- 
leges, öntudatlan állapotok és nem erkölcsi kategóriák, nem 
a belátásos törekvés és Ítélkezés nyilvánulásai. Amaz arany- 
kor ép oly kevéssé lehet az emberiség ideálja, mint egy dus 
legelőn élő szabad, egyenlő és testvéries állatnyáj boldog- 
sága, pedig ott sincs se szolgaság, se kizsákmányolás, se 
— állam. 

A történelmi materialismusnak ez legkevésbbé sem lehet 
ideálja, mert legkiválóbb Íróinál az sohasem jelentett ptisztn 

kenyérkérdést Teljesen alaptalan vád az ugyanis, melyet eilen- 
ségeá és nem ismerői szoktak szemére vetni. Hogy t. i. a 
történelmi materialismns egyedüli eszménye : kenyeret adni 
azoknak, a kik jelenleg éheznek s hogy igy állameszméje 
mint egy jól szervezett és igazságos táplálkozási berendezés 
szerepelne, mely nem törődnék az emberiség eddig elért 
eszmei kincseivel, mely azokról lemondana annak fejében, 
hogy a nyomort megszüntesse és mindenkinek megélhetését 
biztositsa.'*' 

Ez a sokszor felhangzott ellenérv tökéletesen hamis. 
A történelmi materialismus mindig hangsúlyozta és hang^ 
súlyozza^ hogy nem proletárizálni akar, hanem a proletariátust 
felemelni az emberiség mind magasabb ideáljaihoz, hogy oly 
berendezést akar, mely nemcsak kenyeret ad, de a mely egy 
magasabb erkölcsi, tudományos és művészeti fokot fog létre- 
hozni ama millió és millió erő szabad kifejlődésének lehe- 
tővé tétele által, melyek a jelenlegi rend mellett a betevő 
falatért való keserves küzdelemben haszontalanul sorvadnak 
és pusztulnak el. Az iskola legkiválóbb gondolkodói e tekin- 
tetben tökéletesen egyek s nem méltányos e szempontból 
nekik szemrehányásokat tenni.** 

• Még Kuncz is, a ki pedig a proletariátus sorsát mély ember- 
szeretettel és valódi liberalismussal tekinti, a socialismus állameszményét 
a kenyérállammal azonositja: .Orvosoljuk embertársaink szenvedéseit, 
törekedjünk a társadalmi kérdés humánus megoldására, de az államot 
nem szabad puszta kenj/érállam-nak tekintenünk. Az emberi természet 
sokkal magasztosabb, hogy sem azt a communisticus és socialisticus 
állam kielégithetné. (Y. ö. I. m. 99.) 

•• A ferde felfogás a socialismus állameszményéröl annyira elter- 
jedt, hogy szükségesnek látszik néhány főképviselőjének erre vonatkozó 
felfogásait ide iktatni : 



7? 

Ha igy az ősállapot képét, mint az emberiség eszmé- 
nyét elfogadhatatlannak tartjuk, mégis abból egy alapvető 
tanulság következnék, ha annak rajza a tényeknek megfeleL 
(E tekintetben egy beható részlet-vizsgálat nélkül, melyet 
talán a jövőben lesz alkalmunk végrehajtani, most nem 
merünk Ítéletet mondani.) 

Bebel ezeket mondja: ..... ha igaz az, amit önök mon- 
danak, hogy mi törekvéseinkben az emberi természet ellen cselekszünk, 
hogy mi az emberi szabadság elnyomását czélozzuk, hogy mi megaka- 
dályozzuk azt, hogy az ember szabadon, minden irányban szellemi és 
testi képességeit kifejthesse és fejleszthesse — én ugyan azon a véle- 
ményen ^vagyok, hogy mi azt a mi társadalmi rendünkben véghetetlenül 
magasabb fokban teszszük lehetővé, mint a hogyan az a polgári társada- 
lomban megtörténhetik — , de ha mi csakugyan mindezeknek a fejlődési 
feltételeknek ellene szegülünk, akkor nem kell önöknek aggódni, akkor 
az az állapot, melyet elérni akarunk, az első naptól kezdve pusztulásra 
van kárhoztatva, akkor nem szükséges, hogy miattunk felizguljanak." 
(V. ö. Der socialdemokratiache Zukunftsstaat. I. m. 73., 74. 1.) 

Vandervelde igy^ nyilatkozik: ,Mi vagyunk a legelsők, a kik azt 
mondjuk, hogy ha a collectivismusnak az volna az eredménye, hogy 
növelné a kormányzó-állam hatalmát, megerősitené a zsandár- és rendőr- 
államot, előmozditaná az állam zaklató beavatkozását a magánéletbe és 
a személyes fogyasztásba : akkor igazán nem volna érdemes a munka- 
adó zsarnokságát a collectiv zsarnoksággal helyettesíteni.* (V. ö. Le 
collectiviame et Vévolution industrielle. Paris, 1900. 257. 1. 

Kautsky ezt tanitja : Nem szabad-e feltennünk, hogy ezek mellett 
a feltételek mellett (anyagi jólét és teljes szellemi szabadság) az emberek 
uj typusa fog létrejönni, mely a legmagasabb typusokat fölülmúlja, 
melyeket a kultúra eddig megteremtett? Egy .Uebermensch", ha igy 
akarjuk nevezni, de nem mint kivétel, hanem mint szabály, ember, ki 
emberfölötti elődeivel, de nem társaival szemben, dicső ember, ki meg- 
elégedését nem abban keresi, hogy nagy legyen nyomorék törpék 
felett, hanem nagy a nagyok, boldog a boldogok között — a ki erőér- 
zetét nem abból meriti, hogy az eltaposottak testein felemelkedik, hanem 

Ez a tanulság azt mondaná, hogy az emberi természet 
eredetében sem nem jó, mint a vallási gondolkodók állí- 
tották, sem nem ragadozó állat, mint Grotius óta hiszik ; 
hogy az emberi természetnek csak egy állandó és változatlan 
tendentiája van : életét a lehető legboldogabban berendezni 
és hogy a szerint jó vagy rossz, a mint a viszonyok (kül- 
természet és társadalmi berendezések) őt békés cooperatióra 
vagy véres küzdelemre késztetik és hogy azon arányban lesz 
jó vagy rossz, a mely arányban olyan intézményeket hoznak 
létre, melyek mellett a testvéries összeműködés vagy a rablás 
ntján biztosíthatja jobban élete boldogságát. 

Természetesen előbbi korszakok begyakorlott és átörök- 
lött jó és rossz tulajdonságaiban meg lesz a hajlandóság 
spontán működésére, de a jobbak fejlesztésének és a rosszak 
elnyomásának csak egy valóban hatékony politikája lehet : 
olyan intézmények létrehozatala, melyek mellett a békés 
cooperatio hasznosabb, mint a kizsákmányolás. Loria ezen 
alapvető nézeteket tényleg vallja, de nem intézményektől, 
hanem a gazdasági fejlődés az emberi akarattól független 
irányától várja a dolgok javulását. Ugyanő figyelmeztet, 
hogy Spencer tana az industrialismus békés és nemes 
erkölcseiről és a militarismus véres, erőszakos és visszataszító 
moráljáról, a nemzetség-szervezetre vonatkozó kutatások 
fényében egy elemibb és általánosabb tényre vezethető vissza, 
mely egyszersmind annak is okát adná, hogy miért jön létre 

abból, hogy a hasontörekvésüekkel való egyesülés bátorságot ad neki 
arra, hogy a legmagasabb problémák leküzdését merészelje. így vár- 
hatjuk, hogy az erö és a szépség birodalma fog elöállani, mely méltó 
legmélyebb és legnemesebb gondolkodóink eszményeihez. (V. ő. Die 
Sociále Revolution. II. Ám Tagé nach der socialen Revolution. Berlin, 
1902. 48. 1.) 

militarisnius az egyik, miért industrialismus a másik helyen. 
Loria szerint ez az alapvető tény abban áll, hogy szabad-e 
a föld, vagy keveseknek uralmában van-e ? E szerint lesz 
az illető nép — tehát kikerülhetetlen gazdasági rugókból — 
békéssé vagy háborússá, industrialissá vagy militárissá. 

Nyilvánvaló, hogy ez a tétel nem lehet praecis. Végre 
is a talaj termékenysége vagy terméketlensége, a lakosság 
viszonylagos sűrűsége vagy ritkasága már első tekintetre 
is ép olyan kényszeritő rugónak mutatkoznék, mint a Loria 
emiitette. Maga a megfigyelés azDnban rendkivül érdekes és 
nagy horderejű. Ha egy részletvizsgálat igazolná azt a tényt, 
hogy a háborús és békés életmód kizárólag gazdasági okok 
oredménye: oly igazság birtokába jutnánk, mely messze- 
menő következtetéseket engedne meg az emberi természetre 
és a haladás mikéntjére vonatkozólag. 

Ezt a kérdést is — mely egy monographiát igényelne — 
e helyen természetesen eldöntetlenűl hagyva, csak az ujabb 
természettudományi kutatások eredményére akarok utalni, 
melyek épen az itt tárgyalt kérdés szempontjából fontos 
analógiákat látszanak nyújtani. 

A Standfuss szerfölött meglepő pillangókisérleteire gon- 
dolok itt, melyek alkalmasak arra, hogy Darwin törvényeit 
lényegesen módosítsák.'*' 

Az uralkodó elmélet ugyanis napjainkig az volt, hogy 
a faji változatokat az alkalmazkodás, átöröklés, kiválasztás 
lassú, évezredes munkája hozza létre. Apró szinte, észre- 
vehetetlen változatokon vezet a fejlődés észrevehetlen útja 

* 1. Dr. Pauh. Die Stand fuss^schen Exprimente an Schmetter- 
lingen, Die Umschau 1902. márczius 8. szám. 

2. Dr. E. Fischer. Temperaturexpertmente mit Schmetterlingeny 
Ugyanott 1902. április 5. szám. 

uj változatokhoz. A Standfuss kísérletei ezt a törvényt 
legalább is korlátozzák. Eisérletei kimutatták, hogy a 
megváltozott körülményeknek kitett lepke-bábokból elő- 
kerülő nemzedék mint a faj határozottan nj változata 
jelentkezik. E mellett ez a változat épen nem esetleges, 
hanem a környezet hőfokának emelése vagy csökkentése azt 
eredményezi, hogy az illető változat az északi vagy a tro- 
pikus typusokhoz közeledik. Stand fuss még azt is 
képes volt kimutatni, hogy az igy létrejött változatok örök 
letesek. 

Ezeknek a kísérleteknek jelentőségét alig lehet túl- 
sókra becsülni. Exakt, természettudományi tények azok azon 
általánosan elterjedt nézet czáfolására, hogy a természetben 
minden észrevehetetlen lassuságu fejlődés eredménye. Pedig 
ép ez a megfigyelés volt alapja annak a sociologiai felfogás- 
nak, mely mindent a kiválasztás, alkalmazkodás és átöröklés 
évezredes és évmilliós munkájától vár — egy tan, mely 
Spencer-hen találta meg csodálatraméltó kifej tőjét. Nem akarok 
e szerény tanulmányok keretében végleges Ítéletet mondani, 
nem akarom a Standfuss lepkekísérleteit pur est simple a 
magasabb szervezetekre átvinni : de másrészt nem tudom 
eléggé hangsúlyozni azt a fontosságot, melyet ezeknek a 
gondos és óvatos kísérleteknek a sociologia szempontjából 
tulajdonitok, melyek szinte a Loria hangsúlyozta tények 
természettudományi analógiáiként tűnnek fel, 

Az emberek lelke, ép ugy mint a lepke szárnya, a 
fizerint lesz dús vagy szegényes, szépszinü avagy sötét, a 
mint dus vagy szegény, világos vagy sötét körülményeknek 
van kitéve. Körülbelül igy szólana a tanulság. 

4. §. A történelmi materialismus államczél-elméleteinek 
másik közös vonása az, mely szerint az állami hatalom 

fokozatos csökkenését yélik bekövetkezendőnek. Az extrém 
felfogás az állam elhalásáról beszél {Engels\ a mérsékeltebb 
a laissez fairé elvének uralkodóvá válásáról (Loria). 

Ezek az elméletek kétségtelenül meglepik az embert. 
Socialismus és állami omnipotentia annyira össze vannak 
forrva a köztudatban, hogy csodálkozva látjuk az iskola 
vezérképviselőit olyan elvek terén, melyeket a legszélsőbb 
liberalismus avagy anarchismus táborából vártunk volna. 

Tényleg, Engels nem kevésbbé gyűlöli az államot, mint 
Spencer és Tolsztoj, 

Érdekes dolog volna megvizsgálni, hogy mi idézte elő 
a socialismusnak az állami mindenhatósággal való ezt az 
azonosítását a köztudatban, mely még akkor is helytelen, 
ha az iskola ujabb képviselőit tekintjük, avagy a dissidensek 
csapatát. Sem Kaiitsky^ sem Bernstein nem gondolnak nem- 
csak phalans térre, de feltétlen centralisatióra sem. Mint látni 
fogjuk, a történelmi materialismus jelenlegi vezetői és a 
gyakorlati socialisták egyaránt a messze kiterjedő önkormány- 
zatot a jövő állama legalább is ép oly fontos kellékének 
tartják, mint a gazdasági élet állami vezetését és az egyéni 
szabadság biztositása^ az állami tulkapásokkal szemben, az 
iskola egyre jobban hangsúlyozott gondolatát képezi. 

Az oka ennek a jelenségnek, véleményünk szerint, főleg 
a socialismus fejlődésében keresendő. Ezeknek a tanoknak 
szülőföldje Francziaország volt és a franczia utópisták tényleg 
az állam rideg mindenhatóságát hirdették. 

Ekkor történt a két fogalom azonosítása, mely meg- 
maradt később is, akkor is, midőn üfarx-szal az egész mozgalom 
tökéletes átalakuláson mentj át, melyet hivei igy szeretnek 
kifejezni : Die Entwickelung des Socialismus von der Utopie 
zur Wissenschaft. 

Az ekként előállt zavart még fokozta a politikai agitatio 
számos rosszul megértett vagy téyesen alkalmazott szólama 
és kétségtelentQ az a számos ellenmondás, mely az iskola 
theoretiknsainál is bőyen található, ngy szintén a tKatheder- 
socialistákc az állami centralisatio felé hajtó nézetei, melye^ 
ket a mozgalom nem ismerői gyakran hajlandók, mint a 
socialismus álláspontjait tekinteni. 

Ha most már Engels állameszmény elméletét közelebbről 
szemügyre veszszük, azt kell mondanunk, hogy az az állam- 
ról táplált nézeteinek logikai következménye. Ha az állam 
mnló kizsákmányolási szervezet, nyilvánvaló, hogy mikor 
ez a kizsákmányolás megszűnik, megszűnik az állam is. 

Mindenekelőtt — az Engels által körülhatárolt téren 
maradva — az a kérdés, elképzelhető-e oly állapot, mely 
megszüntetné azt az eddig minden történelmi korszakban 
ismert jelenséget, hogy az erősebbek az állami szervet hatal- 
mukba keritik és annak felhasználásával igyekeznek a jogok 
és a kötelességek számukra legkedvezőbb elosztását biztositani ? 

Engels és a történelmi materialisták nagyobb része 
szerint a válasz erre a kérdésre igenlő és szerfölött egyszerű. 
A jövő társadalmában nem lesznek osztályok ; a hol nincsenek 
osztályok nincs osztály küzdelem ; a hol nincs osztályküzdelem^ 
nincs kizsákmányolás. 

Mi, sajnos, nem tudjuk ilyen egyszerűeknek látni a 
dolgokat, mert a jövő társadalmát sem tudjuk osztályoi[ 
nélkül elképzelni. 

Osztály alatt nyilván a társadalomnak egy oly köre értendő, 
mely különleges társadalmi szerepénél fogva, különleges érde- 
kekkel bir. Az osztály kiválás alapja mindig egy különleges társa- 
dalmi functio volt és a jelenben is az. Tőkések és tőkenélkűliek 
képezik a két legszélesebb kategóriát, mely a társadalmat 

polgárokba és proletárokba kUlöniti. A tőkén belül ismét 
egy rendkiyül éles osztálykialakulás történik a földbirtok 
és a mozgó tőke között. Ezeken belül a tőke nagy, közép 
vagy kicsiny foka szerint szintén határozott osztálykülönb- 
ségek állanak elő. A tőkenélküliek, a mnnkások, birodalmá- 
ban szintén igen különböző gazdasági szerepkörök vannak, 
többé-keyésbbé eltérő érdekekkel. A mezei és ipari mun- 
kások egész határozottan két különböző osztályt jelentenek.* 
De az ipari munkásokon belül is a munka nagymérvű 
specializáltsága folytán számos különböző érdekkörök jelent- 
keznek. Mindehhez még az u. n. szabad foglalkozások, a szellemi 
munka emberei járulnak, a kiken belül szintén különböző érdek- 
körök találhatók. Ilyen rétegezett csak a legszembeötlőbb 
gazdasági működéseket nézve is a jelenlegi társadalom képe. 

Kérdés a jövő eszményi államalakulata mennyiben 
változtathatja azt meg? 

Figyelmen kivül hagyva egyelőre megvalósítása lehető- 
ségét és módozatait — ezeket a szempontokat akkor fogjuk 
szemügyre venni, midőn majd a történelmi materialismus 
politikáját vizsgáljuk meg — tegyük fel, hogy elérkezett az 
idő, midőn a magántulajdon megszűnik és a proletariátus 
a termelési eszközöket a közösség tulajdonává teszi. 

A tőkések és a tőkenélküliek közötti különbség meg- 
szűnik s igy az osztályképződésnek a múltban legfontosabb 
oka is. De az osztályképződés alapjai, a különleges társa- 
dalmi functiók, továbbra is megmaradnak. A tőkének azt a 
szerepkörét, mely egészségesnek mondható : a vezetést, a 
kezdeményezést, az organisálást stb. feltétlenül helyettesíteni 

* Igen helyesen utal e különbségre Dr. Czettler Jenő is Müle- 
rand-ék socialiamuaa czimü érdekes dolgozatában. (Magyar Gazdák 
Szemléje 1902 április, május és junius-i szám.) 

Dr. Jászi : A történelmi materialismus. 6 

kell 8 minthogy az összefüggéstelen egyéni gazdaságok 
helyébe a gazdaság tervszerű központi vezetése lép : ez a 
szerepkör rendkívüli mérvben tágulni fog. Ezt az ered- 
ményt óriási mértékben növelni fogja az a körülmény, hogy 
az uj társadalomban a termelés bámulatos emelkedést fog venni, 
hiszen ez az uj rendnek sine qua non-ja, melyet a socialisták biz- 
tosra vesznek. De ez még nem minden. A jövőállama csak inter- 
nationalis alapon valósitható meg, oly értelemben, hogy a ter- 
melés és a felosztás internationalis organisatiója is szükséges. 

Nyilvánvaló ebből, hogy a vezetési szerepkör szinte 
elképzelhetetlenül nagy kitágulása várható az uj társadalom- 
ban. A termelési és felosztási processusok állami vezetése 
és irányítása igy egy szerfelett terjedelmes és szövevényes 
hivatalnoki kar létrejöttét fogja eredményezni. 

Ehhez fog járulni az u. n. szabad foglalkozások társa- 
dalmi szerepköre is. Ennek a térnek is szinte elképzelhetetlen 
növekedése fog beállani. Ha az egyházi és a jogszolgáltatási 
működési tér teljesen elenyésznék is, ugy másrészt a tanitási, 
gyógyítási, szórakoztatási működés óriási arányokat kell, hogy 
öltsön. Mindezek a működések ingyenesek lévén, közhivata- 
lokat képezvén : a hivatalnoki kar további szerfelett nagy 
gyarapodása szükségszerűnek látszik. 

A betegek és keresetképtelenek közellátása szintén 
növelni fogja ezt az eredményt. 

A szállítási, egészségügyi, élelmezési, szórakoztatási stb. 
intézmények állami vezetése teljessé fogja tenni a hivatalnoki 
szerepkör hihetetlen expansióját. 

A vezetőkre és vezetettekre való ez a kűlönzékülés az 
osztálykülönbség minden attribútumával bir. 

A ki a jelenlegi aránylag kiskörű bureaukratia tendentiáját 
ismeri a hivatalok állandósítására bizonyos családokban : 

elképzelheti, hogy minő szomj uralkodnék a hivatalok elnye- 
rése után oly társadalomban, mely úgyszólván munkásokból 
és hivatalnokokból áll. 

Testi munkát végző hivatalnokok és szellemi munkát 
végző vezető hivatalnokok: ez az uj különböződés, mely a 
társadalomban a régi helyét felváltaná. S minthogy a szel- 
lemi munka — már biológiai okokból is — mindig kere- 
settebb lesz, mint a testi: szükségkép óriási harcz fog elő- 
állni a szellemiek után. 

Pedig a törvényhozó hatalomról még nem is beszéltünk. 
Kétségtelen, hogy ezt a jövőben is csak egy teljesen különzé- 
kült szerv láthatja el, nem pedig a nemzetségszervezet ősi közös- 
sége. A törvényhozókra, a törvényt alkalmazókra és a mun- 
kásokra (értve ezek alatt a termelési és szétosztási processusok 
tényleges végrehajtóit) való tagozódása a társadalomnak tehát 
szükségkép meg fog maradni. 

Mennyi előrelátásra, mennyi tervszerűségre, mennyi 
bölcseségre, mennyi erkölcsi mérsékletre, mennyi közszere- 
tetre volna szükség, hogy ez a szerfelett complikált mecha- 
nizmus működni tudjon, hogy ne fajuljon a szabad fejlődést 
elnyomó táplálkozási gépezetté. Mily ideális demokratiára, 
mennyi műveltségre, mennyi ellenőrzési képességre, hogy e 
hivatalnoki karból ne az olygarchiák egyik legszörnyűbb 
formája fejlődjék ki ! 

A nevelési rendszer mily tökéletes átalakulására volna' 
szükség, hogy az uj nemzedék helyes, czélszeüi és igazságos 
szétosztása az egyes szerepkörökbe lehetővé váljék! 

A családi szempontok és érdekek helyét mily - tökéle- 
tesen kellene a társadalmi tekinteteknek elfoglalniok ! 

Mindezt pedig ide nem szemrehányásként, nem ellen- 
vetésként jegyeztük fel s legkevésbbé azért, hogy a socialis- 

6» 



84 



muB állameszményét lehetetlenaégnek jelezzük ; hanem csak 
azért, hogy nyilyánvaló legyen, mennyire nem lehet a 
messze jövő társadalma positiv intézményeit már ma meg- 
jelölni akarni és, mint például Engels teszi, az osztálykiyálás 
piegszUnését jöyendölni. 

Ezeket a nehézségeket érezve az iskola számos kép- 
viselője azt tanitja, hogy a szellemi és a testi munka közötti 
különbség is meg fog szűnni, vagyis, hogy mindenki mind 
a két munkakört egyszerre fogja betölteni. Ugyanezek azt 
is hiszik, hogy a munkafelosztás specializálódása is meg 
fog szűnni, ugy, hogy egy ember a legkülönbözőbb mun- 
kákra alkalmazható lesz. Ezekre a gondolatokra nagyon 
helyesen mondja Bernstein: tCsak a differentiálatlan gazdaságok 
állapotában — hogy a biológiából vegyek példát — folytathat 
a • társadalomi molluska vagy laposféregszerü létet. Miként az 
állatvilágban a működések különböződésének előhaladásával 
karöltve a csontváz kiképződése elkerülhetetlen lesz, ugy a 
társadalmi életben, a gazdaságok kűlönböződésével, az egész 
társadalmi érdeket, mint ilyent képviselő közigazgatási test 
kialakulása. Ilyen test volt eddig az állam és ma is az. 

Minthogy pedig a termelés továbbfejlődése egész nyilván- 
valóan nem állhat a differentiált termelés megszűntetésében, 
hanem csak uj összefoglalásban a kiképződött különböződés 
alapján — a személyekre átvive, nem a hivatásos munka- 
megosztás megszűntetésében, hanem kiegészítésében: a társa- 
dalom közigazgatási szerve, a belátható jövőben, a jelenlegi 
államtól csak fokozatilag különbözhet.* 

A történelmi materialismus gondolkodói különben 
általában belátják a feladat rengetegségét, midőn a socialis 
mozgalmat a pusztán gazdasági térről átviszik a társadalmi 

* V. ö. Zu.r Geachichte und Theorie des Socialismua, I. m. 212. 1. 

lét minden más terére is és a jelen társadalom összes 
alapvető intézményeinek: család, neyelés, vallás, művészet, 
közigazgatás stb. stb. reformján dolgoznak és tépelődnek. 

Ma még a jövő eszményét positiv tartalommal meg- 
tölteni nem lehetséges. Csak fejlődési irányzatokról lehet szó 
és a törekvés általános iránytűjéről.* 

A belátásos elmélet fő hibája az, hogy a messze jövő 
rendjének ilyen meghatározását lehetőnek tartja, hogy vissza- 
tért a régi nézethez, hogy az alkotmányokat csinálják. 

Pedig igaza volt Maine-nek midőn azt mondta, hogy az 
alkotmányokat nem csinálják, hanem azok nőnek. Csak az 
értelmét kell helyesen felfogni e tételnek. A növés nem jelent 
itt semmi rejtelmest, semmi t organikust analógiát, csak azt, 
hogy a nagy történelmi kialakulások ezer meg ezer erő össze- 
hatásának az eredményei, melyeket emberi agygyal előre 
kiszámitani nem lehet, daczára, hogy az emberi agyak szün- 
telen munkája hozta őket létre. Sok-sok millió belátás hal- 
mozódik össze mig az uj rend kialakul : egymást előmozdító, 
egymást lerontó belátások. A socialísmust sem lehet ugy 
megcsinálni, mint egy betéti társaságot. Ősi, mélyen invete- 
rált erők küzdelme folyik a megváltozott társadalmi struktúra 
ujabb erőivel. Az átalakulás mozgató ereje, egyedüli dyna- 

* Ez ma már a történelmi materialismus táborában általánosan 
elfogadott tétel. így a Zukunftsstaatsdéhatte alkalmával, midőn a polgári 
szónokok ismételten sürgették, hogy a socialisták jövő államrendjttk rész- 
letes programmjával álljanak elö, a socialisták ezt a kivánságot lehetet- 
lennek és nevetségesnek jelentették ki és Behel igen ügyesen forditotta 
vissza a fegyvert támadói ellen, midőn igy szólt : , . . . Önök nincsenek 
abban a helyzetben, ámbár társadalmi rendjük minden részletében 
szemük előtt van, hogy megmondják : mit fognak öt év múlva csele- 
kedni.* (T. ö. Der socinld. ZukunftsstaaL I. m. 80. 1.) 

mikai princípiuma, most is, mint mindig : az emberi agynak 
uj czélokat, jobb eszményeket kitűző mnnkája, mely a hala- 
dást fokról-fokra irányitani fogja, k legjobb elmékben és a 
legérzékenyebb szivekben mind tisztábban kezd kibontakozni 
az uj állapot képe : a rendé a tervtelenség helyett, a coope- 
ratiójé a fékevesztett verseny helyett, az összesség boldogságáé 
a kevesek boldogsága helyett. 

k belátásos elméletnek igaza van midőn azt hiszi, hogy 
az emberi agy megállapíthatja nagyban és egészben, hogy 
milyen ut vezet e ezélhoz, és milyen ut távolit el tőle: de 
téved ha azt hiszi, hogy a legutolsó étape-ot is kiszámíthatja 
már ma. Marx ép oly kevéssé volt képes erre, mint a milyen 
kevéssé számíthatta ki Jézus a keresztyén világrend, Luther 
a reformatio, az encyklopedisták a liberális társadalom vég- 
leges képét. 

A fejlődési irányzat azonban tisztán áll s a » lehető 
legtöbb ember lehető legnagyobb boldogságai kilép a meta- 
physikai speculatíók szürkeségéből s mint korunk alapmoz- 
gató ereje jelentkezik. 

Felemelni az emberiséget az erkölcsi, tudományos, 
aesthetikai és egészségi színvonal lehető legmagasabb fokára : 
ez a törekvés. Az eszköz: az emberi elme mind teljesebb 
uralomra jutása a dolgok felett. 

k socialismus alapgondolata : a tervszerű cooperatio az 
egész vonalon, kétségtelenül tudományosabb gondolat, mint 
az indívidualismus alapgondolata. 

A törekvés megvalósítása felé így kétségtelenül helyes. 

De egy pillanatra sem kell feledni, hogy e mellett nem 
szabad hiányoznia a szabadság ama tömegének, mely a 
czélokot kitűzi; felfedezésekre vezet, elavult állapotokat meg- 
változtat, az önkényt kizárja, a legjobb érvényesülését lehetővé 

teszi : szóval az egyéni szaabadság hasznos és értékes elemei- 
nek, melyek fontosságát kimutatni a liheralismus örök elévül- 
hetetlen érdeme.* 

Tervszerű cooperatio az egyéni szabadság értékes részé^ 
nek kifejtése mellett (értve ez alatt az emberi természet 
nemes rugóinak képzelhető legteljesebb kifejlesztését) ez ma 
a haladás iránytűje és előttünk, mint társadalmi eszmény az 
az állapot szerepelj mely a tervszerű cooperatio lehető legnagyobb 
fokát adja a helyes értelemben felfogott egyéni szabadság lehető 
legnagyobb fokával karöltve** 

* Ujabban az első harczi láz lecsillapodásával maguk a socialista 
gondolkodók mind fokozottabb mértékben kezdik belátni ezt. Bernstein 
igen sokak nézetét fejezi ki, midőn igy szól: ,;A mi a liberalismust . . . 
mint világtörténelmi mozgalmat illeti, a socialismus nemcsak időrend 
szerint, de szellemi tartalmánál fogva is törvényes örököse, ami különben 
gyakorlatban minden elvi kérdésnél mutatkozik, melynél a socialdemokra- 
tiának állást kell foglalnia. Ott a hol a socialista programm valamely 
gazdasági követelménye olyan módon vagy viszonyok között lett volna 
keresztül viendő, hogy általa a szabad fejlődés komolyan veszélyeztetve 
látszott, a socialdemokratia sohasem félt az ellen állást foglalni. Az állam- 
polgári szabadság mindig magasabban állt előtte, mint valamely gazdasági 
követelmény teljesitése. A szabad egyéniség kiképzése és biztositása 
minden socialista rendszabály czélja, még azoké is, melyek külsőleg, 
mint kényszerrendszabályok jelentkeznek. Pontosabb vizsgálatuk mindig 
ki fogja mutatni, hogy náluk olyan kényszerről van szó, melynek a 
szabadság összegét a társadalomban emelnie kell, melynek nagyobb körnek 
több szabadságot kell adni, mint a mennyit elvesz". 

Sőt talán már Bernátéin túl messze is megy midőn igy szól : 
.Valójában nem létezik liberális gondolat, mely egyúttal a socialismus 
szellemi tartalmához is ne tartoznék*. (V. ö. Die Voraussetzungen des 
Socialismus etc. I. m. 129. és 130 11.) 

•• Somló Bódog igy határozza meg az eszményi társadalmat: 
.Növekvő állami szabályozás, növekvő politikai szabadsággal karöltve : 
ez a fejlődés iránya; — mindenre kiterjedő állami szabályozás és töké- 

Az elmondottakból következik, hogy mi a jövő társa- 
dalmát sem tudjuk osztályok nélkül elképzelni, ismét hang- 
súlyozva, hogy osztályok alatt különleges társadalmi functiót 
teljesítő köröket értünk. 

A gazdasági fejlődés eddig a munkafelosztás irányában 
haladt előre és nem valószinti, hogy a jövőben más irányt 
vegyen. Ugyanez az ok, melyért valószinütlennek tartjuk azt 
a némely részről hangsúlyozott követelményt is, hogy a jövő 
társadalmában mindenki végezzen testi munkát. Hiszszük 
ugyan, hogy a termelés óriási fokozásával karöltve a munka- 
idő igen tetemes reductiója várható, de az, véleményünk 
szerint, nem lehet oly arányú, hogy a szellemi munkát 
végzők testi munkát rendes foglalkozásként űzzenek. 

Különben ez a kérdés is utopistikus jellegű, azokhoz 
tartozik, melyeket ma még kiszámitani nem lehet. 

Ismert erőkkel és tényezőkkel operálva a társadalmat 
belátható időkön belül nem tudjuk osztályok nélkül elképzelni. 

Az osztályok létével az osztályküzdelem is adva van, 
melyhez még az egyes vidékek küzdelme (a termelési és 
kultureszközök és intézmények mikénti területi szétosztása 
után) is természetesen csatlakozni fog. 

Az osztályok létére és az osztályküzdelemre nézve igy 
a történelmi materialismussal ellenkező véleményen vagyunk 

letes szabadság ennek a szabályozásnak a megáliapitására : ez a fejlődés 
ideálja*. (V. ö. Állami beavatkozás sth. I. m. 175. 1.) Ennek a meghatá- 
rozásnak az előnye a miénkkel szemben, hogy kevésbbé bir konkrét 
tartalommal s igy inkább szólhat „sub specie aeternitatis". Viszont törté- 
nelmi szempontból maga az állami szabályozás és a politikai szabadság 
mit sem ér, ha nem fog az ember fokozatos felemelkedésére vezetni. 
Ha a törekvés nem irányul erre, akkor mellettük a szolgaság és butaság, 
egy kiváló kisebbség zsarnoki elnyomása egy alacsonyrendii többség 
által is elképzelhető. 

s minthogy ő az állami hatalom kihasználását bizonyos 
körök érdekében az osztály harez eredményének tartja: ugy 
látszanék, hogy álláspontunk az állam kizsákmányolási 
szerepének örökké való fenmaradását jelentené. 

Ez azonban nem igy van. Véleményünk szerint épen 
az osztály küzdelem az, mely végeredményben a jogok és a 
kötelességek igazságos eloszlását biztosítja és annak érvényre- 
jutását, melyet az osztály érdekeken felül álló közérdeknek 
nevezhetünk. 

Olyan mértékben ugyanis, a melyben a társadalom 
osztályai szervezkednek, a melyben érdekeik jól átgondolt 
tudatára jutnak el, a melyben megszerzik ezen érdekek politikai 
érvényesítésének eszközeit : ugyanilyen mértékben növekedni 
fog a jogok és a kötelességek eloszlásának igazságossága. 

Ha egyenlő mértékben czéltudatos, szervezett és kiművelt 
osztályok állanak egymással szemben : meg lesz a lehetősége, 
hogy kiki az őt munkájánál fogva megillető részt a termelt 
javakból kivegye. 

Az eddigi fejlődés erre nézve egy igen tanulságos 
példát nyújt. 

A polgárság küzdelmére a feudális nemességgel szem- 
ben gondolunk. Tudjuk, hogy az iparból és kereskedelemből 
élő polgári elem tényleg a nemzeti productio legfontosabb 
részévé vált, midőn még jogilag teljesen ki volt szolgáltatva 
a feudális osztályállam önkényének. Évszázados küzdelem 
indul meg a jogok és a kötelességek igazságosabb meg- 
osztásáért. A küzdelem olyan mértékben lett eredményes, 
11 mily mértékben szerveződött és öntudatra ébredt s gazda- 
ságilag jelentékenyebb lett a polgári elem. 

Ez a küzdelem a liberalismus jegyében folyt le, mert 
az elnyomott polgárosztálynak első sorban nem annyira 

positiv intézményekre volt szüksége, mint inkább a feudális 
előjogok eltörlésére és a gazdasági szabadságra. 

A küzdelem eredménye, hogy a mozgó töke a feudalis- 
mnssal szemben kivivta a gazdasági szabadságot. 

Bár erősen módosalt jelleggel, a régi feudalismus 
egyenes utóda a nagy földbirtok és a polgártársadalom kép^ 
viselője, a mozgó tőke küzdelme ma is tart. Egymást meg- 
lehetősen ellenőrizve, meglehetősen egyenlő hatalmi erők 
felett rendelkezve : az egymás kizsákmányolásának lehetősége 
egyre csekélyebb és a compromissum köztük egyre igaz- 
ságosabb lesz. 

A proletariátus küzdelmében sok a hasonló vonás. 
A nagytőke-üzem által létrehozva a nemzeti termelés tény- 
leg egyre fontosabb része lett, mig jogilag teljesen ki volt 
szolgáltatva a tőkének. A küzdelem jellege azonban más 
lett. A liberalismus negativ principiuma rajta nem segit, 
hanem positiv intézmények létrehozatala, olyan intézményeké, 
melyek a munkást a tőkéssel szemben egyre jobban függet- 
lenitik, sőt szervezkedés utján a szükséges termelési eszközök 
birtokába juttatják. Ennek a küzdelemnek az eszköze azonban 
ugyanaz maradt, mint a liberalismus harczaiban: szervez- 
kedés, öntudatra ébresztés, politikai küzdelem. Ehhez azonban 
még egy jellegzetes elem járul, mely mindjobban domborodik 
ki korunk történelmében: olyan uj társadalom-gazdasági 
struktúrák létrehozatala, melyek a eoUectiv tulajdon elő- 
hirnökei : szövetkezetek, collectiv gyári berendezések, Trades- 
Unions stb. 
,/> A polgári elem szabadságharczának további jellegzetes 

tünetei is feltalálhatók a proletariátus küzdelmében. 

A proletariátus helyzetének javulása egyenes arányban 
áll a szervezkedés és az öntudatra ébredés előrehaladásával. 



91 



Azokban az országokban, hol a munkások legjobban tömö- 
rültek politikai pártokká, hol a parlamentben maguk válasz- 
totta szószólókra találtak, hol szervezeteik a gazdasági életben 
komoly tényezőkké váltak : ott egyre kisebb lesz a proleta- 
riátus kizsákmányolásának lehetősége, ott a fejlődés egy 
igazságosabb compromissum irányában halad. 

Azokban az országokban ellenben, hol a munkásság 
ilyen módon szervezye nincs : ott a socialis politika alig áll 
egyébből, mint alamizsna-osztogatásból vagy alkalmi felkelé- 
seket követő palliativ orvosszerekből. 

Szóval az osztályküzdelem az osztályérdek öntudatos 
keresztülvitelére épen az, a mi végeredményben a közérdek 
biztosítására vezet, vagyis a jogok és a kötelességek igazságos 
megoszlására. 

Ha egykor egyenlő erős, azaz egyenlően szervezett, művelt 
és öntudatos társadalmi osztályok fognak egymással szemben 
állani: megszűnik a kizsákmányolás minden lehetősége. 

A probléma csaknem physikai egyszerűségű. 

Ha a kör középpontját az államnak képzeljük és erre 
több különböző irányú, de egyenlő nagyságú erő (a társadalmi 
osztályok) hat, a középpont változatlanul marad : az állam- 
hatalom tényleg az osztályokon felül lesz, mint a társadalmi 
összműködés irányító, rendező, összetartó ereje. Ilyen lesz a 
jövő állama. 

A mai állam olyan kör, melynek középpontját az egyen- 
lőtlen és különböző irányú erők (nagyságuk és az egymás 
között, a többi ellen, kötött compromissumok szerint) hol 
ide, hol oda, eltolják, minduntalan elrontva igy a kör szép 
szabályosságát. 

5. §. Az előadottak tulajdonképen már Engels állam- 
elhalási elméletének bírálatát is nyújtják. Nyilvánvaló, hogy 

az állam kizsákmányolási szerepének remélhető megszűnésével 
az állam nem hal meg, mert — mint már más vonatkozásban 
kimutatni törekedtünk — az állam kizsákmányolási szerepe 
nem egyedüli, nem legfontosabb, nem nélkülözhetetlen 
szerepe. Ellenkezőleg. 

Az állam ősi, alapvető működésében a tervszerű, kikény- 
szerithető cooperatio képezi a leglényegesebb jellemvonást. 
Ez a szerepe pedig állandó, nélkülözhetetlen, örök. 

Az állam megmarad államnak akkor is, ha »a szemé- 
lyek feletti kormányzás helyébe a dolgok igazgatása és a 
termelési folyamatok vezetése lép,f minthogy ez nyilván- 
valóan kikény szerithető, tervszerű cooperatiót jelent. 

Különben a dolgok és személyek ilyen merev elválasz- 
tása sem nem pontos, sem nem szerencsés megfigyelés. 
Nyilvánvaló ugyanis, hogy »a dolgok igazgatása és a terme- 
lési folyamatok vezetését nem puszta mechanikai működés, 
hanem a társadalom tagjainak tervszerű beosztását, szerve- 
zését, kötelességeiknek és jogaiknak alkalmas megállapitását 
jelenti, tehát egy egész sereg dolgot, mely a » személyek 
feletti kormányzási minden ismertetőjelével bir. Ez a fel- 
adat pedig egy olyan bonyolultságban egyre növekedő szerve- 
zetben, mint a minő a jövő állama lesz, nyilvánvalóan nem 
lesz a társadalom tagjainak puszta jószándékára bizható, 
hanem ott is, mint jelenleg, hatalmi berendezésekre is szükség 
lesz, melyek biztositják, hogy a törvényesen megállapi- 
tott cooperatio rendje esetleg kikényszerithető is legyen 
egyesekkel vagy a kisebbséggel szemben, kik a dolgok meg- 
állapitott rendjének erőszakos megzavarására, vagy megmási- 
tására törekszenek. 

A történelmi materialisták egyik nagy hibája, hogy 
a múlt törekvések ntopístikus jellegétől nem tudtak teljesen 

szabadulni. így az emberi természet minden baját és csúnya- 
ságait — melyeket pedig olyan ékesszólóan lepleztek le a 
múltra és a jelenre nézve — egyszerre elfelejtik, mihelyt a 
jÖYÖ társadalmáról van szó és az emberi természetet hajlan- 
dók végtelenül jónak és bölcs belátónak feltételezni. Ez 
nyilvánvalóan ép oly nagy hiba, mint az individualista 
gondolkodók gyakran ismétlődő tétele, mely szerint az 
emberiség haladását csak az emberi természet lassú javulá- 
sától és megnemesülésétől remélik, nem törődve az intéz- 
ményekkel és berendezésekkel, teljesen megfeledkezve arról, 
ha vajon az emberi természet javulása bizonyos adott társa- 
dalmi keretek mellett egyáltalán lehetséges-e ? 

A kérdés szempontjából, mely ly el most foglalkozunk 
nyilvánvaló, hogy a termelési eszközök socialisálása és a 
gazdasági processusok állami vezetése egymaga nem fogja 
megszüntetni a társadalom összes bajait, hogy e mellett a 
nevelés, az erkölcsi és intellectualis dressura lassú és foly- 
tonos munkájának egyre tovább kell folynia, ha nem aka- 
runk lemondani az emberiség amaz ideáljairól, melyek felé 
minden korban legjobbjaink törekedtek. A socialismus nem 
lehet végezel, hanem csak eszköz egy m^'gasabb értelmi, 
erkölcsi, aesthetikai fejlődési fok felé, mely mig emez erőket 
egyre tökéletesebb kibontakozásra hozza, másrészt lehetővé teszi, 
hogy a társadalom mind szélesebb rétegeit nemesitsék meg. 

Az állam munkája igy nem fog kimerülhetni a » dolgok 
igazgatásában és a termelési folyamatok vezetésében • hanem 
az uj jogrend fentartása, a legszélesebb értelemben felfogott 
nevelés lehető legczélszerübb keresztülvitele, valamint az 
együttműködés egyre jelentkező ujabb nemeinek irányitása, 
a küzdelem a betegség, a bún, a természet kártékony erői 
ellen: továbbra is feladatát fogja képezni. 

Az állam tehát nem hal meg és nem kerül a régiség- 
tárba, hanem osztályjellegét levetve egyre inkább és határo- 
zottabban fog kidomborodni alapvető jellemvonása: az ösz- 
szesség czéljait szolgáló együttműködés lehető legjobb bizto- 
sitása, irányitása és fejlesztése. 

6. §. Ha igy Engels állameszménye a tüzetesebb elem- 
zést nem állja ki és hibásnak mutatkozik, mint egész 
államböleselete : még mindig fenmarad az a kérdés, hogy 
mit tartsunk Loria ama tételéről, mely szerint a jövő társa- 
dalmában meg fog valósulni Stuart Mill elve : az állami 
beavatkozás a kivétel lesz, a laissez fairé a szabály ? Min- 
denekelőit az állami beavatkozás fogalma tisztázandó. Az 
állami beavatkozás, a laiséez fairé elvével szembeállitva az 
állam oly politikáját jelenti, mely egyre több és több viszonyt 
von el a társadalom tagjainak szabad rendelkezése alól a 
saját hatalmi köre kény szerszabályozása alá. Egy állam, 
melyben pl. a nevelés ügye, a közlekedés, a kereskedelem, a 
szegényügy stb. a társadalom szabad tevékenységére van 
bizva, a teljesen önkéntes együttműködésre : a laissez fairé 
elvéhez áll közel és annál közelebb jut hozzá, mennél szá- 
mosabb ügyet ad ki hatalmi köréből a társadalomnak. 
Az állami beavatkozás ennek ép a megforditottját jelenti. 

A történelmi materialismus állameszménye — még 
akkor is, ha az állam elhalásáról beszél — nyilvánvalóan az 
állami beavatkozás elvén épül fel, hisz ép a viszonylatok 
legszövevényesebb és jelenleg a laissez fairé elve által leg- 
jobban dominált terét, a gazdasági életet, akarja az állam 
vezetése alá vonni. »A dolgok vezetése és a termelési proces- 
susok irányitásai ép ezt jelenti. Minthogy pedig a gazdasági 
élet az emberi tevékenység legnagyobb részét foglalja el : 
kétségtelennek látszik, hogy ha a jövő socialista állama az 

élet összes többi viszonylatait a társadalomnak adja is át, 
mégis már az által, hogy a gazdasági életet állami feladattá 
tette, a laissez fairé elvétől távolabb és az állami beavat- 
ítozás rendjéhez közelebb leend, mint bármely más eddig 
ismert (legalább is európai) államalakulat. 

A soeialista állam azonban ennél a lépésnél nem állhat 
meg. Ha a gazdasági élet minden ágában az anarchia állapota 
helyébe a rend és a tervszerű, előre kiszámitott együtt- 
működés állapotát léptette, lehetetlen, hogy a társadalmi 
együttműködés egyéb terein a laissez fairé elvét fentartsa. 
Egy államban, melyben a termelés mennyisége, annak mikénti 
felosztása, igénybevételének rendje stb. a lehető pontos- 
sággal előre ki van számitva: szükségkép a társadalmi 
együttműködés egyéb terein is az államilag vezetett rend 
álapotának kell érvényesülnie már csak azért ts, mert a többi 
viszonylatok rendezetlensége a gazdasági viszonyok rendjét meg- 
rontaná. 

Az állam, mely az egész társadalom összes gazdasági 
működéseit vezeti, nem nézheti közönyösen a közlekedési ügy 
mikénti rendezését és nem bizhatja azt a társadalmi körök 
kénye-kedvére, hanem gondoskodnia kell, hogy a gazdasági 
élet rendszerének legjobban megfelelő tervszerű közlekedés 
jojjon létre. 

A gazdasági productivitás nagy részben megfelelő nevelési 
rendszer-iől függvén, az államnak döntenie kell abban a 
kérdésben is, hogy minő ismeretekre és hogyan véli a űatal 
nemzedéket kiképezendőnek. 

És ezt igy tovább lehetne vezetni logikai kényszerűséggel 
a társadalmi összműködés összes terein. A társadalmi tudo- 
mányok egyik közkeletű tétele ma, hogy a társadalom 
organismus. És ezt a tételt oly értelemben, hogy a társadalom 

minden része és működése kölcsönhatásban van, hogy nem 
lehet az egyiken változtatni a nélkül, hogy az összes többi 
is meg ne érezze, igaznak tartjuk mi is, kik különben a 
biológiai analógiák naiv átvitelétől a társadalomra vissza- 
borzadunk. '*' Ez a tétel deductive ahhoz az igazsághoz is 
elvezet, melylyel itt foglalkozunk, hogy t. i. nem lehet 
maradandó oly társadalmi berendezés, mely mellett a társa- 
dalom bizonyos működései tervszerűen rendeztetnek, mig a 
többiek a részek önkényére bizatnak. Ha a tervszerű rendezés, 
állami előrekiszámitás elve helyes a gazdasági életben, akkor 
helyesnek kell lennie a társadalom egyéb életműködéseiben 
is. A rend az egyik téren szükségkép megköveteli a rendet 
a többi tereken is. 

A következetes gondolkozók ezt az igazságot általában 
felismerték is és vagy az állami beavatkozás vagy a laissez 
fairé teljes uralmát követelték.** 

Természetesen mindkét részről nem arról van szó, 
hogy az egyik vagy a másik elv már a jelenben teljes 
uralomra jusson, hanem a fejlődés irányának meghatározás- 
ról. A kérdés nem az, hogy a teljes állami beavatkozás, 
vagy a teljes laissez fairé alapján rendezzük-e be a jelenlegi 

* V. ö. Somló Bódog czikkét: Az organikus társadalomról 
(Huszadik Század I. évf. 8. szám) és szerző sokban egyező tanulmányát 
a „Szerves társadálom elméletrUL* (Budapesti Szemle. 1901 decz. szám.) 

Szerző ezt a véleményét Méray sok tekintetben genialis organikus 
sociologiája (Huszadik Század. UI. évf. 7. és következő számai) sem 
változtatta meg. 

** Igen helyesen mondja Somló Bódog : .Minden egyes állami beavat- 
kozás tiz másikat von maga után és ezen az utón nincsen megállás addigi 
mig a szabad verseny teljes kiküszöböléséhez el nem érkezünk". (V. ö. 
Állami beavatkozás stb. I. m. 115. 1.). Ugyancsak ő meggyőzően figyelmeztet 
arra, hogy a beavatkozás a népesedés problémája előtt sem állhat meg. 

államot. Nyilványaló ugyanis, hogy mind a két törekvés 
belátható időkig utópia volna. A kérdés egyszerűen az, hogy 
a tudomány szempontjából az állami beavatkozás vagy a 
laissez fairé felé irányuló törekvéseket helyeseljük-e ; a 
társadalom haladását minő irányban képzeljük ? 

Véleményünk szerint az individualismus és soeialismus 
hatalmas irodalmi harczában két uralkodó szempont kü&» 
delme folyik. 

Az egyik a létért való küzdelem elve, mely a szabad 
verseny uralmát követeli meg a társadalomban, »mely nélkül 
nincs élet, nincs fejlődés, c 

Ez az individualismus legerősebb bástyája, melyet 
Spencer Herbert a tThe man versus the State t óta lankád- 
hatatlan harczi kedvvel védelmezett. 

A másik az emberi elme uralomra jutásának princi- 
piuma a természet felett, mely azt jelenti, hogy az ember 
mind fokozottabb mértékben lesz képes a természeti erőket 
czéljai érdekében tervszerűen felhasználni. A socialista és 
communista gondolkozók joggal utalnak arra, hogy ez az 
elv egyre teljesebb mértékben érvényesült az ember pályáján 
a múltban és a haladás útja a jövőben is csak ez lehet. 
Ha a tervszerűen vezetett cooperatio számos bajaink orvos- 
lására vezethet, miért féljünk tőle? 

És tényleg igazuk is van. Tervszerű cooperatio az 
őserdők vadjai ellen megóvta az első embercsoportot, mely 
a közös harczot alkalmazta, a széttépetéstőL A közös terv- 
szerű harcz a létért való küzdelem egy uj eszköze lett az 
ember kezében. Az emberi külellenségekkel szemben ugyanaz 
az eszköz bizonyult hatékonynak úgyannyira, hogy a legtöbb 
helyen a védelem módjai különleges harczjogban kikénysze- 
ríthető szabályokba és rendeletekbe foglaltattak. 

Dr. Jászi : A történelmi materialismus. 7 

A gazdasági erők anarchiája, mini ellenséges külső 
hatalmak, számtalan súlyos, vérző sebbel boritja be az 
emberi társadalom testét. Az emberi elme belátja, hogy 
ezek a sebek gyógyithatók azáltal, hogy az anarchia helyébe 
a tervszerű, kikényszerithető cooperatiót lépteti. Miért ne 
tegye? A természeti kiválasztás követeli a gazdasági anar- 
chiát — lesz az individualisták válasza. Nehéz belátni, hogy 
miért követeli itt, ha az előbbi esetben nem követelte. 

Miért felel meg a természeti kiválasztásnak kül- 
ellenségekkel szemben tervszerűen védekezni s miért káros 
a gazdasági anarchiát megszüntetni ? Pedig a physikai harcz 
eseteiben még teljesebben érvényesülhetne a gyöngék kipusz- 
títása és az erősek győzelme — a természeti kiválasztás nagyobb 
dicsőségére. 

A dolog ugy áll, hogy az emberi elme a természeti 
kiválasztással szemben is ugyanazt az eljárást követi, mint 
a többi természettörvényekkel szemben, melyekhez alkalmaz- 
kodni, melyeket czéljai számára kihasználni igyekszik. 

Ugyanaz a gondolat és törekvés, mely kiirtotta az 
őserdők vadjait, mely szabályozta a rakonczátlan folyókat, 
mely » megfosztotta az eget meny kö vétől, « mely bűzhödt 
mocsarakat egészséges városokká tett, mely a balesetek 
átlagszámát előre kiszámitva, a belőlük eredő károkat terv- 
szerű felosztás utján az egyeseknek megtéríteni képes stb. 
ugyanaz képezi a socialismm alapgondolatát és alaptörekvését. 

Hogy valaki a socialismus helytelenségét a természeti 
kiválasztás szempontjából kimutassa, ahhoz mindenekelőtt azt 
kellene behizonyitaniy hogy a múltban is a természeti erőkkel 
szemben való minden kikényszeritett együttműködés káros volt. 

Ha igy a természeti kiválasztás szempontjából is már 
egy egyszerű áttekintés a tényeken, az individualismus állás- 

pontját szerfelett ingataggá teszi : annak tarthatatlavieága még 
nyilvánvalóbbá lesz, ha az itt szereplő többi szempontokat 
is latba vetjük. 

Ez a vizsgálat e helyen nagyon elvezetne tárgyunktól és 
annyi tért igényelne, mely e szerény tanulmány keretében 
rendelkezésünkre nem áll.* Azért meg kell elégednünk annak 
konstatálásával, hogy az e téren lefolyt vita teljesen az indivi^ 
dualismus kudarczával végződött az egész vonalon, a közgazda^ 
ságtói az ethikán át a sociologiáig. A látvány rendkivül tanul- 
ságos, szinte szomorú. Oly nagy szellem, mint Spencer 
Herbert legyőzve vergődik egészen jelentéktelen ellenfelekkel 
szemben, ugy annyira, hogy rendszerének ép ez a része a 
leggyakoribb támadások tere, mert csaknem kinálkozik a 
« megdöntésre! fiatal óriások részéről. 

Ezen kis, inkább látszólagos, kitérés után tárgyunkhoz 
visszatérve azt kell mondanunk, hogy az itt kifejtettek Loria 
tételét valószinütlenné teszik. A laissez fairé elve ellentétben 
áll a tervszerű cooperatióval, melynek mind erősebb kifejlő- 
dését várjuk a jövőre nézve. 

7. §. Más kérdés azonban, hogy a tervszerű cooperatio 
egyértelmű-e a teljes centralisatióval, a teljes állami omni- 
potentiával, a társadalmi tevékenység minimumával ? Vagyis 
az a kérdés, hogy a tervszerű cooperatio egyre teljesebb 
kifejlődése szükségkép együtt fog-e járni az állami hatáskör 
tágulásával, a bureaukratia egyre szertelenebb térfoglalásával ? 

A hajlandóság meg van e kérdésre igenlő választ adni 
és a tervszerű cooperatio emberei közül számosan tényleg az 

* Örömünkre szolgál, hogy ezt a nehéz munkát időközben Somló 
Bódog elvégezte. , Állami beavatkozás és individualizmus'' czimü könyvének 
n. része e tekintetben jó részt igen szerencsés és meggyőző fejtegeté- 
seket tartalmaz. 

állami omiiipotentiát a socialista állam szükségszerű vele- 
járójának tartják. 

Közelebbről nézve a dolgokat azonban be kell látnunk, 
hogy az állami mindenhatóság nem logikai következménye a 
tervszerű, kikényszeríthető cooperatiónak. 

A tervszerű együttműködés ugyanis csak az irányítás, 
a vezetés és az ellenőrzés központosítását teszi szükségessé, 
nem pedig a tényleges végrehajtásét is. 

A tervszerű cooperatio államában igenis szükség van 
minden szerv működési körének és irányának megállapítására 
és ellenőrzésére, de nincs semmi logikai szükségszerűség arra 
nézve, hogy ezek a szervek az állam hatalmi mechanismusa 
részei legyenek. A vezető és irányító államhatalom mellett 
igenis elképzelhető egy egyre szélesebb körű önkormányzat. 

Logikai szempontból tehát a tervszerű cooperatio álla- 
mában csakis az állam vezető és irányító szerepének állandó 
tágulása szükségszerű : mig karöltve járhat vele a végrehajtási 
szerepkör önkormányzati jellegének fejlődése. 

Politikai szempontból ez a logikai következtetés, mint 
határozottan óhajtandó jelentkezik. 

Oly mértékben, melyben az együttműködés szövevé- 
nyesebb, az élet minden viszonylataira kiterjedőbb lesz, kell, 
hogy a végrehajtás demokratizálódása előrehaladjon, mert 
csakis a társadalom tagjainak activ részvétele, fokozódó 
belátása, érdeklődése és lelkiismeretessége a közügyek iránt 
biztosithatja, hogy a teljes cooperatio állama ujabb osztály- 
uralomhoz, egy kizsákmányoló bureaukratiához ne vezessen. 

Ez is mutatja, hogy az intézmények magukban véve 
a boldogságnak nem biztosítékai, hogy a társadalom tagjainak 
kellő erkölcsi cs szellemi tulajdonságai nélkül értéktelen 
mechanismusok, egészen ugy, mint az erkölcsi és szellemi 

nevelés hasztalan a kor szükségleteinek megfelelő intézmények 
nélkül. 

Ezek alapján azt mondhatjuk, hogy az eszményi állam- 
alakulatban az állam vezető és irányító hatáskörének tágulása 
együtt fóg járni a végrehajtási szerepkör önkormányzati 
jellégének fokozatos fejlődésével. 

A történelmi materialismns táborában — mint már 
jeleztük — az önkormányzat fontosságának elismerése egyre 
nagyobb elterjedésre talál. Ebben a kérdésben torthodoxokc 
és » reformerek* Bernstein és Kautsky tökéletesen egyek, ugy 
hogy Bernstein ez a tétele bátran tekinthető ma uralkodó 
felfogásnak a socialismusban : 

» Egyáltalán nem kétséges, hanem . . . már gyakor- 
latilag sokszorosan bebizonyult, hogy a modem társadalom 
általános fejlődése az önkormányzati testek feladatainak 
állandó emelkedése és az önkormányzati szabadságok kibő- 
vülése irányában halad, hogy a község a társadalmi 
emancipatio egyre fontosabb emeltyűje lesz.t * 

8. §. A történelmi materialismns állameszmény elméletén 
való ez az áttekintés nem volna teljes, ha az iskola egy 
á'talánosan elfogadott tételével nem foglalkoznánk. Marx^ 
EngelSy Loria, Kautsky tökéletesen egyek arra nézve, hogy a 
socialista állameszmény az emberiség fejlődésének utolsó 
alakulata lesz, melylyel az emberiség véres és tragikus 
bevezető-történelme (Vorgeschichte) lezáródik. Az osztály- 
mentes, békés, cooperativ társadalom végleges, állandó 
társadalmi alakulat lesz. 

Ezen felfogás alapja nyilvánvalóan az, hogy ha eddig 
minden társadalmi átalakulás, változás és fejlődés osztály- 
harczok eredménye volt: az osztályok megszűnésével meg- 

* (Y. ö. Die Voraussetzung des Socialismus etc. I. m. 136. 1.) 

szűnnek az osztály harczok ugy, hogy a társadalom végleges 
kialakulását éri el, melyen belül ugyan a továbbfejlődésnek 
— a cooperatio egy mind tökéletesebb fokának — tág tere 
nyílik, de a mely lényegében és alapjellemvonásában válto- 
zatlan marad, nem mint az eddigi államalakulatok, melyek 
a socialis struktúra alapvető változásait tüntették fel. 

Nyilvánvaló, hogy e? az indoklás nem lehet megnyug- 
tató azok után az ellenvetések után, melyeket a történelmi 
materialismus állameszményével szemben emeltünk. 

Az itt felvetett probléma megnyugtató megoldást csak 
ugy nyerhet, ha az általános fejlődéstani szempontok világí- 
tásában igyekezünk rá feleletet adni. 

Az összes eddig ismert történelmi alakulatok kétségte- 
lenül a változás képét mutatják. Az eddigi fejlődési folyamat 
kétségtelenül az volt, hogy a társadalmi alakulatok lényegbe 
vágó változásokon mentek át ugy gazdasági berendezéseikben, 
mint jogi, erkölcsi, vallási és művészeti eszméikben és intéz- 
ményeikben. 

Ép a történelmi materialismus volt az, mely kimutatta, 
hogy ezen társadalmi átalakulások főoka a technika válto- 
zásaiban keresendő. 

Van-e okunk feltenni, hogy az eszményi társadalomban 
az átalakulások ez a főoka meg fog szűnni ? Bizonyára nincs. 
Az emberi elme diadalmas munkája a kültermészettel szem- 
ben kétségtelenül tovább fog tartani."" 

Más kérdés azonban, hogy a technika eme változásai 
a jövőben is szükségkép a társadalmi struktúra gyökeres 
felforgatására fognak-e vezetni? 

* Aligha tévedünk, midőn ugy sejtjük, hogy az emberiség követ- 
kező nagy világtörténelmi korszakának jegeczesedési középpontja a kor- 
mányozható léghajó és a mesterségesen előállitható fehérnye lesz. 

Azt hiszszük, hogy a puszta logikai elemzés, melylyel 
e kérdésre válaszolhatunk, azon eredményre vezet, hogy a 
társadalmi átalakulás osztályharczi mechanismtisának örökös 
fennmaradása (mint a hogy az az eddigi történelemben jelent- 
kezett) nem szükségszerű. 

A technikai átalakulások a múltban azáltal változtatták meg 
a társadalmi alakulatokat, hogy az osztályok hatalmi erejét meg- 
változtatták, erősekből gyengéket s gyengékből erőseket csináltak. 

Ha azonban létrejött és megszilárdult egy oly társadalmi 
alakulat, melyben az állam kizsákmányolási szerepe teljesen 
megszűnt, melyben az egyes osztályok nem egymással küzdő 
hatalmi körök többé, hanem a társadalmi organismus egyenlő 
erős, egyenlő hasznos, de különböző munkafelosztást telje- 
sitő szervei ; ha megszilárdultak kellő mértékben az ezen 
alakulatnak megfelelő eszmék és érzelmek, az egyenlőség és 
a teljes társadalmi szolidaritás eszméi és érzelmei ; ha végül 
eléretett a belátás ama maga^s foka, mely a társadalom ösz- 
szes erőit az összesség érdekében harmonikus cooperatióban 
egyesiteni képes (mindmegannyi szerfelett távoli, de épen nem 
elképzelhetetlen és lehetetlen feltétel) : akkor a technikai fel- 
fedezések démoni ereje az emberrel szemben megszűnik, mert 
— nem lévén uralkodók és leigázottak — ez a társadalom 
az uj technikai berendezéseket csak akkor és oly mértékben 
fogja alkalmazni, a mikor és a meddig azok a közösségi 
czélokat szolgálják, a cooperatíót s az összesség boldogságát 
mind teljesebbé teszik, s nem fogja őket igénybevenni, ha 
azok ujabb szolgaságra vezethetnének. 

Mondom a milyen végtelen messzeségből derengő ez a 
kép, logikailag ép oly kevéssé lehetetlen. 

A technika változásai szempontjából tehát a socialismus 
végleges társadalmi eszményét (mindig az osztályküzdelem 

megszűnését, nem pedig a yáltozatlanság állapotát értre 
alatta) megostromolni nem lehet. 

Van azonban egy más szempont is. 

Ez a kültermészet, a kosmikus erők átalakító hatása 
a társadalomra. Lehet-e végleges társadalmi eszményről 
beszélni, midőn a kosmikus erők változása a társadalmi 
együttlét alapfeltételeit változtathatja meg? 

Erre a kérdésre maga Spencer Herbert igyekezett fele- 
letet adni, a ki tudvalevőleg szintén hisz a társadalom vég- 
leges, eszményi kialakulásában. 

őt az előbb fejtegetett technikai probléma nem foglal- 
koztatta, hanem tisztán a társadalomnak a kUltermészethez 
való viszonyát tekintette. Az eredmény a melyre jutott az, 
hogy a végleges társadalmi eszmény elképzelhető, mert a 
társadalom mind jobban alkalmazkodik a kül természethez, 
mig végre vele teljes egyensulyállapotba jut. 

Ezen megoldás ellen azt szokás felhozni, hogy maga 
a kültermészet is változik, tehát nincs semmi állandó 
tényező, melylyel a társadalom végleges egyensulyállapotba 
juthatna. 

Ez azonban csak részben igaz. Igenis a természeti erők 
bizonyos állandóságának feltételezése minden emberi ismeret 
és tudomány alapja. A szorosan vett természettudományok 
tételei is csak az alapvető természeti erők bizonyos stati- 
kájának felvétele mellett igazak. 

Az alapvető természeti erők állandóságát igenis jogunk 
van adottnak feltételezni.* A történelem is e mellett szól, 

* Ha ez nem igy volna a fajok az a folytonos tökéletesülése, melyet 
a természeti kiválasztás mutat, a monádtól az emberig, lehetetlen volna. 
Mert ha a kültermészetben semmi állandó nem volna, hanem az csak a 
folytonos változás képét mutatná, akkor a szervezetek változatai nem 

mert az ismert történelmi korszakokban a természeti erők 
nagyban és egészben állandók maradtak és azok változására a 
társadalmi berendezések változását visszavezetni nem sikerült. 

Ezen állandóság feltételezése mellett tehát igenis lehet 
és szabad a természethez való mind teljesebb alkalmazko- 
dásról beszélni. 

Természetesen nem isub specie aetemitatisc Ha egy 
vulkanikus kitörés ma földünket teljesen átalakitaná, ha 
valamely kosmikus katastropha a természet erőit eddigi 
működésükből kiforgatná : természetesen az élet s vele együtt 
a társadalmi szerkezet is tökéletesen megváltoznék, ép ugy 
mint a geológia és physika eddigi törvényei. Ha igy nem 
is kosmikus, de történelmi érvénynyel teljes jogunk van a 
kültermészethez való alkalmazkodás, vagy a mi ezzel egy- 
értelmű, a felette való uralomra jutás egy mind teljesebb 
fokáról beszélni és a spenceri egyensulyállapotot remélni. 

Ezek a meggondolások arra a következtetésre kényszeríte- 
nek, hogy ha nem is kosmikus jelentőséggel, de emberi agygyal 
belátható időkre, a történelmi materialismus utolsó, eszményi 
államalakulat gondolata (logikailag legalább) nem lehetetlenség. 

9. §. E tanulmány 6. §-ban azt mondottuk: lA rend 
az egyik téren szükségkép megköveteli a rendet a többi 
tereken is ... A következetes gondolkodók ezt az igazságot 
általában felismerték is és vagy az állami beavatkozás vagy 
a laissez fairé teljes uralmát követelik •. 

Ez a tétel egy irányban praecizirozásra szorul, melyet 
az emiitett helyen — az áttekinthetőség okából — nem hajt- 
hattunk végre. 

erősbödhetnének meg és nem fejlődhetnének ki, hisz a minden kültermé- 
szeli változásra való megfelelő alkalmazkodást lerontaná ezen változás 
megváltozása. 

Nyomatékosan ki kell emelnünk, hogy mindaz, a. mit 
az állami beavatkozás tekintetében mondottunk, csakis a tár- 
sadalmi viszonylatok anyagi rendjére (termelés, szétosztás^ 
közlekedés stb.) áll az egész vonalon : nem pedig a társa- 
dalom szellemi erőire és termelésére. Bár itt is az állam 
irányító és vezető szerepe szükséges (milyen iskolák legyenek ? 
minő előfeltételek követeltessenek meg bizonyos társadalmi 
functiók ellátóitól? minő problémákkal való foglalkozásra 
nyerjenek az elmék különös buzdítást és támogatást?): más- 
részt a társadalmi fejlődés azon fölfogásából, mely e dolgozat 
alapját képezi, logikai szükségszerűséggel következik, hogy a 
feltétlen gondolat- és szólásszabadságot (beleértve a politikai 
agitatiót és a művészeti szabadságot is) minden egészséges 
társadalmi rend sine qua útónjának tartunk. A mindenkori 
állami rend igenis meghatározhatja, hogy mily gondolatokat 
tart leginkább térj esztendőnek : de az ezekkel ellenkező gon- 
dolatoknak is teljes és korlátlan terjesztési lehetősége bizto- 
sítandó . 

Szinte hihetetlen, hogy Pikler, ki a társadalom belátásos 
fejlődése tanának legjelentékenyebb úttörője, a gondolat- 
szabadságra nézve is az állami beavatkozás korlátlan jogát 
hirdeti. 

Ebbe a tévedésbe túlzott rationalismusa vitte, mely azt 
hiszi, hogy az emberi boldogságot ugy ki lehet számítani, 
mint a mathematikában az egyenlet x-ét. 

Pikler szerint nem a szabadság, hanem a boldogság a 
legfőbb szempont. így tehát az államnak a mindenkori czél- 
szerüségi szempontok szerint kell meghatározni a szabadság 
azt a mértékét, melyet megengedni és alkalmazni akar. 
Pikler szerint igy járt el az állam a múltban, igy jár el a 
jelenben és igy fog eljárni a jövőben is. Teljesen eldöntet- 

lenül hagyva azt a szerfölött vitás kérdést, hogy a boldogság 
mibenléte és a feléje vezető eszközök meghatározhatók-e, a 
dolog természete szerint, egy kis kör által, a társadalom 
millióira nézve : a történelem és korunk minden tapasztalata 
a mellett szól, hogy az uralkodó társadalom részéről ilyen 
altruista törekvés sohasem létezett, legfeljebb a rá nézve 
legelőnyösebb compromissumot erőszakolta ki azon erőkkel 
szemben, melyekre működésében szüksége volt. És a dolog 
természete szerint a műveltség fejlődésével, az összeműködési 
képesség emelkedésével, a vagyontalan néposztályok hatalmi 
erejének növekedésével, az altruistikus érzések fejlődésével 
ez a compromissum egyre egészségesebb lesz. Mentől inkább 
egyenlők lesznek a társadalom tagjai belátásban, erőben, 
műveltségben és egészségben : annál nagyobb a valószínűség 
arra nézve, hogy a kizsákmányolási politika egyre kisebb 
lesz és mindinkább tért ad a mindenki boldogságára irányuló 
törekvésnek. 

Ebben az evolutióban a legnagyobb szerep a gondolat- 
nak jut, mely e czélokat kitűzi és a haladás útjait meg- 
határozza. 

Milyen mértékben enged tényleges megvalósulást az állam 
a hirdetett uj eszméknek : az mindig a napi politika kérdése, 
a mi mindig compromissum a régi és az uj erők között. 
De az illető eszmék szabad kifejtésének lehetősége a társadalmi 
haladás kérdése. És ezért látjuk mi is a gondolat szabadságában 
az emberi fejlődés fundamentális, nélkülözhetetlen, minden 
további czélszerüségtől ment alapfeltételét, mely a civilisatio 
haladásával egyre fokozottabb mértékben érvényesül. 

Abban sincs igaza Piklemék^ hogy tényleg ma sincs 
gondolat-szabadság. Ott, a hol az állam közbelép, másról 
van szó. 

Ott arról van szó, hogy a gondolatból tett legyen. 

Az állam azon eljárásokat, melyeket helyteleneknek tart, 
meggátolta a múltban és meggátolja a jelenben, az uralkodó- 
osztály szempontjából bírálva többé-kevésbbé a dolgokat. 
De a gondolat, mint ilyen, már ma is szabad, legalább is 
szabadabb, mint bármely más korban. Még nálunk is, 
a hol pedig az egyéni szabadság iránt sajnálatosan kevés 
az érzék, a dolog ugy áll, hogy bárki gondolatát sza- 
badon hirdetheti, a meddig annak puszta közléséről van szó. 
A Bkler példái, hogy nincs gondolatszabadság, mert bűn- 
tetteket nem szabad ajánlani, mert néhány intézmény meg- 
szüntetése érdekében nem szabad izgatni : nem pontos meg- 
figyelés. Itt többről van szó, mint a gondolatok közléséről, 
itt az akaratra való hatásról van szó, közvetlen politikai 
czélu hatásról, részben pedig határozott tettekről. Merőben a 
gondolat világa már ma is nagyban és egészben szabadnak 
tekinthető. És már ez is igen értékes eredmény, ha még a 
tömegre való hatni akarás korlátozva van is. 

A másik végletbe esik, véleményünk szerint, ezzel szemben 
Kautsky, ki igy szól : „ Communismm az anyagi termelésben^ anar- 
chismus a szellemiben : ez a socialista termelési rend typusa.«* 

Nincs semmi ok arra, hogy a társadalom a cooperatio 
előnyeit ezen a téren is ne érvényesítse pl. hogy kötelezően 
meg ne szabja, hogy elemi és középiskoláiban milyen 
tudományos elveket és erkölcsi tanokat akar, mint leg- 
hasznosabbakat, hirdettetni vagy hogy bizonyos irányú 
kutatásokat — mint a jövő fejlődésre különösen fontosakat — 
rendkívüli mértékben ne támogasson. 

Csak az a fontos itt, hogy semmi irány erőszakosan el ne 
nyomassék^ lehetetlenné ne tétessék. 

• V. ö. Die Sociále Revolution. 11. I. m. 45. 1. 

POLITIKA. 



1. §. E czim alatt a történelmi materialismus ama 
tanait akarjuk megyizsgálni, melyek a társadalom haladását 
irányító erőkre és eszközökre vonatkoznak. Ha a köztulajdon 
lesz az a központ, a mely körül a jövő társadalma ki fog 
jegeczesedni : kérdés, mily erők fognak annak kialakulásában 
közreműködni? Mi lesz a haladás útja? Mik lesznek a küz- 
delem eszközei a régi és az uj rend között? Mi az állam 
és a társadalmi körök helyes feladata a Tárható átalaku- 
lásokkal szemben? 

2. §. Marx ezekkel a kérdésekkel is csak mellékesen 
foglalkozott. Felfogásai e tekintetben nagy átalakuláson mentek 
keresztül. Állásfoglalása pályája kezdetén annyira elüt későbbi 
nézeteitől, hogy nem ismernénk belőle rá a revolutio rettegett 
Marx-jára. 

„A Hegeli jogbölcselet kritikájához*' ezimü befejezetlen 
művében még teljesen ideológiai alapokon áll. 

Mily különös ellentétben van pl. a történelmi materia- 
lismus az egyént és öntudatát teljesen megvető fölfogásával, 
mely az egész történelmet lélektani hatások figyelembe vétele 
nélkül akarja fölfogni, ez a hely: >A kritika fegyvere ter- 
mészetesen nem pótolhatja a fegyverek kritikáját, az anyagi 
erőt anyagi erővel kell megdönteni^ de az elmélet is anyagi 

erővé válik, mihelyt a tömegeket magával ragadja. Az elmélet 
képes magával ragadni a tömegeket, mihelyt ad hominem 
demonstrál és ad hominem demonstrálj mihelyt radikálissá 
lesz.t * 

Vagy: • . . . . mihelyt egyszer a gondolat yilláma 
alaposan belecsapott ebbe a naiv népies talajba, végbe fog 
menni a németeknek emberekké való emancipatiója.« ** 

Mily kevéssé ismernénk rá későbbi amoralismnsára, 
mely jót és rosszat, igazságot és igazságtalanságot nem ismer 
a történelemben s mely az ethikai motivnmokat csak nyárs- 
polgár moralisták sopánkodásainak tartja, pl^ ezekből a 
helyekből : 

»Csak a társadalom általános jogai nevében tarthat 
igényt egy bizonyos osztály az általános uralomra.!*** 

Vagy: »Hogy egy osztály par excellence a felszabaditás 
osztálya legyen, kell, hogy viszont egy másik, a leigázás 
nyilvánvaló osztálya legyen, tf 

A felszabaditó osztály pedig az, »mely magát, hacsak 
pillanatnyilag, a néplélekkel azonositja.« ff 

Látni fogjuk, hogy a fiatal Marx e gondolatai közül 
számos uj életre kel a socialismus ujabb áramlataiban. 

A történelmi materialismus Marx-J2i> egészen másként 
vélekedik : » Csak a dolgok olyas rendje mellett, a hol nem 
lesznek többé osztályok és osztályellentétek, fognak a társa- 
dalmi fejlődések megszűnni politikai forradalmak lenni. Addig 

* V. ö. Zur Kritik der Hegelschen Bechtsphüosophie, Stuttfart, 
1902. Gyűjteményes kiadás. 392. 1. 
** V. ö. U. o. 898. 1. 
*** V. ö. ü. o. 395. 1. 

t U. o. 935. 1. 
tt ü. o. 396. 1. 

a társadaloTD minden általános átalakulásának előestéjén a 
társadalmi tudomány utolsó szava mindig ez lesz: Harcz 
Tagy halál; véres küzdelem vagy megsemmisttlés. így van 
a kérdés megmásithatatlanul feltéve t (George Sand).* 

3. §. A történelmi materialismns politikáját tüzetesebben 
szintén Engels világitotta meg. Dühring elleni polémiájában 
azt a kérdést veti fel, hogy miért törnek elő korunkban oly 
erővel a socialis küzdelmek? Ez onnan jön, hogy vugy a 
modem kapitalista termelési mód által létrehozott termelési 
erők, mint a javak eloszlásának áltaáa megteremtett rend- 
szere, magával ezzel a termelési móddal égető ellentétbe 
jutottak, még pedig olyan fokban, hogy a termelési és a 
jövedelemeloszlási mód gyökeres átalakulásának kell végbe- 
mennie, mely minden osztálykülönbséget megszüntet, mert 
különben az egész modem társadalomnak el kell pusztulnia. 
Ezen a kézzelfogható anyagi tényen, mely magát a kizsák- 
mányolt proletárok fejeiben ellenállhatatlan szükségszerű- 
séggel többé-kevésbbé tiszta alakban feltolja — ezen, nem 
pedig eme vagy ama könyvmoly vélekedésein a jogról és a 
jogtalanságról, alapszik a modem socialismus győzelmi 
öntudata.*** 

Még világosabban mutatja fölfogását következő helye: 
»A történelem materialistikus fölfogása abból a tételből indul 
ki, hogy a termelés, és a termelés után, a termelés kicseré- 
lése, minden társadalmi rend alapja ; hogy minden történel- 
mileg fellépő társadalomban a javak eloszlása és vele együtt 
a társadalmi tagozódás osztályokba és rendekbe a szerint 
irányul, hogy mi és miként termeltetik és a termelt dolgok 

• V. ö. Misére de la philosophie, Réponse á la phüosophie de la 
misére de M. Proudhon, Paris, 1891. 248, 244. 1. 
•• V. ö. I. m. 162. 1. 

Dr. Jászi: A történelmi materíalismus. 8 

hogyan cseréltetnek ki. Ennélfogva minden társadalmi vál- 
tozás és politikai felforgatás utolsó okai nem az emberek 
fejeiben keresendők, növekedő belátásukban az örök igaz- 
ságba és jogosságba, hanem a termelési és kicserélési mód 
változásaiban; nem az illető kor bölcseletében, hanem gazda- 
ságában. A felébredő belátás, hogy a létező társadalmi beren- 
dezések esztelenek és igazságtalanok, hogy ész ostobasággá-, 
jótétemény kinlódássá lett, csak jele annak, hogy a termelési 
módszerekben és csereformákban teljes csendben változások 
folytak le, melyeknek a korábbi gazdasági feltételekhez szabott 
társadalmi rend többé nem felel meg. Ezzel egyszersmind 
az is meg van mondva, hogy a felfedezett bajok megszün- 
tetése eszközeinek szintén magukban a változott termelési 
viszonyokban — többé-kevésbbé kifejlődve — kell létezniök. 
Ezeket az eszközöket nem a fejből kell kitalálni, hanem a 
fej segitségével a termelés adott anyagi tényeiben kell fel- 
fedezni, t* 

Az állam keletkezéséről irt munkájában ezt a már idézett 
kijelentést teszi: » Addig, mig az elnyomott osztály, tehát 
a mi esetünkben, a proletariátus még nem érett meg önmeg- 
szabaditására, addig többségében a fennálló társadalmi rendet 
az egyedül lehetségesnek fogja tartani és politikailag a kapi- 
talista osztály farkát, legszélsőbb balszárnyát fogja képezni. 
Abban a mértékben, melyben önemancipatiójára megérik, 
abban a mértékben szervezkedik, mint önálló párt választja 
meg saját képviselőit* és nem a kapitalistákéit. Az általános 
szavazati jog igy a munkásosztály érettségének mértéke. 
Több nem lehet és nem is lesz a mai államban ; de ez elég 
is. Azon a napon, midőn az általános választási jog thermo- 

• V. ö. I. m. 286. 1. 

méterje a munkásoknál. a forrpontot fogja mutatni, jól tudják 
ők is, a kapitalisták is, hogy hányadán vannak.!* 

Mindezen tanok alapja Marx gazdasági nézeteiben rejlik, 
ő szerinte a gazdasági erők teljesen automatikus működéae 
a tulajdon mind nagyobb concentratiójához és a proletariátus 
mind teljesebb elzülléséhez vezet, mely egy társadalmi össze- 
roskadásban végződik, hogy a proletariátust a helyzet 
urává tegye. 

Ebben a fejlődésben a ilumpiges Individuum* nem 
tehet semmit. A társadalom-kutatóra teljesen közömbösek 
érzelmei és gondolatai, melyekkel ezen elkerülhetetlen fejlő- 
dést kiséri. A socialismus feladata legfeljebb annyi lehet 
ezen kosmikus erőkkel szemben, hogy haladásukat gyorsitsa : 
tehát a tulajdon összpontosulását elősegitse, a kis- és közép- 
birtokok és üzemek pusztulását előmozditsa, hogy igy az 
elkerülhetetlen társadalmi összeroskadást siettesse. 

Ezek a nézetek még ma is képviselőkre találnak. így 
Loria is (leszámitva egy-egy habozó megjegyzését) az egyén 
munkájának és a tömeg törekvéseinek, az állam politikájának 
nagyon csekély szerepet tulajdonit a történelemben, minthogy 
mindezeket a gazdasági erők elkerülhetetlen fejlődése szabja 
meg, melyben az emberek alig többek automatáknál. 

A disputákat az állam beavatkozásáról és az egyéni 
'szabadságról teljesen meddőknek tartja, minthogy az állam 
politikáját kizárólag a gazdasági erők szabják meg. Az 
állam • organikusan képtelen* a gazdasági rendet megvál- 
toztatni. ** 

• V. ö. I. m. 182. I. 

** V. ö. Le basi stb. I. m. 413., 414. oldalait : .impotenza organiea 
dello stato a modificare il sistema economico.'' 

A társadalmi fejlödéB is természeti productum » minden 
emberi visszahatás daczára, i * 

4. §. Ezek a helyek és nyilatkozatok kétségtelenül nem 
fedik egymást. Legeztrémebb álláspontokat Marx és Loria 
felfogásai tartalmazzák. Náluk a fejlődés csaknem teljesen 
automatikus* Ugy érzik, hogy a gazdasági erők kosmikus 
erők, melyekkel szemben az ember tehetetlen; legfeljebb 
öncsalás vagy morális megnyugtatás, ha cselekszik és a dolgok 
rendjét megváltoztatni véli. 

Engelsnél már vészit ez a felfogás merevségéből. Az a 
tétel, melyben az általános választási jogot az osztály harcz 
thermometerének mondja, már közelebb áll a socialismus 
ujabb tanaihoz. De ez a hely is homályos, hisz nem áll 
ellentétben az automatikus fölfogással. Egyszerűen a gazda- 
sági fejlődés bizonyos fokán az általános választási jog meg- 
jelenik, ugy mint a virág a növény fejlődésének bizonyos 
fokán. Loria kifejezetten igy is magyarázza az összes jogi 
és erkölcsi áramlatok kialakulását. Ferraris nagyon helyesen 
lobbantja szemére, hogy Loria számos generatio megfeszített 
szellemi és erkölcsi munkáját nem akarja észrevenni, csak 
egyszerűen konstatálja : ime ! pl. a tőke ilyen fejlődési fokán 
előáll az egységes Olaszország. Elfelejti, hogy mennyi agy- 
megfeszités, mennyi vér, mennyi szónoklat, mennyi irás folyt 
le addig, mig a tőke lama bizonyos fejlődési fokát előállt. 

A történelmi materialismus gondolkodóit két tünemény 
ejti zavarba, melyek egymással ellentéteseknek látszanak s 
az ellentétet eloszlatni nem tudván, ugy segitenek magukon, 
hogy az egyik tünemény realitását tagadásba veszik. 

Az egyik oldalon ott áll a determinismus princípiuma, 
mely az egyéni önkényt a világrendből kizáija, mely az 

• V. ö. I. ni. 415. 1. 



117 



emberi dolgokat is beilleszti a mindenség törvényszerűségébe. 
Ott áll a tény, hogy a történelmet, mint egy törvényszerű 
eseménysort fogva f^l, meg van a törekvés és a lehetőség 
arra, hogy mind teljesebb betekintést nyerjünk az emberi 
dolgok folyásába, mind inkább képesek legyünk a jövő fejlő- 
dési irányát meghatározni. 

A másik oldalon nem kevésbbé világos az a tény, hogy 
ugy saját cselekvőségünk, mint a tömeg cselekedetei bizonyos 
lélektani folyamatokon alapulnak ; hogy minden tettünket 
valamelyes gondolkozás előz meg, mely annál észrevehetőbb, 
minél szokatlanabb a lépés, melyet elkövetni akarunk ; hogy 
minden uj elhatározást ezen a töprengésen kivül érzelmeink 
vibrálása kiséri. Szóval, hogy minden tettünket és annál 
intensivebben, mentől ujabb és szokatlanabb az elhatározás, 
azon tényezők munkája előzi meg és kiséri, melyeket a lelki 
élet tényeinek nevezünk. 

A tények ezt a sorozatát a történelmi materialismus 
emberei a világ törvényszerű rendjével összeegyeztethetet- 
lennek tartották és azt hitték, hogy csak akkor, ha a jelen- 
ségek ezen körétől eltekintenek, ha azt jelentéktelen illusió- 
nak minősitik, juthatnak el megnyugtató tudományos ered- 
ményekhez. 

Honnan a psychikai momentumok ez az alábecsülése, 
ez a mellőzése? Kétségtelen, — legalább a német gondol- 
kodóknál — hogy e tünemény, mint a spiritualismus, külö- 
nösen a hegeli dialektika reactiója fogható fel. A gazdasági 
jelenségek alapos kutatói előtt az eszmék független és egyedüli 
realitása, a külvilág letagadása, az eszmék mystikus átalaku- 
lása stb. joggal oly szörnyen absurd, a kutatást annyira 
meddővé tevő dolognak tűnt fel, hogy a spiritualismussal 
szakítva egyáltalán nem akartak lelki életről tudni és az 

ellenkező végletbe, a lelki életet tagadó materialismnsba 
esaptak át. Hogy az eszméknek önálló létük nincs, hogy a 
ktLlyilág jelenségeitől különvált, eredeti, transeendentalis 
ideák nem léteznek: őket arra a másik végletre ragadta, 
mely elfeledi, hogy mindaz, a mit a külvilág rendjéről 
tudunk, csak idegrendszerünk és annak törvényei szerint kerül 
tudatunkba, hogy idegrendszerünk s igy lelki életünk ép 
oly realitás, mint a külvilág jelenségeinek sorozata, mely 
benne verődik vissza. 

Szóval csak ismételhetjük azt, a mit már más vonat- 
kozásban kifejtettünk, hogy a lelki élet eme alapvető viszonyá- 
ból a külvilághoz logikai szükségszerűséggel következik, hogy 
a történelem és az emberi dolgok minden oly magyarázata, 
mely ezen két jelenségsorozat közül az egyiktől eltekint, 
elkerülhetetlenül hamis vagy tökéletlen lesz. 

S midőn Engels azt mondja, hogy » minden társadalmi 
változás . . . utolsó okai nem az emberek fejeiben kere- 
sendők .... hanem a termelési és a kicserélési mód váltó- 
Szásáiban, nem az illető kor bölcseletében^ hanem gazdaságá- 
ban . . .« az igazságnak csak az egyik felét látja, mig a 
másik homályban marad előtte. Igaza van annyiban, hogy 
észreveszi, hogy az emberi elme önmagából eszméket nem 
termel ; téved annyiban, hogy nem látja, hogy az emberi elme 
többet tesz, mint azt, hogy összefüggéseket megállapit, hanem 
a dolgok rendjébe valami nóvumot is hoz, mely az ő sajátos 
munkája, mely munka folyik az őskor derengő emlékeitől 
máig, mely munka nélkül lezáródnék az emberi haladás. 
Egy példa világosabbá teendi álláspontunkat. A művelődés- 
történészek megállapitották azt a hatalmas változást, melyet 
a kőbalta feltalása okozott a gazdasági viszonyok régi rend- 
jében. Az első ember, ki magának kőbaltát csinált, többet 

tett, mint azt, hogy a gazdasági viszonyok ösBzefüggését észre-, 
vette és belátta^ hogy valami a termelési folyamatban hiányzik, 
hanem agya megfeszitett munkájával, kar- és szemizmai fárad- 
ságos működtetésével valami ujat is létrehozott, a mi nem 
volt meg a dolgok külső rendjében, valami nóvumot, mely a 
fájdalmas hiányérzetet a kielégi tés örömével váltotta fel. 

A viszonyok adott rendje nélkül kétségtelenül nem 
jött volna létre a kőbalta; de ép oly kétségtelen, hogy az 
emberi idegrendszer fáradságos munkája nélkül sem. 

Kőbaltát csinálni, mocsarakat levezetni, villámháritót 
felállitani pedig lényegében és socialis szerepében ugyan- 
olyan munka, mint az életbiztositás tervét kigondolni, mint 
a termelési eszközök államositását javasolni, mint a mun- 
kásokat szervezni, mint általános strike-et organizálni. Más 
szavakkal: ama gazdasági erőket, melyek automatikus 
munkájától vár mindent a történelmi materialismus régi 
iskolája nem valami még ismeretlen kosmikus erő hozta 
létre, (mint pl. egy földrengést) hanem a kültermészet és 
az emberi idegrendszer közös munkája. 

A hol az ember ez a munkája szünetel, beáll szükségkép 
a tespedés ; a hol ez a munka a legkitartóbb, a leglázasabb, 
a legkiterjedtebb — mint a civilisatio vezető országaiban — 
ott leggyorsabb a haladás. 

Nyilvánvaló, hogy a lelki élet ilyen bevonása az 
események magyarázatába a determinismus elvét nem zárja 
ki. Hogy a történelmi fejlődés bizonyos fokán mi érhető el, 
az a külviszonyok rendjétől ^és az idegrendszer fejlődési 
állapotától függ. Az álláspont nem lesz kevésbbé determinista 
az által, hogy az idegrendszer munkáját is számbaveszszük, 
csak automatikusból organikussá lesz, mely puszta anyagi 
magyarázat helyett az anyag és az erő kölcsönhatásáról beszél. 

Ennek a megismerésnek gyakorlati hordereje is van, egy 
ujabb determináló szempontot ad cselekvőségünknek: a quietis- 
mus és a tehetetlenség álláspontja helyett azt hirdeti, hogy cse- 
lekvőségünkbe idegrendszerünk minél nagyobb, megfeszitettebb^ 
állandóbb munkáját kell belefektetni, mert igy eredménye- 
sebb lesz hatása a külviszonyokra és az események alakulására. 

5. §. A történelmi materialismus ezt a következtetést 
mindinkább magáévá teszi, bár nagy mesterei alapfölfogásának 
lélektani következetes bírálatába tudtunkkal senki sem 
bocsátkozott. Bernstein sem. 

ugyan Kant nyomain igyekezett a történelmi mate- 
rialismus ismerettani fundamentumait reformálni, de véle- 
ményünk szerint ily irányú törekvései nem voltak szerencsések, 
csak homályossá és kétértelművé tette, a mi benne világos 
és szilárd volt: az iskola tudományos determinismusát és 
megvetette a socialismus nZurück auf Kanta nevű mozgal- 
mának alapját, melyben a német szőrszálhasogatás és a 
feléledt spiritualismus kedvükre bölcselkedhetik ki magukat. * 

Ez a kritika azonban nem vonatkozik Bernstein egész 
működésére és legkevésbbé arra a mozgalmára, mely a 
socialismus reform-szárnyát hozta létre s melynek jelentőségét 
és némely igazát lesz alkalmunk még kimutatni. 

Hogy a történelmi materialismus megalapítói merő 
mechanismusától eltér és az ember munkáját, törekvéseit, 
ideológiáját mind jobban figyelembe veszi és a haladás nélkülöz- 
hetetlen tényezőjének tartja : az nem egy igazabb elméleti 
alapfelfogás uttörésének tulaj donit ható, hanem az iskola 
praktikus érzékének, mely a nyilvánvaló tényekkel szemben 
nem akar makacsul a helytelen theoriához ragaszkodni. 

• Bizonyítékul szolgálhat erre Kari Vorlünder „Die neukaníische 
Bewegung in Socialismua* czimü füzete. Berlin, 1902. 

Ez első sorban Bernstein mozgalmára igaz. Az eszmei 
rugók szerepe (belátás, propaganda, erkölesi tekintetek, 
műveltség stb.) mozgalmuk történetében oly szembetűnő, 
oly hatalmas volt, hogy azzal szemben nagy elfogultság volna 
az automatikus rugókhoz hü maradni, kivált oly kitűnő 
praktikus érzékű politikusnak, mint Bernstein. 

Nem kell azonban azt gondolni, hogy a socialismus 
régi traditióinak örököse, az orthodoxnak és dogmatikusnak 
mondott anyapárt, melynek Kautsky a vezére, teljesen elzár- 
kóznék ezekkel a tényekkel és belátásokkal szemben. 

Mi legalább ugy látjuk, hogy Kautsky és Bernstein 
között az ellentétek kisebbek, mint a hogy rendszerint gondolni 
szokták. Inkább modorukban, érzelmeikben különböznek. 
Bernstein kritikus elme, ki kérlelhetetlenül tárja fel mestereik 
tévedéseit. Kautsky szintén látja e tévedéseket (legalább sokakat 
közülök) s azokat kijavitani is igyekszik, de lehetőleg ugy, 
hogy mestereik csalhatatlanságának hite megmaradjon a 
pártban. A római praetor munkájára emlékeztet, ki uj jogot 
adott, a régi jog örök és változatlan voltának fíetiója mellett. 

6. §. Az ideológiai rugók fontosságát egyre jobban 
elismerik a történelmi materialismus emberei. Nem is csoda. 
Nem látott még mozgalmat a világtörténelem, mely oly 
hatalmas eszmei fegyvertárral dolgozott volna, mint a modem 
socialismus. Képviselői mind jobban belátják azt a széles- 
körű nevelési problémát, mely a socialismus alapfeltétele. 
Kautsky pl. a socialista német-állam közoktatási budget-jét 
a jelenlegi hadi budget kétszeresére teszi. 

Az a tudat, hogy minden haladás csak a nagy nép- 
tömegek testi, szellemi és erkölcsi felemelésétől várható, 
általános lett. A „Verelendungstheorie'' hitelét vesztette. 
Visszaút asitj a Bernstein, a ki azt vitatja, hogy a tények 

— ellentétben Marx tanaival — a birtokosok számának szapo- 
rodását mntatják, a középosztály elpusztulásáról mit sem 
tudnak, a gazdasági összeomlást yalószinüvé nem teszik, a 
munkásosztály értelmi és anyagi erejének emelkedését 
bizonyítják.'*' De visszautasítja Kautsky is, a ki pedig ezen 
tényeket elismerni nem akarja: »Mi socialisták mindnyájan 
egyek vagyunk abban, hogy a kapitalista termelési módot, 
ott a hol magára hagyatik, a physikai nyomor növekedése 
kiséri; de nem kevésbbé abban is, hogy már a mai társa- 
dalomban a munkásosztály szervezése és az államhatalom 
beavatkozása képesek ezt a nyomort korlátok közé szorítani ; 
végre egyek vagyunk abban, hogy a proletariátus emancipatió- 
ját nem növekedő elzüUésétől, hanem növekedő erejétől 
várhatjuk*.** 

Ha Kautsky igy, Beryxstein még világosabban beszél: 
». . . . ismételten kijelentettem, hogy a soeialismus meg- 
valósítását nem a munkásosztály növekedő elzüUésétől 
várom, hanem kulturigényei fokozódásátál, növekedő belátá- 
sától a társadalmi összefüggésekbe és egy egész sereg más 
factortól, melyekkel szemben az a jövedelem-mozgalom, 

* Az ezen gazdasági kérdésekben Kautsky és Bernátéin között 
lefolyt érdekes vitát illetőleg nem lehet e dolgozat feladata állást foglalni. 
Csak benyomását és nem Ítéletét fejezi ki a szerző, midön Vandervelde 
véleményét tartja helyesnek ezekben a kérdésekben : ,A társadalmi 
termelőképesség óriási előhaladása visszahat.— daczára a kétségbeejtően 
számos kivételeknek — az általános jólétre ; növeli, bizonyos mértékben, 
a napszámok és fizetések átlagát; de még sokkal nagyobb mértékben 
előmozditja a vagyonok központosulását a nagytőkések javára : a XIX. 
század nemcsak a munkások százada volt ; a milliardaire-ek századának 
is fogják nevezni.* (V. ö. Le colUctiviswe, I: m. 101. 1.) 

•• V. ö. Die Sociale Revolution. I, Socialreform und sociale Revo- 
lution. Berlin, 1902. 21—22. 1. 

mely a szász adóstatisztikából szól hozzánk, semmikép sem 
lehangoló és semmiféle socialista követelményt nem czáfol 
meg. Megczáfolja a felfogást a növekedő elzüUésről, nem 
mutat semmit egy közeli gazdasági összeroskadáaból, de azt 
sem mutatja semmiképen, hogy a munkásosztály gazdasági 
és jogi helyzete már ma tűrhetően kielégitő, hogy a termelési 
rend okos és czélszerü, hogy az általános jóllét elérte azt a 
fokot, mely a technika adott helyzetében lehetséges volna*."*^ 

Hasonló, minden kételyt kizáró módon nyilatkozik 
Vandervelde is: t Szükséges, hogy önmagukra gyakorolt 
állandó erőmegfeszités utján (a munkások) szellemi és erkölcsi 
erejüket reményeik magaslatára emeljék és kifejlesztve a 
munkásosztály szabad és spontán szervezetét, nemzedékeket 
készítsenek elő, melyek érettek legyenek a társadalmi munka 
köztársasági szervezetére. Egyszóval szükséges, hogy a 
socialista gondolat áthassa az összes intézményeket, behatol- 
jon minden agyba, feloldjon minden akadályt*.** 

Nyilvánvaló ezekből a helyekből, hogy a történelmi 
materialismus mindinkább tisztába jön azzal, hogy a gazda- 
sági erők automatikus működése a jövő állam kialakítására 
nem elegendő, hanem ahhoz az emberi elme állandó mun- 
kája, fokozott belátása szükséges. 

7. §. A történelmi materialismus régi iskolája az eszmei 
erők mellett a morálisokat is csaknem teljesen lenézte. 
A morálban csak a gazdasági rend szükségszerű vissza- 
verődését látták az egyének érzelmeiben és nem vették 
észre annak nagy socialis hatását, mely abban áll, hogy az 
egyént lemondásra ösztönzi a közösség érdekei kedvéért, 
hogy tömegeket az emelkedettség oly fokára tud helyezni, 

• Y. ö. Zur Geschichte etc. I. m. 419. 1. 
** V. ö. ,Le collectivisme. I. m. 233. 1. 

melyre különben sohasem jutottak volna el, hogy ellátja a 
társadalmat a haladásra mindenkor szükséges martyrokkal. 

Még Loria sem ment ezen félszegségtől. ő a morálban 
csaknem kizárólag azt a hypnotizáló szert látja, melylyel az 
uralkodó osztályok a leigázottakat a rájuk nézve oly káros 
világrend eltűrésére birják, másrészt azt a féket, mely az 
uralkodók önzésének némi határt szab. Kétségtelen, hogy a 
cselekvési szabályok óriási tömegében, melyet a moral-kodex 
tartalmaz, ilyen jellegűek is vannak; de viszont az is két- 
ségtelen, hogy az erkölcsi szabályok egy tetemes része már 
most — és ez minden korban igy volt — egy jobb és igaz^ 
ságosabb rend érdekében küzd, egy jobb és igazságosabb 
rend érdekében tömöriti, egyesiti és forralja fel az érzelmeket. 

Az erkölcsi erők alábecsülése, azoknak mint tquantité 
négligeablec feltüntetése, azoknak filiszterekül való kikiáltása, 
kik bennük hisznek, korunk egyik érdekes jelensége és vele 
gyakran éppen a legmélyebb gondolkodóknál és hozzá a leg- 
finomabb erkölcsi érzékű embereknél találkozunk. 

Ennek a jelenségnek számos oka lehet. Az egyik a 
liberalismus tévedése, mely mindent az emberi természet 
megnemesbedésétől, az altruismus erősbödésétől, az uralkodó 
osztályok növekedő könyörületességétől várt. A történelem 
számos borzalmas lapja megczáfolta ezt a hitet. És ezek a 
lapok oly borzalmasak voltak, hogy szemlélői elfeledték 
vagy nem vették észre azokat az elszórt sorokat, melyek 
igenis az emberi természet lassú, de nyilvánvaló megnemes- 
büléséről tanúskodtak. Nem a humanitárius intézményekre 
gondolunk itt, mert ezekkel szemben nem lehet az ember 
elég skeptikus, hanem gondolunk azok egyre növekedő szá* 
mára, kik az uralkodó társadalmi osztályokból az elnyomottak 
ügyének előharczosai lettek s azokra az egyre fokozódó és 

erősbülő érzelmekre, melyek magukban az uralkodó osztá- 
lyokban a demokratikus és egyenlőségi mozgalmakat támo- 
gatják, melyek oly nyilvánvalók, hogy Benjámin Kiddet egy 
teljesen hibás elméletre, a vallás altruismust termelő erejének 
tanára ragadták. 

A morál tagadásának egy másik oka, bizonyos lélektani 
kiindulási pontok helytelenségében, vagy helyes kiindu- 
lási pontok téves keresztülvitelében áll. Ezen elméletek 
legkirivóbb alakja régi keletű és már a »homo homini 
lupusc tételben feltalálható s melyet a modernek az taltru- 
ismus organikus lehetetlenségei avagy »élni annyit tesz, 
mint ölnie czimii megdöbbentő hangzású tételekben szoktak 
kifejezni. Talán lesz alkalmunk ezekkel az elméletekkel egy- 
szer a hozzá szükséges keretekben leszámolhatni. E helyen 
csak egy tényt kivánunk feljegyezni és egy következtetést 
hozzáfűzni. 

Nyilvánvaló, hogy igen nagy azok száma, kik ma már 
embert ölni nem képesek (természetesen nem gondolva itt az 
önvédelem esetére). Történelmi adataink vannak rá, hogy a vég- 
szükségben, az éhhalál kinjai között vergődő emberek nem voltak 
képesek az utolsó »rationalis« eszközhöz nyúlni és egymást 
leölni. Az nélni annyit tesz, mint ölnii igazság tehát csődöt 
mondott olyan körülmények között^ midőn az az élet-halál kérdése 
volt. A civilisatio igenis képes volt az emberi természetet 
ugy átgyúrni, hogy inkább elpusztul, semmint embertársát 
megölje. Pedig tudjuk, hogy ez nem volt mindig igy. Szinte 
történelmileg kimutatható az emberi élet egyre növekedő 
megbecsülésére. S ha ez igy van, ha egyre nagyobb szám- 
ban vannak emberek, kikre nézve a gyilkosság — ez a 
múlt történelmében oly közönséges dolog — biológiai kép- 
telenség, ugyan mire való gúnyosan mosolyogni minden 

nemesebb emberi cselekedet hallatára és igyekezni azt yissza- 
yezetni valami t organikust aljasságra s az öröm és a fájda- 
lom alaptermészetét félreismerve azt vitatni, hogy a mások 
érdekében tett cselekedet nem foglalhat helyet az emberi 
természet örömtárában. Mert igaz az, hogy az ember csele- 
kedeteit az örömök keresésének és a fájdalmak elháritásának 
alaptendentiája határozza meg. De az is igaz, hogy az egész 
civilisatio munkája oda irányult, hogy megváltoztassa az 
emberek öröm- és fájdalom-skáláját. Sajnos, meg kell eléged- 
nünk itt a problémák ilyen fogyatékos körülhatárolásával 
és tárgyunkra visszatérve konstatálhatjuk, hogy a történelmi 
materialismus emberei a socialismus erkölcsi oldalát egyre 
világosabban észreveszik. 

Igen jellemző, hogy még a régi erkölcstagadók is 
munkáikban a legsűrűbben használják a » kizsákmányolást, 
a »Erautjunker« és hasonló kitételeket, melyek egészen 
határozott erkölcsi Ítéleteket tartalmaznak és az amoralista 
Loria csodálkozik, hogy Schmoller pirulás nélkül tudta 
védelmezni a kapitalisták egy ujabb merényletét a mun- 
kásokkal szemben. 

Az ujabb iskolák, a socialismus reformszárnya, mind- 
ezeket belátják s nagyon tudják méltányolni az erkölcsi erők 
jelentőségét mozgalmukra ugy az uralkodó osztályoknál, 
mint a maguk táborában. 

Bernstein ezek a helyei nagyon hangosan beszélnek : 

•Van olyan érdek is, mely az illető élet-hivatási 
csoporton tul megy, az osztály érdeke és ennek megoltal- 
mazása sok tekintetben legalább ideiglenes feláldozását 
követeli az egyéni előnyöknek. Ekként az az érdek, melyet 
a Marx-féle socialismus feltételez, már előzetesen egy socialis 
vagy ethikai elemmel .van ellátva és ennyiben nemcsak 

szellemi, hanem erkölcsi érdek is, ugy, hogy az erkölcsi 
értelemben vett idealitás is benne feltalálható*.* Finom 
megjegyzése az is, hogy erkölcsi felháborodás a nMehrwerth^ 
miatt nem egyidejű a bérviszony gazdasági tuléltségéveh ** 

Még határozottabb ez a kijelentése : 

»Az igazságosság . . . még ma is igen erős motivum 
a socialista mozgalomban, mint a hogy általában nem fordul 
elő állandó tömegmozgalom erkölcsi rugó nélkül. Sokszor 
megállapított tény az, hogy a socialista mozgalom leg- 
tevékenyebb elemei, a munkásosztály és a többi néprétegek 
azon elemeiből kerülnek ki, a kik, hogy egy közkeletű 
kitételt használjunk »legkevésbbé szorultak rá«, emberekből, 
kik a jelenlegi társadalmi jövedelemnek, az ismert minta 
szerinti, egyenlő felosztása mellett egyelőre csak veszíthet- 
nének «.*** 

Igen szerencsésen utal az anti-socialista Ferraris arra, 
hogy ép a modern socialisnius egy egész sereg oly vezetőre 
talált, kiket nem saját érdekük hozott a mozgalomba, ügy 
is van: a dúsgazdag Lassalle lehetett volna ünnepelt szalon- 
hős és Marx a száműzetés és a nyomor helyett a philosophia 
egyetemi kathedráját választhatta volna. 

8. §. Az eszmei rugók és az erkölcsi tekintetek várható 
szerepe a társadalom fejlődésében inkább elméleti kérdés. 
Az emberekben még sokkal csekélyebb a tudományos érzék, 
semhdgy az erre a kérdésre adott válasz őket cselekvőségükben 
nagyobb mértékben befolyásolhatná. 

Sokkal életbevágóbb azonban az a kérdés, melyhez 
most fordulnak és a mely az elméket sokkal jobban foglal- 

• V. ö. Zur Geschichte stb. I. m. 270. 1. 
•* V. ö. Ugyanott. 280. 1. 
••• V. ö. Ugyanott. 281. 1. 

koztatja és sokkal tüzesebb vitákra hevíti, mint az előbbi. 
A probléma igy formulázható: Mi a proletariátus szükséges 
útja az uj coUeotiv állam elérésére? Forradalmi tény, mely 
őt egyszerre a politikai hatalom birtokába juttatja, avagy 
reform-munka, mely lassú politikai és társadalmi ujitások 
utján előkésziti és kiépiti a viszonyok uj rendjének fő kör- 
vonalait, még a jelen társadalom kereteiben. 

Vagy két szóval, mint Kautsky legújabb füzeteiben teszi : 
Reform vagy revolutio P 

A kérdés jelentősége óriási. A Bernstein-féle reform- 
munka éppen ehhez a problémához fűződik. De a kérdés 
már régen nem kizárólag theoretikus többé. A kik napjaink 
történetét figyelemmel kisérik, emlékezni fognak rá, hogy a 
socialista mozgalom vezető országaiban ez a kérdés az, 
melyen a socialista párt, ha ketté nem is szakadt, de a mely 
benne nagyon érezhető áramlati különbségeket teremtett, 
^gy bogy végbement a párt azon különzékülése, mely reform- 
szárnyát hozta létre. 

Nyilvánvaló, hogy mindenekelőtt a reform és a revolutio 
szó azzal az értelmével kell tisztába jönni, melyet nekik itt 
tulaj donitanunk kell. 

Hogy a fokonként való reform alatt Bernsteinék mit 
értenek, azt maga Kautsky összefoglalta oly világos praecisi- 
tással, hogy nem tehetünk jobbat mint itt idézni : 

»yan egy sereg politikus, a ki azt tartja, hogy csak egy 
osztály despotikus uralma teszi a forradalmat szükségessé; a 
demokratia által az feleslegessé lesz. 

És annyi demokratia, a mennyi szükséges, hogy a 
békés, forradalommentes fejlődést lehetővé tegye, már minden 
kulturországban megvan. 

Mindenütt lehetséges fogyaszt&si szövetkezeteket alakítani, 
melyek kiterjedésük esetén az össztermelést is kezükbe veszik 
és igy lassan, de állandóan a kapitalista termelést az egyik 
térről a másikra szoritják. Mindenütt lehetséges szakszerve- 
zeteket létesíteni, melyek a kapitalista hatalmát üzemében 
megszorítják, az absolutismus helyébe az alkotmányosságot 
viszik be a gyárba és igy a lassú átmenetet a köztársasági 
gyárhoz előkészítik. 

Csaknem mindenütt behatolhat a socialdemokratia a 
községtanácsokba, a közmunkákat a munkásság érdekében 
befolyásolhatja, az önkormányzati feladatok körét kibővítheti 
és a községi termelés körének állandó kiterjesztésével a 
magántermelést megszükithetí. Végre a socialdemokratia 
benyomul a parlamentekbe, ott mindig több befolyásra tesz 
szert, egyik social-reformot a másik után keresztül visz, a 
kapitalisták hatalmát a munkásvédelmi törvényhozás utján 
megszorítja és egyidejűleg mindjobban kibővíti az állami 
productio körét az által, hogy a nagy egyedáruságok államo- 
sítására törekszik. Ekként, már az adott talajon, lassanként, 
minden rázkódtatás nélkül, a kapitalista társadalom belenő 
a socialistába, a politikai hatalom forradalmi meghódítása a 
proletariátus által szükségtelenné lesz, az erre való törekvés 
egyenesen ártalmassá, mert nem eredményezhetne egyebet, 
mint ezen lassú, de biztosan végbemenő folyamat meg- 
zavarását.! * 

Persze ez nem a Kautsky álláspontja. Bernsteinnel 
itt a legnagyobb ellentétben látszik lenni, mert ő a reform- 
munka fontosságának elismerése mellett, a dolgok uj rend- 
jének létrehozatalához a forradalmat elkerülhetetlennek tartja. 

• V. ö. Di0 sociale Bevolution. I. m. I. 37. 1. 
Dr. Jászi : ▲ történelmi materialismus. 9 

Az ellentét azonban jóval kisebb itt is, semmint első pilla- 
natra látszik. 

Kaiitsky ugyanis forradalom alatt egészen mást ért, 
mint a mit e szó alatt rendszerint érteni szoktunk. t. i. 
azt a sajátságos elméletet állitja fel, hogy forradalomnak 
csak az a tény tekinthető, hs^ egy addig a politikai ura- 
lomból kizárt osztály azt elfoglalja, vagy, hogy parla- 
mentaris terminológiát használjak, ha egy ilyen osztály 
kormányra jut. Ez a fogalommeghatározás helytelen és 
zavart okozó. Nyilvánvaló, hogy a forradalom jellegét a 
használt eszközök adják meg, nem pedig az eredmény. Véres 
felkelésekkel, terrorismussal az uralkodó osztálytól kikénysze- 
ritett politikai és gazdasági engedmények nyilvánvalóan 
forradalmi tények, daczára annak, hogy az uralkodó osztály 
tovább is uralkodó maradt, mig a politikai jogoktól meg- 
fosztott továbbra is megfosztott. 

Ezzel szemben az alkotmány által megengedett fegyve- 
rekkel kivivott politikai jogok, vagy az uralkodó osztályok 
által önként megadott politikai egyenjogusitás : bármily 
lényeges változásokat idéztek is elő a politikai erők mérle- 
gében, mégsem tekinthetők forradalmi tényeknek. 

így történelmünkből véve példát az 1515. paraszt- 
lázadás kétségtelenül forradalmi tény volt, bár leveretett és 
az elnyomottakat elnyomottabbakká tette, mint valaha ; a 
48-a8 nagy politikai átalakulások ellenben, bár a politikai 
erők lényeges megváltozását eredményezték, nem tekinthetők 
forradalmi változásoknak. Forradalom alatt oly politikai 
küzdelmet kell ezek után értenünk, mely a jogrend által 
el. nem ismert, vagy egyenesen tiltott eszközökkel igyekszik 
a hatalmi erőkben változásokat előidézni. Ha tehát Kautsky 
a reformtervekkel szemben részletesen kifejti, hogy azok 

nem elégségesek magukban, hanem hogy a politikai hatalom- 
nak a proletariátus által való megszerzése is szükséges a 
czélból, hogy eme létrejött uj szerveket és alakulatokat meg- 
felelő sulylyal és erővel fejleszthesse és fokozhassa és hogy a 
szintén, fejlődő tőkerendszert ezekkel szemben gazdaságilag 
egyre kedvezőtlenebb helyzetbe hozza : akkor kétségtelenül 
helyes eszmét javasol, mely a Bernstein-íéle mozgalommal 
ellentétben nincs, de rossz szót használ és szükségtelenül 
zavart okoz, mikor ezt a javaslatát a forradalom szóval 
jelöli meg. 

A politikai hatalom megszerzését és forradalmat aján- 
lani, két teljesen különböző dolog. Bernstein is (ha eszme- 
menetét jól fogtam fel) ép oly súlyt helyez a politikai hatalom 
fokozatos megszerzésére, mint a szervezkedés és a socialis 
nevelés ügyére. Az ő mozgalma annyiban uj, hogy a régi 
jlfara;-féle tanokkal szemben hangsúlyozza, hogy a régi rend- 
szer Marx remélte összeroskadása nem következett be és nem 
fog bekövetkezni és igy nem fog bekövetkezni az sem, hogy 
a proletariátus átmenet nélkül, imo ictu^ a politikai hatalom 
birtokába jusson. És ha a tények erre mutatnak, ugy más- 
részt egy rationalis politikának erre kell törekednie, mert a 
proletariátus ma még nem elég érett, fegyelmezett és kimű- 
velt, az uj társadalmi rend alapzatai és szervei még nem 
eléggé alakultak ki arra, hogy a proletariátus a hatalmat 
pnr et simple kezébe vegye. 

Ebből egy uj taktika következik. A forradalom, ez 
erőszakos, egyszeri és általános expropriatio gondolatával 
fel kell hagyni és arra kell törekedni, hogy a munkásság a 
társadalmi szervezkedés, önképzés és önmegerősités munkáját 
egyre — még pedig fokozódó intensitással és terjedelemben — 
folytatva, egyidejűleg a politikai hatalomért, nem forradalmi 



utón, de a modem demokratiák által megengedett törvényes 
fegyverekkel küzdjön és ezen az utón igyekezzék a hatalom 
birtokába jutni. A forradalmi pártból legyen parlamentaris 
párt. Ez az ut lassúbb, de biztosabb. A munkásság számára 
nemcsak politikai eszköz, de iskola is a politikai és szer- 
vezési érettség ama fokának elérésére, mely kormányra jutá- 
sához szükséges. 

Csak akkor, ha az uj coUectiv tulajdon fővonalaiban 
— a munkásság egyre növekvő szervezetei munkájával — 
már ki lesz fejlődve ; csak akkor, ha a munkásság túlnyomó 
része politikailag és társadalmilag szervezve lesz ; csak akkor, 
ha szellemi és erkölcsi dressura és műveltség egy tetemes 
fokát már elérte: csak akkor lesz képes azokat a rengeteg 
szervezési és átalakítási munkálatokat megvalósitani, melyek 
uralomra jutásával rá várnak. 

Hosszú időre tehát folytassa még a szervezés, nevelés, 
erőfeszítés munkáját, küzdjön mint parlamenti párt oly erő- 
vel, a mint lehetséges a politikai hatalomnak a munkásság 
érdekében való kihasználásáért, kössön szövetségeket és compro- 
missumokat más politikai pártokkal is, ott, a hol ez alap- 
elvei feláldozása nélkül vívmányokra vezethet : de forradalmi 
jelszavaival, taktikájával hagyjon fel, mert az erőszak utján 
idő előtt kicsikart hatalom nem érne semmit, egy ujabb 
összeroskadásra vezetne, miként annak idején a Commune. 

Forradalmi tények, mint sporadikus jelenségek a socia- 
lismus jövő történelmében is előfordulhatnak. Sőt egyenesen 
szükségesek is lehetnek : de a socialista állam végső kialaku- 
lása, fundamentumainak lerakása, a termelés uj alakzatainak 
létrehozatala és azok működtetése nem lehet forradalmi 
tény, hanem csak a hosszú, kitartó, okos és előrelátó poli- 
tikai és gazdasági munka eredménye. 

így Bernstein és gondolata tagadhatatlanul tiszta, hatá- 
rozott, kételyeket hátra nem hagyó.'*' 

Lássuk, mit szól ezekhez Kautsky és milyen mély az 
ellentét közöttük? 

9. §. Kautsky mindenekelőtt ama gazdasági tényeket 
tagadja, melyekre Bernstein nézeteit alapitja. A közép- és 
kisjövedelmek emelkedtek ugyan, a munkásság helyzete 
javult ugyan, de ez a haladás csak viszonylagos, mert ugyan- 
akkor a legnagyobb jövedelmek még nagyobb arányban emel- 
kedtek és a tőke concentratiója kevesek kezében fokozódott. 
A socialismusnak tehát megmaradtak a Marx által megálla- 
pított gazdasági feltételei ; a haladás a socialismus felé tehát 
ezen feltételek egyre fokozódó kifejlődésétől várható.** 

Daczára annak, 'mint láttuk, Kautsky is teljesen szakit 
a » Verelendungstheorie^i'YÚ^ melyet Marx tana félremagyará- 
zásának tart és maga is a proletariátus egyre fokozódó 
erejét tartja szükségesnek. Fődolog azonban a forradalom a 
fent ismertetett értelemben, vagyis a politikai hatalom 
megszerzése. 

Ezen » forradalom* eszközei felől nem tájékoztat a 

* Vandervelde is teljes mértékben felismeri, hogy az átalakulás 
csak lassú és fokozatos lehet : ,A collectivismus tökéletes megvalósitása 
nemcsak ... a munkaeszközök collectiv birtokbavételét jelenti, hanem 
a termelés és a jövedelemelosztás rendjének teljes változását is. Ez az 
átváltozás már terjedebnénél fogva is csak a részleges változások hosszú 
és bonyolult sorozatának lehet az eredménye: ,a mély átalakulások 
nem lehetnének hirtelenek ; a hirtelen átalakulások nem lehetnének 
mélyek/ (V. ö. Le collectivisme. Etc. I. m. 13. 1.) 

** Hogy ama gazdasági vitakérdések mikénti eldöntése a politikai 
taktika kérdésére nem lényeges, abból is látható, hogy Vandervelde, ki 
a gazdasági fejlődés magyarázata tekintetében nagyon közel áll KautslcyYioz, 
a taktika tekintetében Bernstein pártján áll. 

szükséges világossággal. Ebben a kérdésben legjobban látszik 
az az igyekezete, melylyel a régi terminológiát a változott 
belátásokkal szemben is fentartani akarja. Bár visszautasítja 
azt a gondolatot, hogy ez a » forradalom « a régi forradalmak 
eszközeivel vivassék ki, bár szerinte is a jelenlegi óriási 
haderővel való szembeszállás lehetetlen volna, és a »mili- 
tarismns már most csak azzal törhető meg, hogy a katona- 
ság maga megbízhatatlannak mutatkozik, nem pedig az 
által, hogy a felháborodott nép által legyőzetikc,* bár ő is 
kizártnak tartja, hogy egy financiális összeroskadás vezessen 
a i forradalomra* és az általános strike eszközével, valamint 
egy külháboru által okozandó » forradalmi* átalakulásokkal 
szemben igen skeptikus : nem mondja meg és nem indokolja, 
hogy mire való a t forradalom* szó örökös hánytorgatása. 

Pedig Bernstein nagyon is nyilt kijelentéseivel szemben 
igen indokolt lett volna a » forradalom* eszközeinek határozott 
körvonalozása. A czáfolatot nagyon is szükségessé tennék Marx 
hagyományainak védői részéről pl. Bernstein következő nyilat- 
kozatai: » Általában azt mondhatjuk, hogy a forradalmi 
ut (mindig a forradalmi erőszak értelmében) gyorsabb 
munkát végez, a mig oly akadályok lerombolásáról 
van szó, melyeket egy privilegizált kisebbség a socialis 
haladásnak útjába állit, hogy ereje a negativ oldalon van. 

Az alkotmányos törvényhozás ebben a tekintetben 
lassabban dolgozik, ütja rendszerint a compromissumé, a 
szerzett jogokkal való kiegyezésé, nem pedig azok eltörléséé. 
De ott erősebb, mint a forradalom, hol az előítélet, a nagy 
tömeg korlátolt látóköre a társadalmi haladásnak akadályozóan 
útjában áll és ott nyújtja a nagyobb előnyöket, a hol állandóan 

* Y. ö. Die sociale Revolution I. m. I. 49. 

életképes gazdasági berendezések alkotásáról van szó, más 
szavakkal a positiv socialpolitikai munkánál. 

A proletariátus dictat arája ott, hol a munkásosztálynak 
még nincsenek saját nagyon erős gazdasági jellegű szervezetei 
és az önkormányzati testekben való iskolázás által a szellemi 
önállóság magas fokát nem érte el : a klubszónokok és 
irodalmárok diktatúráját jelenti«.* 

Kautsky daczára ennek nem igazolja, hogy ha a forra- 
dalmi eszközök sikerében nem hisz, mire való a » forradalom « 
szóhoz ragaszkodni. Ezt alig lehet mással, mint agitatiorius 
becsével és terroristikus erejével indokolni. »A forradalom 
eszméje az, mely a proletariátus csodálatos felemelkedését 
előidézte legmélyebb lealacsonyitásából és a mely a 19. század 
második felének legnagyobb eredménye*** — mondja Kautsky. 
Ez a megjegyzés tényleg indokolhatja ezen szó agitatiorius 
becsét, de használatát nem indokolhatja akkor, midőn a jövő 
állama kialakulásának eszközeiről tudományosan vitatkozunk. 

Ha igy 'Kautsky a forradalom szavát egészen uj érte- 
lemben használja és a tulaj donképeni forradalmi eszközök 
sikerében maga sem hisz (persze itt mindig és mindkét 
táborban nem sporadikus forradalmakról, hanem a főhatalom 
megszerzéséről forradalmi tény utján van szó) : akkor azt 
kell mondani, hogy Kautsky és Bernstein a forradalmi ut 
tekintetében egy véleményen vannak, egyikük sem bizik benne. 

A politika tekintetében a lényeges eltérés köztük 
másutt van: Kautsky az uj rendet már a közel jövőben 
megvalósithatónak tartja, mig Bernstein ezt csak a távoli 
jövőtől reméli. Ezért Bernstein azt hiszi, hogy a politikai 
hatalom birtoka ma még nem tenné lehetővé az uj rend 

• V, ö. Die Voraussetzungen stb. I. m. 182, 1880. 
•• Y. ö. Die sociale Revolution. I. I. m. 56. 

létrehozatalát. Kautsky azt tartja, hogy igenis ez már a 
jelenben vagy a közel jövőbea lehetséges. 

Természetes ezen felfogási különbségnek messze kiható 
gyakorlati hordereje van. Nyilvánvaló, hogy a szerint, a mint 
az egyik vagy a másik nézet igaz, inkább a politikai 
hatalom megszerzésére, illetőleg inkább a gazdasági és 
társadalmi szervezkedésre kell törekedni ; inkább a reformokat 
a politikai hatalom elnyerése idejére kell kitolni, illetőleg 
fokozatos compromissum-javaslatokat kell elfogadni. 

Az egyiknek a politikai hatalom elnyerése minden: 
a szervezés, a parlamenti munka mellékes. A másiknak: 
iBewegung isi mir alles, Endziel ist nichtsc'*' 

És ha Kautsky a politikai hatalom elnyerése tényét a 
proletariátus által minden áron forradalomnak akarja nevezni, 
akkor a n Forradaloméi vagy % Reform (l igenis égető kérdés. 

10. §. Azok után, a miket az állam eszményéről irt 
tanulmányunk 4. §-ban kifejtettünk, az olvasó érteni fogja, 
hogy mi e kérdésben a Bernstein álláspontját helyesebbnek 
és tudományosabbnak tartjuk. Ezt a véleményünket pedig 
nem azokra a közgazdasági tényekre alapitjuk, melyeket 
Bernstein a Marx-féle tanokkal szemben vitat, a melyek 
körül még mindig heves irodalmi harcz folyik, ugy hogy 
az illető tények kritikai újra áWizsgálása és azoknak egyéb 
adatokkal való összehasonlitása nélkül e kérdésben végső 
Ítéletet mondani elhamarkodottság volna; a mi minket a 
Bernstein felfogásával rokon álláspontra vezet, általános 
lélektani és sociologiai meggondolások. 

A történelmi materialismus jövő állama a társadalmi 
struktúra olyan tökéletes átalakulását tételezi fel, melyet a 
politikai hatalom puszta megszerzésével létrehozni nem 

* Bernstein gzava. 

lehet. Nem arról van itt szó többé, mint a polgárság küz- 
delménél a feudalismus ellen, hogy akadályok lerombol- 
tassanak, a jogok egyenlősittessenek, melyek a polgári termelés 
kész szerveit működésükben megakadályozzák : hanem arról 
van szó, hogy egy uj termelési és szétosztási mechanismus 
megfelelő szervei létrehozassanak. 

A jövő alakulása a positiv alkotások jegyében fog 
lefolyni. És erre a politikai halalom puszta megszerzése nem 
elég, még akkor sem, ha valaki a régi phalanster- tervekre 
gondolna, nem pedig a modern soeialismus szabadságtót és 
önkormányzattól duzzadó centrálisát! ójára. 

Az előbb idézett fejezetben láttuk a feladatok rend- 
kivüli nagyságát és szövevényességét : ezt puszta törvényekkel 
és rendeleiekkel megcsinálni nem lehet, ide rendkivül 
mélyreható, az egész társadalmatalapjaiban érintő uj gazdaság- 
közigazgatási szervek és nevelési berendezések szükségesek. 

A soeialismus problémája legalább is olyan mértékben 
közigazgatási és nevelési mint politikai, 

A belátásos elmélet, mely helyesen ismerte fel az 
emberi észben a haladás egyetlen dynamikai erejét, más- 
részt abba a nagy hibába esett, — Pikler sem ment tőle — 
hogy elfeledte, hogy valamit kigondolni és valamit végre- 
hajtani két rettenetesen különböző dolog. Minden lényegesebb 
társadalmi átalakulás, minden uj intézmény uj működési 
módokat, gyakran uj szellemi és erkölcsi követelményeket 
ró azokra a személyekre, a kik azt végrehajtják. Gyakran 
az egész idegrendszer mélyreható alkalmazkodási átalakulá- 
sáról van szó, egészen ugy, mint egy uj gép nem ritkán a 
munkás egész izomrendszerének uj dressuráját teszi szükségessé. 

És a mi esetünkben nem egy intézménynek, hanem 
úgyszólván az összes intézményeknek reformjáról lévén szó, 

elképzelhető, hogy mily rengeteg alkalmazkodási idegmun- 
kának kell lefolynia, mig a társadalom uj szervei harmo- 
nikus működésbe jutnak. 

Csak két példát akarunk erre felhozni. Az egyik hazai. 
Az ujabb évek szövetkezeti mozgalma arra a tapasztalatra 
vezetett, hogy egy szövetkezet létrehozására — mely tudva- 
levőleg nagyon egyszerű és könnyen áttekinthető gépezet, 
igen szerény szellemi és erkölcsi tulajdonságokat tételez fel 
vezetőitől — egy megfelelő ember szükséges. És rendkívül 
soI: esetben a szövetkezetek nem tudtak megélni, mert ez 
az egy ember is hiányzott. A szakértők szerint ez a szövet- 
kezeti mozgalom fejlődésének legnagyobb akadálya. Nincs 
elég ember. 

De erre azt lehetne felelni, hogy ez nálunk történt, 
hol az emberek szellemi és erkölcsi készsége közdolgokban 
tudvalevőleg minimalis. Másik példánk azonban — melyet 
Bernsteintől veszünk át — Angliából való, a szabad és 
demokratikus intézményeknél fogva nagy szellemi és erkölcsi 
tőkével rendelkező Angliából. 

Tudvalevő dolog, hogy a szövetkezeti termelés ott minő 
rendkívüli eredményeket ért el. j5«rwsíeín szerint a szövetkezetek 
ma több mint százmillió tallérral rendelkeznek, tehát többel, 
mint a mennyit Lassalle az ő szövetkezeti tervéhez szüksé- 
gesnek tartott.* Fejlesztésük azonban nem puszta fínanczialis 
és közgazgasági kérdés. Egyik orgánumuk a „Cooperatire 
News^ 1898 deczember harmadik! száma kereken kijelenti, 
hogy micsoda: »Ne titkoljuk el magunk előtt ... a 
tényt — mert tény — hogy még a jelen órában is a szövet- 

• V. ö. Hegedűs Lóránt érdekes dolgozatát az angol munkás- 
mozgalmakról. (Huszadik Század. 1902 novemberi szám). 

kezeti világban nagyobb a szükséglet több intelligentia és 
derekasság után, mint több pénz után.i* 

És ha ez lokális szövetkezeteknél igy van, mily rend- 
kivüli mértékben növekednének a feladatok, ha a társadalmi 
termelés összességének átvételéről és közvetitéséről volna szó. 

A nehézségek itt tényleg szinte megdöbbentők. Bernstein 
néhány számi tása minden további meggondolásnál hangosabban 
beszél. íme : • . . . . Ezek szerint a mennyiben a 
centralizált üzemforma a termelés és elosztás socializálásának 
előfeltételét képezi, az még Európa legelőrehaladottabb orszá- 
gaiban is csak partialis tünemény, ugy hogy, ha Német- 
országban az állain valamely közeli időpontban minden 
vállalatot, mondjuk mely 20 személynél többel dolgozik, akár 
teljes önüzem, akár részleges bérbeadás czéljából kisajátitani 
akarna, még mindig az iparban és kereskedelemben a vál- 
lalatok százezrei maradnának több mint négy millió munkással^ 
melyeket magángazdaságilag tovább kellene űzni. A mező- 
gazdaságban, ha minden 20 hektáron felüli üzem államosit- 
tatnék, a mire azonban senki sem gondol, több mint öt millió 
magángazdasági jellegű üzem maradna, körülbelül kilencz 
millió munkással. Azon feladat nagyságáról azonban, mely 
az államra vagy államokra az előbb emiitett üzemek átvé- 
telével előállana, fogalmat alkothat az ember magának, ha 
figyelembe veszi, hogy az iparban és kereskedelemben több 
százezer üzemről öt-hat millió alkalmazottal, a mezőgazda- 
ságban több, mint háromszázezer üzemről öt millió alkal- 
mazottal van szó. A belátás, a szakértelem, az igazgatási 
tehetség micsoda bőségével kellene egy kormánynak vagy 
országgyűlésnek rendelkeznie, hogy csak az ilyen óriás-szer- 

* Idézi a ,Vorau8S€tzungen* stb. munkája 108. oldalán. 

vezet legfőbb vezetésének és gazdasági felügyeletének meg- 
felelhessen?*'*' 

A községi igazgatásra való utalás sem sokat változtat 
ezen az eredményen, mert »c8ak egy középnagyságú ipar- 
városra, mondjuk Augsburgra, Barmenre, Dortmundra, 
Hananra, Mannheimre stb. gondoljunk és bizonyára senki 
sem lesz olyan balga feltételezni, hogy az ottani községi 
szervek egy politikai krisis, avagy csak rendes időben is 
képesek volnának ama helyek különbözőnemü gyári és 
kereskedelmi üzleteit önüzembe átvenni és azokat sikerrel 
vezetni. Vagy az eddigi tulajdonosok kezében hagynák meg 
őket, avagy ha ezeket minden áron kisajátítani akarnák, 
kénytelenek volnának azokat valamelyes bérleti feltételek 
mellett munkásszövetkezeteknek átadni. Ekként minden ilyen 
esetben gyakorlatilag a kérdés a szövetkezetek gazdasági erejének 
kérdésére redukálódik*.** 

Persze Bernstein ezen adatait Kautsky helyteleneknek 
s tendentiosusan pessimistáknak tartja. Lehet tényleg, hogy 
a kép, melyet Bernstein fest túlzott és hogy a tőke eentra- 
lisatiója már ma sokkal előrehaladottabb, ugy a hogyan 
Kautsky hiszi. De még ez esetben is a vezetés és a szervezés 
olyan óriási feladatokat ró az államra, melyeket csak meg- 
felelő struktúrák folytonos kiképzésével és begyakorlásával 
lehet megoldani. 

Azt hiszszük ezeket az eredményeket nem lényegesen 
változtathatják meg Kautsky azon elvetései sem, hogy t. i. 
az állam a nagybani gazdálkodás előnyeit élvezné, hogy a 
szervezés munkájában a jelenlegi gyárigazgatókat és trust- 
vezetőket is fel lehetne használni. 

• V. ö. I. m. 86, 87. 1. 
•• V. ö. I. m. 94. 

Az újjászervezés munkájában alig lehetne az expropriált 
kapitalisták buzgóságára számitani, pedig ezekről maga 
Kautsky elismeri, hogy a vezetés és szervezés szerepében 
igen nagy szerepet játszanak, hisz őket — szerinte — a 
gazdasági elfoglaltság annyira igénybe veszi, hogy kulturális 
és politikai munkára nincs idejük."*" 

És ha már a puszta gazdasági kérdés ilyen rengeteg 
feladatokat ró az államra, teljes mértékben elképzelhetjük a 
socialis állam kialakulásának nehézségeit, ha azokra a többi 
problémákra is gondolunk, melyek elől az a termelés álla- 
mositásával nem zárkózhatik el. Már volt alkalmunk kifejteni, 
hogy a termelés államositása, szükségkép egy egész sereg 
más, mondhatnám — a tisztán szellemi productiót leszá- 
mitva — az összes többi socialis működések tervszerű állami 
vezetését elkerülhetetlenné teszi, üj közlekedésügy, uj nevelés, 
uj hadsereg, uj szegényügy, a közegészségügy uj szabá- 
lyozása stb. stb. 

És mindehhez még figyelembe sem vettük azt a két- 
ségtelen tényt, hogy nemcsak intézményi nehézségekkel, 
hanem az emberi természet tökéletlenségeivel, rosszaságával, 
ostobaságával, restségével is számolni keli, melyek egyszerre 
nem tűnhetnek el a világból, sőt a melyek — félő — szokat- 
lan erővel törnének el egy oly társadalmi berendezésben, 
melynél a jelenlegi és századokon át megszokott főfegyel- 
mező és munkára hajtó elem : a kényszer és az éhenhalás 
félelme hiányoznék. 

Mindehhez még azokra a már emiitett nagy feladatokra 
is kell gondolnunk, melyek abban állanak, hogy oly intéz- 
mények hozassanak létre, melyek ujabb osztályuralmat 
lehetetlenné tesznek s kizárják, hogy az uj állam valamely 

• V. ö. Die Sociale Revolution. I. 26. 

osztálya és köre a társadalom által kitartassa magát. Pedig 
ezek az intézmények első sorban a társadalom tagjainak 
megfelelő műveltségétől és politikai s erkölcsi érettségétől 
függnek.'*' 

Mindezek a meggondolások arra az eredményre kény- 
szerítenek, hogy az uj állami rend a politikai hatalom puszta 
megszerzésével nem valósitható meg, hanem, hogy a politikai 
hatalom átvétele csak akkor lehet eredményes^ ha az uj rend 
legalább alapvető struktúrái már kifejlődtek. 

11. §. Ezek a fejtegetések egyszersmind yálaszt adnak 
arra a torábbi kérdésre is, hogy mi legyen a proletariátus 
szorosan vett politikai taktikája? Merő negatio a többi pár- 
tokkal szemben, avagy esetleges coalitio és compromissum ? 

Az ellentét a történelmi materialismus régi pártja és 
reform-szárnya között ugyanaz, mint az előbbi kérdésekben : 
inkább árnyalati, mint lényegbe vágó. Kautskyék sem uta- 
sitják vissza — legalább az elméletben — a szövetkezés 
lehetőségét ; Bernsteinék pedig hangsúlyozzák, hogy compro- 

* Hogy pedig ettől még milyen rettenetes messzeségben állunk 
az abból a tényből Ítélhető meg, hogy a mimkásság túlnyomó többségét 
szervezni még nem sikerült. Ha a legégetőbb osziáiyérdek ily nehezen 
tör magának utat, milyen távol vagyunk attól; hogy a megfelelő közös- 
ségi érdek és összetartozási érzület kifejlődjék. Vandervelde nem feledi 
ezt a szempontot. Áz absolut és szabadságölő conmiunismusokról szólva 
igy folytatja: ,De azoknak, kik az ilyen példákból a demokratikus 
sociaiismus ellen merítenek érvet, nem volna szabad elfeledni, hogy a 
proletariátusnak, — hogy elérhesse czélját s átalakíthassa a kapitalista 
tulajdont az összesség érdekében társadalmi tulajdonná — oly szerve- 
zési erőt fog kelleni kifejtenie, oly erkölcsi és szellemi haladást meg- 
valósítania, hogy képtelen feltevés volna, hogy az ilyen iskolában for- 
mált nemzedékek csak egy perczig is elviselnék teljes és tökéletes sza- 
badságuk akármilyen békóját. (V. ö. Le collectivisme etc. I. m. 259. 260. 11.) 

missumnak vagy szövetségnek, csak a párt lényegének és 
alapelveinek sérelme nélkül szabad létrejönni, nem pedig 
ugy, hogy jelenlegi kisebb előnyöket távolabbi súlyosabb 
károk árán érjenek el. 

Az a szenvedélyes politikai torzsalkodás, mely úgyszólván 
mindeaütt a socialismus kebelében ezek körül a kérdések 
körül megindult, azt mutatja, hogy a gyakorlatban az ellen- 
tétekjóval mélyebbek és hogy az orthodox Marxisták minden- 
nemű szövetkezést helytelenitenek, ami mögött — bármint 
igyekeznek is ezt ezáfolni — ott rejtőzik Marx mechanikus 
felfogása a fejlődésről : a gazdasági erők majd belenőnek a 
socialismusba. 

De ha ez nincs igy, ha a szervezés és nevelés a socia- 
lismus ép oly égető problémája, mint a gazdasági erők con- 
centratiója, ha a politikai hatalom puszta megszerzése mit 
sem ér, hanem uj társadalom-gazdasági struktúrák kiképzése 
és azoknak megfelelő értelmi s erkölcsi tartalommal való 
betöltése szükséges : akkor nyilvánvaló, hogy a socialis ujjá- 
épités munkájának egyre folynia kell, mely csak a politikai 
életben való aktiv és egyre fokozódó részvétellel lehetséges, 
tehát a parlamentarismus compromissum technikájával. 

A szövetkezeti és szakszervezeti mozgalommal karöltve 
minél nagyobb politikai befolyásra szert tenni ; minél inkább 
kihasználni az állami hatalmat a munkásság megerősitésére, 
szervezésére és kiművelésére, a collectiv termelés alakzatainak 
létrehozatalára és kiképzésére ; minél teljesebben kifejleszteni 
az önkormányzati és demokratikus intézményeket, a szabadság 
ezen nélkülözhetetlen szerveit és a nép erkölcsi és szellemi 
képességeinek ezen főtanintézeteit ; emelni és tervszerűbbé 
tenni a gazdasági életet, állandóan és fokozatosan az egész 
vonalon ; kiképezni az uj világrend nemzetközi szerveit : ez 

az a politika, mely lényegében bármily nj és forradalmi, 
eszközeiben nem lehet forradalmi^ hanem a munka^ a nevelés^ 
az organisatio politikája » 

És hogy ez igy van, azt maguk a közvetlenül érdekeltek 
is be kezdik látni. 

Nemcsak a praétorok • jogfolytonossági* működése folyik, 
de egész nyiltan is utat ver magának ez a meggyőződés, 
mint a hogy legutóbb Olaszországban a munkásság nagy 
többsége igazat adott TuraU parlamentaris politikájának, a 
Ferri forradalmi politikájával szemben. 

12. §. A történelmi materialismus politikai kérdéseinek 
és harczi taktikájának ez a birálata nem volna teljes, ha 
egy tekintetet külpolitikájára is nem vetnénk. 

A nationalismus és internationalismus kérdése ez. 

Egészen ugy, mint a rabszolgaság és a jobbágyság 
kialakulása és eltörlése nem egy nemzet problémája volt, 
hanem azok szabályozása az egyik államban szükségkép 
magával hozta a megfelelő átalakulásokat a többi államban, 
mert azok az államok szükségkép elpusztultak volna, melyek 
a kezdetlegesebb és rosszabb termelési rendhez ragaszkodtak 
volna akkor, midőn szomszédjaik már a jobbat, fejlettebbet 
és jövedelmezőbbet folytatták (gondoljunk a Széchenyi István 
bölcs és keserű leczkéire, melyeket az elavulthoz ragaszkodó 
kortársainak adott) : ugy van ez a socialismussal is, de még 
fokozottabb mértékben. 

A termelés és a fogyasztás tervszerű rendezése csak 
nemzetközi alapon valósitható meg. Fölösleges bővebben 
kifejteni, hogy a világgazdaság már ma sokkal szervesebb, 
semhogy elképzelhető volna — legalább hosszabb időre — 
hogy mondjuk, Francziaország és Anglia szabályozatlan, 
tervszerűtlen termelést folytassanak akkor, midőn Német- 

ország és Olaszország a tervszerű, coUectiv termelést űzi. 
És tényleg a történelmi materialismus alapítása óta belátta, 
hogy az uj társadalmi rend csak a nemzetközi cooperatio 
elve alapján jöhet létre és a gazdasági élet állami tervszerű 
vezetésének logikai és elkerülhetetlen következménye az 
államok közötti gazdasági élet megfelelő rendezése. 

Annak, a minek a nagy trust-ök és kartellek, — minél 
több gazdagság szerzésének vágya által vezérelve, — hatalmas 
példáit nyújtják, bizonyos üzemek internatiojialis szervezé- 
sének és monopóliumának : azt kell a jövő államainak az 
egész vonalon, az összesség javára, végrehajtani. 

A gazdasági szervezés, a nevelés, a közlekedés, a 
közigazgatás stb. belső problémáihoz igy, azok betető- 
zéseként, az intemationalis viszonylatok megfelelő rende- 
zése járul. 

A gazdasági élet ezen nemzetközi szervezésének a 
követelménye a történelmi materialismus táborában általános, 
sőt az ellenkező felfogások hivei is elismerik, hogy ez az 
államon belüli tervszerű coUectiv gazdálkodás nélkülözhetet- 
len következménye volna. 

A socialista gondolkodók helyesen utalnak arra is, 
hogy a világgazdaság ez a nemzetközi szervezése és terv- 
szerű vezetése volna az egyedüli eszköz, mely a háborúknak 
véget vetne, mert ezzel megszűnnék a gazdasági kizsák- 
mányolás szüksége és lehetősége a nemzetek között. 

Spencer Herbert legutolsó munkájában, a Facts and 
Commentshen keserűen panaszkodik a világ iijraelharbáro- 
sodásán (rebarbarisation). Ezt a militarismus újból való 
uralkodásra jutásának tulajdonítja az industrialismus felett, 
az állami despotiának a társadalmi liberalismus felett. 
Kizsákmányoló háborúk mindenfelé, az állami hatáskör 

Dr. Jászi : A történelmi materialismus. 10 



146 



hihetetlen kitágulása, az önkormányzati és a szabad társadalmi 
tevékenység visszamenése. 

Csodálatos, hogy ez a nagyszellemü ember ezekben a 
kérdésekben milyen rövidlátó. Megelégszik azzal, hogy a mili- 
tarismus vagy az industrialismus uralomra jutásáról beszél 
és nem kutatja, hogy a közszellem ilyen tökéletes átalakulá- 
sának mik a mélyebb rugói és elfeledi, hogy — miként ő 
maga oly fényesen kimutatta — az erkölcsi eszmék és azok 
átalakulásai nem tekinthetők utolsó társadalmi tényeknek. 
S ép ugy, mint megelégszik a jelenség felszines okaival, meg- 
elégszik azzal is, hogy felszines orvosságot ajánljon : az 
altriiismus nevelését, 

A történelmi materialismus világitásában egészen mások 
a tények okai és mások a javasolt orvosságok. Igen jelenté- 
keny kísérletek történtek e jelenségeket a modern kapitalista 
rendszer természetéből levezetni és az orvosszereket nem 
erkölcsi leczkékben, hanem az uj társadalmi rendben keresik. 
A történelmi materialismus azonban tovább ment a gazda- 
sági élet nemzetközi szervezésének követelésénél és direct 
nemzetellenes álláspontra helyezkedett. A proletariátus érde- 
két a nemzeti érdekkel ellentétesnek vélte s igy a nemzeti 
kapcsolat megszüntetését követelte. A harcz hevében, a 
militarismus egyre növekedő terhei közepette, mozgalmuk 
erőszakos üldöztetése idejében, a legjobb gondolkodók is elvesz- 
tették higgadtságukat, a nemzeti lét lényeges és lényegtelen, 
üdvös és káros elemei között különböztetéseket tenni nem 
tudtak és a harczi jelszó : »A proletárnak nincs hazáját 
végigzugott Európán. 

Alaposabb meggondolás azonban azt mutatja, hogy a 
coUectiv termelés és a tervszerű cooperatio benn, valamint a 
nemzetközileg vezetett világgazdaság künn : még nem jelenti 

a nemzeti államok végét. Az egész emberiség békés coope- 
ratiója nem hozza magával a történelmileg kifejlett nemze- 
tek pusztulását. Az államok közötti harczias versengés ép oly 
kevéssé teszi ki a nemzet lényegét, mint a párbajjal kiküz- 
dött henczegő dicsekvés a férfiasság fogalmát. Ép ugy, a mint 
az államokon belül hosszn fejlődés folyamán az egyéniség 
tisztelete megszilárdult ; a mint ma a vagyonnal, gazdag- 
sággal, műveltséggel való dicsekvést ^ művelt társadalom 
megvetése sújtja ; a mint az egymás kiaknázásának és leaía- 
csonyitásának vágyát a jobbakban és a kiműveltekben az 
egyéniség belső kifejlesztésének törekvése váltotta fel: egé- 
szen ugy elképzelhető a messze jövőben oly állapot, melyben 
— a gazdasági élet nemzetközi tervszerű vezetése mellett — 
az egymá? tönkretételének vágyát, a nemzeti egyéniségek 
mind teljesebb békés kifejtésének törekvése váltja fel. 

Olyan mértékben, melyben a proletár is a hazának 
egyenlőjogu és gazdasági erejű polgára lesz: olyan mérték- 
bén a proletárnak is lesz hazája, mert élvezve intézményeit, 
tudományát és művészetét, természeti szépségeit, mindinkább 
kifejlődnek benne azok a szálak, melyek az • otthon » költé- 
szetét kiteszik: a gyermekkor emlékeinek, a férfikor törek- 
véseinek feledhetetlen, emberekhez és tárgyakhoz kötött 
associatiói, a megszokás és ismerősség kellemes biológiai 
közérzete, a múlt, jelen és jövő törekvéseinek összhangja.'*' 

S bármennyire haladjon is a világtermelés concentra- 
tiója, a területi tagozódás és állami önkormányzat — szemben 
a világkormánynyal — mindig szükséges és elkerülhetetlen 
marad. És nehéz volna belátni, hogy ez a területi tagozódás 
miért ne történnék azoknak a történelmi alakulatoknak meg- 
felelően, melyek évezredek munkája folytán fejlődtek ki. 

• Bernstein egy helyen kifejezettén ezen a véleményen van. 

10* 

Hogy aztán az államok közötti, mind szorosabb össze- 
függésnek, a közlekedés csodálatos fejlődésének, a hirszolgálat 
szinte naponta erősödő mechanismusának mik lesznek a 
következményei, uj világnyelvre fognak-e vezetni és ez az 
uj világnyel? a régiek helyett vagy azok mellett fog helyet 
foglalni: olyan kérdések, melyekre feleletet adni ma ntopia 
volna. 

Kétségtelen azonban, hogy az itt vázolt gondolatok 
mindinkább a történelmi materialismus táborában is általá- 
nosakká lesznek és a társadalmi tervszerű cooperatio s az 
egyéniség szabad kifejtésének kettős alappostulatumánál fogva, 
a békés nemzeti lét joga is elismertetik, 

A teljes erkölesi, szellemi, művészeti szabadsághoz, a 
nemzeti lét békés kifejtésének követelménye járul. 

És érdekes tünemény ... A német országgyűlésen az 
elnyomott s szuronynyal és pénzzel beolvasztani szándékolt 
lengyel nemzet ügyét, nemzeti szabadságát és fejlődését, a 
chauvin- és ultra nemzeti többséggel szemben a • hazátlant 
socialdemokrata párt védelmezi. * 

Bernstein már ma világosan kimondja véleményét: 

• A nemzetek közös kulturérdekeikért szerződések és a 
nemzetközi jog kiképzése által nagyon jól gondoskodhatnak,, 
annélkül, hogy ezért egyéniségüket feladják. Ép igy a nemzeti 
kapcsolatok fennállása nem egyértelmű azok állami centralisa- 
tiójának fenmaradásával a jelenlegi formában.* ** 

Fenti következtetéseink helyességét látszik igazolni az 
a körülmény is, hogy Kuncz is, a ki pedig velünk teljesen 
ellenkező alapon — az egyének helyett az államon — épiti 

* V. ö. Ignacy Daazynski érdekes czikkét: Nationalitát und 
Sociálismus. (Sociaiistische Monatshafte. 1902. September.) 

•• V. ö. Zur Geschichte stb. 204. 1. 

fel rendszerét erre a közel rokon végeredményre jut: 
». . . Áz állam szabadsága nem állhat abban, hogy a szom- 
szédokat leigázhatja. 

Ezen magasb emberiségi jogi rend, vagyis a világállam^ 
nem vezet zsarnokságra, mert annak megvalósitását nem 
centralisatio, hanem a szövetséges állam alakjában reméljük. 
Bármely óriási hatalom magába véve nem vezet zsarnok- 
ságra, mert a veszély nem a hatalom nagyságában, hanem 
annak rossz szervezetében rejlik. Nem a hatalom mekkora- 
ságától, hanem szervezetének módjától függ a zsarnokság és 
szabadság kérdése. Egy kis községállam is fajulhat a leg- 
elviselhetetlenebb zsarnoksággá, mig Nagy-Brittannia, a föld- 
nek legóriásibb hatalma, egyszersmind egy óriás szabadság- 
szervezet. 

Ha látjuk, hogyan szélesbült a jogi rend szervezete 
családból, vagyis a rokonokra szoritkozó békéből, feudális 
csoporttá, vagyis egymással már rokonságban nem állók 
békéjévé és a feudális csoportból a mai nagy állammá, azaz : 
sok millió emberre kiterjedő joguralommá, miként lehet 
akkor kétkednünk a fölött, hogy ezen fejlődési irány tovább 
foly, hogy miután ezen irány évezredes következetességgel 
oly óriási nehézségeket legyőzött, az utolsó lépésnél nem fog 
megállapodni és a hogy a joguralomnak a világtörténetben 
látható fokozatos kiszélesbülése eljut emberiségi egyetemes- 
ségéhez*. {A nemzetállam tankönyve. I. m. 433. 1.) 

Ezen bölcs és lendületes szavakhoz csak egy meg- 
jegyzésünk van. Az • utolsót lépés elérésének útja, is csak 
az eddigi lehet: felismerése annak, hogy az uj rend mind 
több ember mind nagyobb boldogságát biztositja. 

